title: ফুসতাত

text: ইবনে তুলুন মসজিদ এখানকার সবচেয়ে পুরনো স্থাপনা হওয়ার সম্ভাবনা রয়েছে। আল-কাতাই রাজধানী থাকাকালীন সময়ে এটি নির্মিত হয়। আমর ইবনুল আস মসজিদ আফ্রিকা ও মিশরের প্রথম মসজিদ হলেও এটি কয়েকদফা পুনর্নির্মিত হয়েছে যার কারণে আদি স্থাপনা আর পাওয়া যায় না।


title: ফুসতাত

text: ধারণা করা হয় যে আবর্জনার ফলে চাপা পড়া অনেক পুরনো নিদর্শন আরো প্রত্নতাত্ত্বিক খননের মাধ্যমে উদ্ধার করা সম্ভব। কিছু খননকার্য এখানে চালানো হয়েছে। পুরনো সড়ক এখনো দেখা যায় এবং কিছু ভবন কিছুটা সংস্কার করা হয়েছে। কিন্তু নিকটস্থ বস্তীর কারণে এখানে কাজ চালানো অসুবিধাজনক। উদ্ধারকৃত শৈল্পিক নিদর্শনগুলো কায়রোর ইসলামি শিল্প জাদুঘরে প্রদর্শিত হয়।


title: ধানমন্ডি লেক

text: ধানমন্ডি লেক ঢাকার ধানমন্ডি আবাসিক এলাকায় অবস্থিত একটি লেক। লেকটি প্রাথমদিকে কাওরান বাজার নদীর একটি পরিত্যক্ত খাল ছিল যা তুরাগ নদীর সাথে মিলিত হয়েছিল। লেকটি আংশিকভাবে বেগুনবাড়ি খালের সাথে মিলিত হয়েছে। ১৯৫৬ সালে ২৪০.৭৪ হেক্টর জমিতে ধানমন্ডি লেকের আশেপাশের এলাকাকে আবাসিক এলাকা হিসেবে উন্নীত করা হয়। এই উন্নয়ন প্রকল্পে ধানমন্ডি আবাসিক এলাকার ১৬% লেকের জন্য বরাদ্ধ রাখা হয়েছিল।


title: ধানমন্ডি লেক

text: সময়ের পরিক্রমায় লেকটি একটি দর্শনীয় সাথে পরিনত হয় এবং এর আশেপাশে বিভিন্ন সাংস্কৃতিক কেন্দ্র গড়ে উঠে যার মধ্যে অন্যতম হল, রবীন্দ্র সরোবর যা লেকের পাশেই অবস্থিত।


title: কোগালিমাভিয়া ফ্লাইট ৯২৬৮

text: কোগালিমাভিয়া ফ্লাইট ৯২৬৮ (৭কে ৯২৬৮) ছিল একটি আন্তর্জাতিক যাত্রীবাহী বিমান, রুশ বিমানসংস্থা "কোগালিমাভিয়া ("মেট্রোজেট" নামে)" দ্বারা পরিচালিত। যা বিধ্বস্ত হয়েছিল উত্তর সিনাই উপদ্বীপে, ৩১ অক্টোবর ২০১৫, সকাল ৬:১৩ মিশর সময়। বিমানটি শার্ম এল শেখ আন্তর্জাতিক বিমানবন্দর থেকে সেন্ট পিটার্সবার্গের পুলকোভো বিমানবন্দরে যাচ্ছিল।


title: কোগালিমাভিয়া ফ্লাইট ৯২৬৮

text: বিমানটির যাত্রাপথ শার্ম এল শেখ আন্তর্জাতিক বিমানবন্দর (সিনাই উপদ্বীপ, মিশর) থেকে পুলকোভো বিমানবন্দর (সেন্ট পিটার্সবার্গ, রাশিয়া) ছিল। বিমানটি অসম্পূর্ণ যাত্রাপথেই সিনাই উপদ্বীপের "হাসনা" নামের একটি জায়গার কাছে বিধ্বস্ত হয় সকাল ৬:১৩ (মিশর সময়)। এই দুর্ঘটনার কারণ তদন্তাধীনে।


title: কোগালিমাভিয়া ফ্লাইট ৯২৬৮

text: যাত্রী ও কর্মীদের মধ্য, ২১৭ যাত্রী ও ৭ জন কর্মী ছিলেন। যারা বেশিরভাগই পর্যটক, ৩ যাত্রী ইউক্রেনীয়, ১ যাত্রী বেলারুশীয়, এবং বাকি যাত্রীরা ছিলেন রুশ।


title: আলবের্তো দেল রিও

text: হোসে আলবের্তো রদ্রিগেজ (জন্ম মে ২৫, ১৯৭৭) একজন মেক্সিকান পেশাদার কুস্তিগীর এবং সাবেক মিক্সড মার্শাল আর্টিস্ট। তিনি বর্তমানে আমেরিকা ও মেক্সিকোতে জোড়া চ্যাম্পিয়ন। ডাব্লিউডাব্লিউইতে আলবের্তো দেল রিও হিসেবে প্রাক্তন ডাব্লিউডাব্লিউই মার্কিন যুক্তরাষ্ট্র চ্যাম্পিয়ন ছিলেন এবং এসিস্তেনিয়া এসেসোরিয়া ওয়াই এদমিনিস্ত্র্যাসিওন(এএএ) তে এল পাট্রন আলবের্তো হিসেবে বর্তমান এএএ মেগা চ্যাম্পিয়ন। এছাড়াও তিনি রিং অফ অনার, লুচা আন্ডারগ্রাউন্ড, জাপান, পুয়ের্তো রিকো এবং বিভিন্ন মার্কিন স্বাধীন প্রচারণায় অংশ নেন।


title: আলবের্তো দেল রিও

text: ডাব্লিউডাব্লিউই এবং মেক্সিকোর মধ্যে রদ্রিগেজ ছয়বারের বিশ্ব চ্যাম্পিয়ন। তিনি দুইবার ডাব্লিউডাব্লিউই চ্যাম্পিয়নশীপ, দুইবার ডাব্লিউডাব্লিউইর ওয়ার্ল্ড হেভিওয়েট চ্যাম্পিয়নশীপ, একবার সিএমএলএল ওয়ার্ল্ড হেভিওয়েট চ্যাম্পিয়নশীপ এবং বর্তমানে এএএ মেগা চ্যাম্পিয়ন বিজয়ী। এছাড়া রদ্রিগেজ ২০১১ রয়েল রাম্বল এবং ২০১১ মানি ইন দ্যা ব্যাংক ল্যাডার ম্যাচ বিজয়ী। তিনি একমাত্র কুস্তিগীর হিসেবে একই বছরে দুইটি জয় করেন।


title: পশ্চিমাঞ্চলীয় সবুজ মাম্বা

text: পশ্চিমাঞ্চলীয় সবুজ মাম্বা (বৈজ্ঞানিক নাম: "Dendroaspis viridis(Hallowell)") এলাপিড পরিবারভুক্ত এক প্রজাতির বিষধর সাপ। এরা পশ্চিম আফ্রিকার সবুজ মাম্বা বা হ্যালোওয়েলস সবুজ মাম্বা নামেও পরিচিত। মাম্বা গোত্রীয় এই পশ্চিমাঞ্চলীয় সবুজ মাম্বা প্রজাতির সাপ দীর্ঘ, সরু এবং অতিমাত্রায় বিষধর। ১৮৪৪ সালে আমেরিকান সরীসৃপ-উভচর বিদ এডওয়ার্ড হ্যালোওয়েল প্রথম এই প্রজাতি (ডেন্ড্রোয়াস্পিস) সাপের বর্ণনা করেন। এনার নামানুসারেই হ্যালোওয়েলস গ্রিন মাম্বা নামটি। পশ্চিমাঞ্চলীয় সবুজ মাম্বা অতি দীর্ঘকায় ও মুখ্যতঃ বৃক্ষবাসী। এরা গাছের বিভিন্ন অংশে দ্রুত এবং আকর্ষনীয় ভাবে চলাফেরা করতে পারে। তীক্ষ্ণদন্ত প্রাণী তথা ইঁদুর, গারবিলাস ও অন্যান্য ক্ষুদ্রাকার স্তন্যপায়ী প্রাণীদের শিকার করার উদ্দেশ্যে এই প্রজাতির সাপেরা মাটিতে নেমে আসে।


title: পশ্চিমাঞ্চলীয় সবুজ মাম্বা

text: পশ্চিমাঞ্চলীয় সবুজ মাম্বা অত্যন্ত সতর্ক, ভীরু এবং অতিমাত্রায় ক্ষিপ্র ও দ্রুতগামী সাপ। এদের বসবাস প্রধানত পশ্চিম আফ্রিকার উপকূলবর্তী ক্রান্তিয় রেন ফরেস্টের ঘন ঝোপঝাড়ে এবং জঙ্গলে। সকল প্রকার মাম্বা বর্গীয় সাপের মত পশ্চিমাঞ্চলীয় সবুজ মাম্বা হল এলাপিড পরিবারভুক্ত অন্যতম ভয়ানক বিষধর সাপ। এদের বিষের গঠনগত বিশ্লেষণে অতিদ্রুত ক্রিয়াশীল প্রি-সাইন্যাপ্টিক এবং পোস্ট-সাইন্যাপ্টিক নিউরোটক্সিনস (ডেনড্রোটক্সিন), কার্ডও টক্সিনস, ক্যাকিক্লুডিন, এবং ফাস্কিক্লুডিন ইত্যাদি যৌগের উপস্থিতি দেখা যায়। অনেকে এই প্রজাতির সাপকে আক্রমণাত্মক মনে করেন না, যদিও কারো কারো মতে এরা ভীষণ ভীরু প্রকৃতির সাপ ও কোণঠাসা হয়ে পড়লে ক্ষিপ্ত ও আক্রমণাত্মক লক্ষণ দেখায়। এই অঞ্চলে প্রাপ্ত অন্যান্য কিছু সর্প প্রজাতির তুলনায় পশ্চিমাঞ্চলীয় সবুজ মাম্বার মানুষের সাথে সংঘাতের নিদর্শন কম। এই প্রজাতির ছোবলে আক্রান্তের হার খুবই কম কিন্তু এদের কামড়ে মৃত্যুর হার বেশি কারণ এদের কামড় অনেক ক্ষেত্রেই প্রাণঘাতী। দংশিত ব্যক্তির শরীরে অতি দ্রুত, একের পর এক প্রাণঘাতী লক্ষণ প্রকাশ পাওয়া মাম্বা জাতীয় সর্প দংশনের বিশেষত্ব। তীব্র বিষক্রিয়া এতটাই প্রাণঘাতী যে ৩০ মিনিটের কম সময়ে দংশিত ব্যক্তির মৃত্যুর ঘটনা নিবন্ধ হয়েছে।


title: পশ্চিমাঞ্চলীয় সবুজ মাম্বা

text: ১৮৪৪ সালে আমেরিকান সরীসৃপ ও উভয়চরবিদ এবং চিকিৎসক এডওয়ার্ড হ্যালোওয়েল পশ্চিমাঞ্চলীয় সবুজ মাম্বা (Dendroaspis viridis)-এর কথা প্রথম বর্ণনা করেন।


title: পশ্চিমাঞ্চলীয় সবুজ মাম্বা

text: পশ্চিমাঞ্চলীয় সবুজ মাম্বা এলাপিড পরিবার এবং ডেন্ড্রোয়াস্পিস "Dendroaspis" বর্গের অন্তর্ভুক্ত। মাম্বা বর্গীয় সাপের প্রথম বর্ণনা দেন আমেরিকান সরীসৃপ ও উভচর বিদ হারমান স্লেজেল (Hermann Schlegel) স্লোউইন্সি এবং অন্যান্যরা মিলে (Slowinski "et al") ১৯৯৭ সালে দেখিয়ে ছিলেন যে আফ্রিকান বর্গ ডেন্ড্রোয়াস্পিস "Dendroaspis" এর মধ্যেকার সম্পর্কগুলি সমস্যাপূর্ণ। যদিও প্রামাণ্য তথ্যানুসারে ডেন্ড্রোয়াস্পিস, ওফিওফাগাস, বুনগারাস, হেমিবুনগারাস মিলে একটি নন-কোরাল স্নেক আফ্রা এশিয়াটিক ক্যাল্ড গড়ে তুলেছে।


title: পশ্চিমাঞ্চলীয় সবুজ মাম্বা

text: এরা বৃহৎ ও সরু দেহবিশিষ্ট এবং লম্বা ও ক্রমশ সরু হয়ে যাওয়া লেজযুক্ত সাপ। পূর্ণবয়স্ক পশ্চিমাঞ্চলীয় সবুজ মাম্বার গড় দৈর্ঘ্য ও -এর মধ্যে। এই সাপের সর্বাপেক্ষা অধিক দৈর্ঘ্য হতে পারে । এদের মাথাটি সরু, লম্বাটে, সুস্পষ্ট ক্যানথাস যুক্ত এবং ঘাড় থেকে আলাদা ভাবে পরিস্ফুট। কদাচিৎ অতি বিশেষ ক্ষেত্রে, এই সাপ যখন উত্থলিত হয়, এর ঘাড়ের অংশ চ্যাপ্টা হয়ে বিস্তৃত হয় তবে ফণা মেলে ধরা বলতে যা বোঝায় সেই আকৃতির গঠন দেখা যায় না। এদের চোখ মাঝারি আকারের, চোখের মনি গোল এবং তারারন্ধ্র এর বর্ণ হলদে বাদামী।


title: পশ্চিমাঞ্চলীয় সবুজ মাম্বা

text: পশ্চিমাঞ্চলীয় সবুজ মাম্বার পৃষ্ঠদেশের বর্ণ ঘন হলদেটে সবুজ বা সবুজ; আঁশের অগ্রবর্তী রেখাগুলি হলুদ। অনেক গ্রিন মাম্বার ক্ষেত্রে উদরদেশ ও লেজের বর্ণ হলুদ হয়। এই প্রজাতির কিছু সাপের ক্ষেত্রে, পৃষ্ঠদেশীয় আঁশগুলি (V) আকৃতির সুস্পষ্ট কালো দাগ দিয়ে ঘেরা। ঘনসন্নিবিষ্ট হলদে সবুজ আঁশের মাঝের ফাঁকে কালো দেহ এবং ত্বক পরিষ্কার দেখা যায়, বিশেষত মাথার ও লেজের আঁশগুলির ফাঁকে। মস্তকের উপরি ভাগের বর্ণবিন্যাস পৃষ্ঠদেশেরই অনুরূপ অথবা সামান্য কালচে সবুজ। মাথার আঁশগুলি পার্শ্বদেশে থাকে এবং সুস্পষ্ট কালো ধার যুক্ত। মাথার এই পার্শ্ববর্তী আঁশগুলির রঙ মাথার উপরিভাগের আঁশের তুলনায় কিছুটা নিষ্প্রভ বা অনুজ্জ্বল এবং সামান্য হলদেটে ভাবযুক্ত। মাথার নিম্নভাগ, গলা, উদরদেশ এবং লেজের নিচেরদিকের বর্ণ হালকা হলুদ বা হলদেটে সবুজ হয়।


title: পশ্চিমাঞ্চলীয় সবুজ মাম্বা

text: পশ্চিমাঞ্চলীয় সবুজ মাম্বার মাথা, দেহ এবং লেজের আঁশ-বিন্যাস নিম্ন্রূপঃ-পশ্চিম আফ্রিকা জাত পশ্চিমাঞ্চলীয় সবুজ মাম্বা বেনিন, আইভরি কোষ্ট, গামবিয়া, ঘানা, গিনি, গিনি-বিসসান,লাইবেরিয়া, সেনেগাল, সিয়েরা লিওন এবং টোগো ইত্যাদি স্থানেও দেখা যায়। এরা আর্দ্র উষ্ণ ক্রান্তীয় অঞ্চলে আবদ্ধ থাকে যেমন-গিনি-বিসসান,সিয়েরা লিওন এবং টোগো তে এদের উপস্থিতি নথিভুক্ত হয়েছে। এদের গামবিয়া এবং দক্ষিণ সেনেগাল থেকে বেনিন পর্যন্ত দেখা যায় । টোগোর উত্তরদিকে এক বিশেষ সীমা পর্যন্ত এরা ছড়িয়ে আছে অ্যালেডজো পর্যন্ত, যদিও আরো উত্তরবর্তী কারা অঞ্চলের জঙ্গলে এদের উৎস এবং অস্তিত্ব পরিলক্ষিত হয়েছে। পুরনো তথ্য অনুসারে নাইজেরিয়াতে এদের অস্তিত্ব ভরসা করার যোগ্য নয়। মালির অতি দক্ষিণপ্রান্তদেশে আইভরি কোষ্ট, পশ্চিম ক্যামেরুন এবং গাবন এর সীমারেখা বরাবর অঞ্চলেও এদের দেখা মিলতে পারে।


title: পশ্চিমাঞ্চলীয় সবুজ মাম্বা

text: পশ্চিমাঞ্চলীয় সবুজ মাম্বার বসবাস মূলতঃ পশ্চিম আফ্রিকার উপকূলবর্তী ক্রান্তীয় রেন ফরেস্ট, ঘন ঝোপঝাড় ও বনাঞ্চলে, বনাঞ্চল যেখানে নিরবচ্ছিন্ন বা একটানা সেই সব জায়গাতেই এই প্রজাতির সাপের উপস্থিতি অধিকাংশ ক্ষেত্রেই নথিভুক্ত করা গেছে। কিন্তু গামবিয়া ও গিনি-বিসসানতে যেখানে এদের উপস্থিতি নথিভুক্ত হয়েছে সেখানে জঙ্গল বিচ্ছিন্ন। যেখানে গাছের আচ্ছাদন সরিয়ে দেওয়া হয়েছে এবং যেখানে ক্ষুদ্র বৃক্ষের ঘন সারি বা ঘন ঝোপঝাড় রয়েছে এমন স্থানেই এই প্রজাতির সাপেরা থাকতে পছন্দ করে এবং প্রচুর দেখা যায়। গাছপালা ও ঝোপঝাড় যুক্ত গ্রামাঞ্চলে, শহরতলি এবং শহরাঞ্চলের উদ্যানগুলিতেও এদের দর্শন মেলে। পশ্চিমাঞ্চলীয় সবুজ মাম্বারা আর্দ্র বনভূমির সাপ এবং বৃষ্টিপাত যেখানে ১৫০০মিলিমিটারের অধিক এমন বনাঞ্চলেই এদের বসবাস ভীষণভাবে সীমাবদ্ধ। অবশ্য যদিও টোগোর উত্তরবর্তী শুষ্ক উন্মুক্ত জঙ্গল, গিনির পশ্চিমে সাভানা অঞ্চলে ও উপকূলবর্তী অঞ্চলে এদের বিস্তার লক্ষ্য করা গেছে।


title: পশ্চিমাঞ্চলীয় সবুজ মাম্বা

text: আইসিইউএন এর বিপন্ন প্রজাতির আওতায় পশ্চিমাঞ্চলীয় সবুজ মাম্বাকে Least Concern (LC) হিসাবে নথিভুক্ত করা হয়েছে। এই প্রজাতির সংরক্ষণ পর্যায়কে শেষবার বিচার করা হয় ২০১২ সালের জুলাই মাসে এবং তা ২০১৩ সালে প্রকাশিত হয়। বলা হয়েছে যে বিরাট অঞ্চল জুড়ে ছড়িয়ে থাকা, অতি স্বাভাবিক অভ্যাস, অস্তিত্ব ও সংখ্যার সুস্থিরতা ও নিশ্চিহ্ন হওয়ার কোনো গুরুতর ভয় না থাকার দরুন এই প্রজাতির সংরক্ষণ নিয়ে বিশেষ মাথা ঘামানোর কোনো প্রয়োজন নেই।


title: পশ্চিমাঞ্চলীয় সবুজ মাম্বা

text: পশ্চিমাঞ্চলীয় সবুজ মাম্বা মুখ্যতঃ দিনের বেলায় বিচরণ করে বা সক্রিয় থাকে যদিও রাত্রিবেলাও এরা সক্রিয় থাকতে পারে। এই প্রজাতি, বাস্তবিকই গাছে এবং মাটিতে শিকার ধরতে ও খাদ্যগ্রহণ করতে পারদর্শী। ঘুমানোর সময় এরা ঘন পাতার আচ্ছাদনে ঘেরা গাছের ডাল খুঁজে নেয়।পশ্চিমাঞ্চলীয় সবুজ মাম্বা অতি দ্রুতগামী, অত্যন্ত ক্ষিপ্র, সজাগ-সতর্ক ও ভীরু প্রকৃতির সাপ, মানুষ বা অন্যান্য বড় প্রাণীর সম্মুখীন হলে, এরা তৎক্ষণাৎ পলায়নপর হয়ে ওঠে; সম্ভব হলে স্বাভাবিক ভাবে এরা গাছে আশ্রয় নেয় এবং যে কোনো প্রকার বিপদের সম্ভাবনাকে এড়িয়ে চলে। কিন্তু কোণঠাসা হয়ে গেলে, এই আপাত ভীরু ও পলায়নপর সাপটি ভয়ানক হয়ে ওঠে এবং এদের মধ্যে ক্ষিপ্ত আক্রমণাত্মক ভাব, জোরে হিস শব্দ করা এবং বারবার ছোবল দেওয়ার প্রবণতা লক্ষ্য করা যায়।


title: পশ্চিমাঞ্চলীয় সবুজ মাম্বা

text: পশ্চিমাঞ্চলীয় সবুজ মাম্বার স্বাভাবিক শিকারের তালিকায় পাখী,ইঁদুর, ধাড়ী ইঁদুর, কাঠবেড়ালী জাতীয় তীক্ষ্ণদন্ত প্রাণী ও ছোট স্তন্যপায়ী প্রাণীরা থাকে। এছাড়া অন্যান্য কিছু স্তন্যপায়ী প্রাণী যথা বাদুড়,ট্রি প্যাঙ্গোলিন (tree pangolins),শ্রিউ(shrew) এরা শিকার করে। এই প্রজাতির খাদ্য তালিকায় পাখীর ডিম, ব্যাঙ এবং টিকটিকির উপস্থিতিও দেখা যায়। পশ্চিমাঞ্চলীয় সবুজ মাম্বা শিকারের পিছনে ধাওয়া করে, বারবার ছোবল মারে যতক্ষণ না পর্যন্ত শিকার বিষে জর্জরিত হয়ে নেতিয়ে না পড়ে।


title: পশ্চিমাঞ্চলীয় সবুজ মাম্বা

text: বিশালাকার ও ভয়ানক বিষধর সাপ হওয়ায় এই প্রজাতির সাপের স্বাভাবিক খাদকের সংখ্যা খুবই কম। মানুষ এবং শিকারি পাখিরা এদের প্রধান শত্রু ও বিপদ।


title: পশ্চিমাঞ্চলীয় সবুজ মাম্বা

text: পশ্চিমাঞ্চলীয় সবুজ মাম্বার বিষ মাম্বা বর্গীয় (ডেন্ড্রোয়াস্পিস) অন্যান্য সাপদের মত একইরকম- তবে বিষক্রিয়া ও বিষের গঠনগত দিক দিয়ে কিছু পার্থক্য রয়েছে। এদের বিষ প্রধানত প্রি-সাইন্যাপ্টিক এবং পোস্ট-সাইন্যাপ্টিক নিউরোটক্সিনস, কার্ডও টক্সিনস, এবং ফাস্কিক্লুডিন ইত্যাদি যৌগ দ্বারা গঠিত। বিষক্রিয়ার মাত্রা ভীষণরকম ভাবে পৃথক হয় বিভিন্ন বিষয়ের উপর নির্ভর করে, যেমন- খাদ্য, ভৌগলিক অবস্থান, বয়স ভিত্তিক পরিবর্তন এবং অন্যান্য বিষয়। এই সাপের প্রজাতির সাবকিউটেনিয়াস এবং ইন্ট্রাভেনাস ইনজেকশন এর এলডিযথাক্রমে ০.৭৯মিগ্রা/কেজি এবং ০.৭১মিগ্রা/কেজি (ক্রিশ্তেন্স এবং অ্যান্ডারসন ১৯৬৭ সালে) একটি পরীক্ষায় ইঁদুরের উপর পশ্চিমাঞ্চলীয় সবুজ মাম্বার বিষ ইন্ট্রাপেরিটোনিয়াল রুটের মাধ্যমে প্রয়োগ করে প্রাপ্ত এলডিছিল ০.৩৩মিগ্রা/কেজি। অপর একটি পরীক্ষায় ইঁদুরের উপর একই ভাবে এই বিষ প্রয়োগ করে এলডিপাওয়া গিয়েছিল ০.০৪৫মিগ্রা/কেজি। অন্য আরেকটি পরীক্ষায় , ১০০মিগ্রা আর্দ্র বিষ ইন্ট্রাভেনাস এলডিটক্সিসিটির পরিমাণ ০.৫মিগ্রা/কেজি। অন্যান্য মাম্বা গোত্রীয় সাপের ন্যায় পশ্চিমাঞ্চলীয় সবুজ মাম্বার বিষও অন্যতম সর্বাপেক্ষা দ্রুত ক্রিয়াশীল বিষ।


title: পশ্চিমাঞ্চলীয় সবুজ মাম্বা

text: এরা সাধারণত মানুষের থেকে যথাসম্ভব দূরেই থাকে এবং মানুষের চলার পথে সচরাচর আসে না, তাই এর দংশনে মানুষের আক্রান্ত হওয়ার বা মারা যাওয়ার ঘটনা কদাচিৎ ঘটে। কিন্তু তথ্যপ্রমাণে দেখা গেছে যে, দংশন যে কটি ক্ষেত্রে ঘটে, তাতে ফলাফল মারাত্মক হয় ও মৃত্যু হারো খুব বেশী। গ্রিন মাম্বার তিনটি প্রজাতিরই বিষের তীব্রতা ও ক্রিয়াশীলতা একইরকম মারাত্মক ও দ্রুত এবং অনেক কোবরার জাতীয় প্রজাতির বিষের ক্রিয়াশীলতার সাথে তুলনীয়। তবে গ্রিন মাম্বা প্রজাতির দংশন অনেক কম সময়সীমার মধ্যে বেশী মারাত্মক ও প্রাণঘাতী। এই কারণে কোবরা প্রজাতির দংশনের চেয়ে গ্রিন মাম্বা প্রজাতির দংশনে আক্রান্তদের মধ্যে মৃত্যুহার বেশী। যদিও পশ্চিমাঞ্চলীয় সবুজ মাম্বার দংশনের তথ্য প্রমাণ খুবই দুর্লভ এবং এর দংশনের হার, বিষক্রিয়ার মাত্রা ও ভয়াবহতার বিষয়ে প্রাপ্ত তথ্যাদি সুলভ নয়। তবুও মনে করা হয় যে এই প্রজাতির দংশনে ইস্টার্ন গ্রিন মাম্বার (Dendroaspis angusticeps) দংশন অপেক্ষা বেশি মারাত্মক, কিন্তু ব্ল্যাক মাম্বা (Dendroaspis polylepis) এর দংশনের চেয়ে অনেক কম প্রাণঘাতী। অন্যান্য মাম্বার অনুরূপ পশ্চিমাঞ্চলীয় সবুজ মাম্বার দংশনের পর বিভিন্ন প্রাণঘাতী লক্ষণ অতি দ্রুত একের পর এক প্রকাশ পেতে থাতে ১৫ মিনিট বা তার কম সময়ের মধ্যে। অসামান্য ও অভাবনীয় দ্রুততায় বিষ কষের মাধ্যমে সারা শরীরে ছড়িয়ে পড়তে থাকে এবং অতি দ্রুত ও ক্রমিক প্রাণঘাতী লক্ষণ প্রকাশ পেতে থাকে। পশ্চিমাঞ্চলীয় সবুজ মাম্বার দংশনের পর যে সাধারণ লক্ষণগুলি দেখা যায় সেগুলি হল- দংশন স্থানে যন্ত্রণা ও ফুলে ওঠা, আটাক্সিয়া, মাথা যন্ত্রণা, প্রবল ঝিমুনি, শ্বাসপ্রশ্বাসে সমস্যা, ভার্টিগো, নিম্ন রক্ত চাপ, ডাইরিয়ার লক্ষণ, মাথা ঘোরা ও পক্ষাঘাত। যদিও ব্যতিক্রমী ঘটনা, এদের কামড়ে স্বল্পমাত্রায় স্থানীয় কোষে পচন (local necrosis)ও দেখা দিতে পারে। দ্রুত চিকিৎসার ব্যবস্থা না করতে পারলে নতুন অনেক ভয়ানক লক্ষনো দ্রুত দেখা দিতে পারে। সমস্ত রকম লক্ষণগুলি ক্রমশ খারাপ হতে থাকে এবং শ্বাসপ্রশ্বাসে সহায়ক পেশীগুলি পক্ষাঘাত গ্রস্ত হয়ে বিবশ হয়ে যাওয়ায় দংশিত ব্যক্তি শ্বাসরোধ হয়ে মারা যায়। পশ্চিমাঞ্চলীয় সবুজ মাম্বার কামড়ে দ্রুত মারাত্মক বিষক্রিয়া হয়ে ৩০ মিনিটের কম সময়ে আক্রান্ত ব্যক্তির মৃত্যুর ঘটনা নথিভুক্ত হয়েছে।


title: মেহের বাবা

text: মেহের বাবা (জন্ম ২৫ ফেব্রুয়ারি ১৮৯৪ - ৩১ জানুয়ারি ১৯৬৯), মেরওয়ান শেরিয়ার ইরানি, একজন ভারতীয় আধ্যাত্মিক গুরু, যিনি নিজেকে অবতার বা মানুষের রূপে ঈশ্বর বলে দাবী করতেন।


title: মেহের বাবা

text: মেরওয়ার শেরিয়ার ইরানি ১৮৯৪ সালে ভারতের পুনে শহরে এক জরথুস্ট্রীয় পরিবারে জন্মগ্রহণ করেন। ১৯ বছর বয়সে তিনি সাত বছরের একটি আধ্যাত্বিক রূপান্তরের প্রচেষ্টায় মনোনিবেশ করেন। ২৭ বছর বয়সে, নিজের আধ্যাত্বিক মিশন শুরু এবং ১৯২২ সালে শিষ্য গ্রহণ করা পূর্বে তিনি পাচঁজন আধ্যাত্মিক গুরুর সান্নিধ্যে আসেন।


title: মেহের বাবা

text:
১৯২৫ সালের ১০ জুলাই থেকে জীবনের শেষক্ষণ পর্যন্ত, মেহের বাবা নীরবতা পালন করেছিলেন, একটি বর্ণমালার বোর্ড অথবা হাতের বিশেষ অঙ্গভঙ্গির মাধ্যমে ভাববিনিময় করতেন। তাঁর শিষ্যদের সাথে তিনি নির্জনে দীর্ঘ সময় ব্যয় করতেন, এই সময় তিনি প্রায় উপোস করতেন। তিনি প্রচুর ভ্রমণ করতেন, জনসমাবেশের আয়োজন করতেন এবং কুষ্ঠরোগী, দরিদ্র ও মানসিকভাবে অসুস্থ মানুষদের সঙ্গে দাতব্য কাজ জড়িত ছিলেন।
১৯৩১ সালে, মেহের বাবা পশ্চিমা দেশে প্রথমবারের মত ভ্রমণ করেন এবং সেখানে তিনি প্রচুর শিষ্যকে প্রভাবিত করেন। ঊনবিংশ শতাব্দির চল্লিশ দশকের প্রায় পুরোটা সময়, মেহের বাবা আধ্যাত্বিক জগতে উচ্চাকাঙ্ক্ষীদের নিয়ে কাজ করেন, তাদেরকে তিনি আধ্যাত্বিক অভিজ্ঞতার মাধ্যম বিমেোহিত করেন। ১৯৪৯ এর শুরুরদিকে, কতিপয় নিবাচিত মান্দালিকে সাথে নিয়ে, ছদ্মবেশে তিনি সমগ্র ভারতজুড়ে ভ্রমণ করেন যে ভ্রমণের বিরাট একটি অংশ এখনো অপরিষ্কার রয়ে গেছে, তিনি এই সময়টির নাম দেন "নব জীবন"।


title: মেহের বাবা

text: দুইটি রোড দুর্ঘটনায় আহত হওয়ার পর, একটি ১৯৫২ সালে আমেরিকায় এবং অন্যাটি ১৯৫৬ সালে ভারতে, তার চলাফেরার ক্ষমতা অনেকাংশেই সীমিত হয়ে পড়ে। ১৯৬২ সালে, তিনি পশ্চিমা বিশ্বে অবস্খানরত তার শিষ্যদেরকে একটি মহান দর্শন, যা পাচ্য-পাশ্চাত্য সম্মেলন নামে পরিচিত, অংশগ্রহণ করার জন্য নিমন্ত্রণ পাঠান। এলএসডি এবং অন্যান্য উন্মাদজনক মাদকদ্রব্য গ্রহণের হার মাত্রাতিরিক্তভাবে বেড়ে গেলে, ১৯৬৬ সালে বাবা বিবৃতি দেন যে এগুলো আসলেই কোন উপকারে আসে না। স্বাস্থের অবনতি সত্ত্বেও, তিনি তাঁর মৃত্যু ৩১ জানুয়ারি ১৯৬৯ সাল পযর্ন্ত উপোস এবং নির্জনতা, যেটিকে তিনি তাঁর বৈশ্বিক কর্ম হিসেবে অভিহিত করেন, বজায় রাখেন। তার সমাধি (মাজার/কবর), যা ভারতের মেহেরাবাদে অবস্থিত, বর্তমানে আন্তর্জাতিক তীর্থযাত্রায় পরিণত হয়েছে।


title: মেহের বাবা

text: মেহের বাবা জীবনের উদ্দেশ্যসহ পুর্নজন্মবাদ সর্ম্পকে প্রচুর উপদেশ দিয়েছেন। তাঁর মতে এই বিস্ময়কর পৃথিবীটা একটি মোহ। তিনি শিখিয়েছেন পৃথিবীটা হচ্ছে এমন এক কল্পনা যা স্রষ্টার অস্তিত্ব সর্ম্পকে ধারণা দেয়, এবং চিন্তাশক্তির মাধ্যমে ধর্মশাস্ত্রের মূল বাণী বোধগম্য করে নিজ আত্মাকে পরমাত্মায় মিলিত হওয়ার শিক্ষা দিয়েছেন। স্রষ্টা অভিলাষী যারা স্বীয় আত্মা সর্ম্পকে জ্ঞান অর্জন করতে এবং জন্ম-মৃত্যুর চক্র থেকে যারা মুক্তি পেতে চায় তাদের জন্য তিনি বাস্তবসম্মত উপদেশ দিয়েছেন। তিনি সম্যক গুরু বা চেতন্যগুরু, অবতার এবং আধ্যাত্বিক জগতের বিভিন্ন মোকাম বা স্তর সর্ম্পকেও শিক্ষা দিয়েছেন। তাঁর অমূ্ল্যবাণীসমূহ তাঁর প্রধান গ্রন্থ উপদেশাবলী এবং স্রষ্টার বাণীতে লিপিবদ্ধ অবস্থায় রয়েছে।


title: মেহের বাবা

text: ভারতে তার প্রতিষ্ঠিত অবতার মেহের বাবা চ্যারিটেবল ট্রাস্ট, তীথযাত্রা এবং তথ্যকেন্দ্র হিসেবে কাজ করে যাচ্ছে এবং সে সাথে সাথে পপ সঙ্গীতের শিল্পীদের উপর একটি প্রভাব বিস্তার এবং "হতাশ হয়ও না, সুখী হতে শিখ" এই সাধারণ অভি্ব্যক্তিটির প্রচারে ভূমিকা পালন করে।


title: মেহের বাবা

text: ১৯২৫ সালের জুলাইয়ে, মেহের বাবা নির্বাক জীবন শুরু করেন, প্রথমদেক তিনি চক এবং স্লেটের মাধ্যমে, তারপর বর্ণমালা বোর্ডের মাধ্যমে এবং পরবর্তীতে হাতের বিশেষ অঙ্গভঙ্গির মাধ্যমে ভাববিনিময় করতেন। ১৯২৭ সালের জানুয়ারীতে তিনি কলম বা পেন্সিল দিয়ে লেখালেখিও ছেড়ে দেন।


title: মেহের বাবা

text: মেহের বাবা ছিলেন একজন ইরানি, যিনি ভারতের পুনে শহরের এক জরথুস্ট্রীয় পরিবারে জন্মগ্রহণ করেন। জন্মের পর তার নাম দেয়া হয় মেরওয়ান শেরিয়ার ইরানি।তিনি শেহরিয়ার ইরানি, একজন ফার্সি জরথুস্ট্রীয় যিনি পুনাতে (বর্তমানে পুনে) স্থায়ী হওয়ার আগে আধ্যাত্বিক জ্ঞান অনুসন্ধান বহু বছর অতিবাহিত করেছিলেন, এবং শেরিন ইরানির দ্বিতীয় সন্তান।


title: মেহের বাবা

text: তরুণ বয়সেই তিনি কসমোপলিটন ক্লাব নামে একটি দাতব্য প্রতিষ্ঠান গঠন করেন, যা বৈশ্বিক বিষয়ক অবগত থাকার জন্য এবং দাতব্য প্রতিষ্ঠানে সাহায্য প্রদানের জন্য নিবেদিত ছিল। তিনি একাধারে যন্ত্রশিল্পী এবং কবি ছিলেন। তিনি বিভিন্ন ভাষার কাব্যে পারদর্শী ছিলেন, তিনি বিশেষ করে হাফেজ, শেক্সপিয়ার এবং শেলির রচিত কাব্যের প্রতি বিশেষ অনুরাগ ছিল।


title: মেহের বাবা

text: তরুণে বয়সে, আধ্যাত্বিকতা বিষয়ে তার কোন অভিলাষা বা তা লাভের কোন প্রকারের ইচ্ছে তিনি অনুভব করেননি। খেলাধুলার প্রতি তার অধিক আগ্রহ ছিল এবং তিনি তার স্কুল ক্রিকেট দলের সহ-অধিনায়ক ছিলেন। ১৯ বছর বয়সে, পুনের ডেকান কলেজের ২য় বর্ষে থাকাকালীন, তিনি হযরত বাবাজান, যিনি স্থানীয়ভাবে সাধক হিসেবে সম্মানিত ছিলেন, নামে এক বৃদ্ধা মুসলিম মহিলার সাথে সাক্ষাত করেন এবং তিনি মেহের বাবার কপালে একটি চুমু দেন। এই ঘটনা তার মনকে গভীরভাবে প্রভাবিত করে, দৃশ্যতভাবে তাকে স্তম্ভিত করে ফেলে এবং তিনি তার সকল প্রকারের পার্থিব কাজ ত্যাগ করেন। ঐ ঘটনার পর তিনি অন্যান্য আধ্যাত্বিক মহীরুদের সান্নিধ্যে আসেন যাদের মধ্যে, যাদেরকে পরবর্তীতে তিনি সম্যক বা চেতনগুরু হিসেবে অভিহিত করেন, হযরত বাবাজানসহ তাজউদ্দিন বাবা, নারায়ণ মহারাজ, শিরডির সাঁই বাবা এবং উপাস্নি মহারাজ উল্লেখযোগ্য।


title: মেহের বাবা

text: উপাস্নি মহারাজ, তার ভাষ্য মতে, আধ্যাত্বিক অনুভবকে স্বাভাবিক জীবনের সাথে একত্রিত করার ক্ষেত্রে তাকে সাহায্য করেন যা তাকে স্রষ্টা স্মরণচ্যূতি হওয়া ছাড়াই পার্থিব কর্ম সম্পাদনে সমর্থ করে তুলে। ১৯২১ এর শেষের দিকে, যথন তার বয়স ২৭, উপাস্নির সাথে সাত বছর আধ্যাত্বিক জীবন অতিবাহিত করার পর, মেরওয়ান নিজের প্রতি আকর্ষিত হতে শুরু করলেন। তাঁর প্রথমদিককার শিষ্যরা তাঁকে "মেহের বাবা" নামে অভিহিত করেন যার অর্থ "দয়াল পিতা "।


title: মেহের বাবা

text: ১৯২২ সালে, মেহের বাবা এবং তাঁর অনুসারিরা বোম্বেতে (বর্তমানে মুম্বাই) মঞ্জিল-এ-মীম (গুরুধাম) প্রতিষ্ঠা করেন। সেখানে বাবা তার শিষ্যদেরকে কঠোর শৃঙ্খলা এবং আজ্ঞানুবর্তিতা সর্ম্পকে জ্ঞান দান করেন। এক বছর পর, বাবা এবং তার মান্দালী (শিষ্যগণের বিশেষ দল) আহমেদনগর থেকে কয়েক মাইল বাহিরে একটি স্থানে, যাকে তিনি মেহেরাবাদ নাম দেন, স্থানান্তরিত হন। এই আশ্রমই পরবর্তীকালে তাঁর কর্মের কেন্দ্রবিন্দুতে পরিণত হয়। বিশের দশকে, মেহেরাবাদে মেহের বাবা একটি বিদ্যালয়, হাসপাতাল এবং ঔষুধের দোকান প্রতিষ্ঠা করেন। এই প্রতিষ্ঠান তিনটি সকল জাতি এবং ধর্মবিশ্বাসীদের জন্য উন্মুক্ত ছিল।


title: মেহের বাবা

text: ১৯২৫ এর জুলাইয়ে, মেহের বাবা স্বারোপিত নীরব জীবন শুরু করেন। প্রথম দিকে তিনি ছক এবং স্লেটের মাধ্যমে, তারপর বোর্ডে বর্ণের মাধ্যমে এবং পরবর্তীতে নিজস্ব অঙ্গভঙ্গির মাধ্যমে ভাববিনিময় করতেন। ১৯২৭ সালের জানুয়ারীতে তিনি কলম অথবা পেন্সিল দিয়ে লেখনিও পরিত্যাগ করেন।


title: মেহের বাবা

text: ১৯৩০-এ, মেহের বাবা ইউরোপ ও আমেরিকায় বেশ কয়েকটি সফর সহ বিশ্বময় ব্যাপক ভ্রমণ শুরু করেন। তিনি সে সময় পাশ্চাত্যে তার অনুসারীদের একটি দল প্রথমবারের মত প্রতিষ্ঠা করেন। ভারতের ব্রিটিশ সরকারের পাসপোর্ট ফর্মে স্বাক্ষরসহ লেখা ও কথা বলার বাধ্যবাধকতা থাকায় তিনি ইরানি পাসপোর্ট দিয়ে ভ্রমণ করেছিলেন।


title: মেহের বাবা

text: ১৯৩১ সালে ইংল্যান্ডে তার প্রথমে সফরে তিনি এসএস রাজপুতানা যাত্রীবাহী জাহাজে যাত্রা করছিলেন যে জাহাজে মহাত্মা গান্ধীও, যিনি লন্ডনে ২য় গোল টেবিল সম্মেলনে অংশগ্রহণ করার উদ্দ্যেশে যাত্রা করেছিলেন, ছিলেন। বাবা ও মহাত্মা গান্ধীর মধ্যে এই জাহাজে তিনটি বৈঠক অনুষ্ঠিত হয় যার মধ্যে একটি তিন ঘন্টাব্যাপী বৈঠকও ছিল। বিট্রিশ সংবাদ মাধ্যমে তাদের বৈটকগুলো গুরুত্বসহকারে প্রকাশিত হয়, কিন্তু একটি বিবৃতিতে গান্ধী বলেন, “আপনাকে জোরালোভাবে বলতে হবে যে গান্ধী কখনও মেহের বাবা থেকে সাহায্য প্রার্থনা বা আধ্যাত্বিক উপদেশের জন্য অনুরোধ করেননি।”


title: মেহের বাবা

text: ১৯৩২ সালের ২০ মে, বাবা নিউইয়র্কে পৌঁছান এবং গণমাধ্যমকে প্রায় ১০০০ শব্দের “আমেরিকা প্রতি বার্তা” নামে একটি লিখিত বিবৃতি দেন যা কুয়েনটিন টড নামে তার এক শিষ্য বর্ণনা করেন। বিবৃতিতে তিনি নিজেকে, সকল কিছুর অসীম উৎস হিসেবে ঘোষণা দেন এবং তার মৌন ভঙ্গের ইঙ্গিত দেন। “আামি যখন বলি, আমার মূল বার্তা বিশ্বময় পৌঁছিয়ে দেয়া হবে এবং তা সবর্জন দ্বারা গৃহীত হবে”। ইন্দো-বিট্রিশ রাজনৈতিক অবন্থা সর্ম্পকে জিজ্ঞেস করলে তিনি কোন মন্তব্য করেননি, কিন্তু তার এক অনুসারী ব্যাখ্যা করেন যে তিনি গান্ধীকে রাজনীতি ত্যাগ করতে বলেছিলেন।


title: মেহের বাবা

text: পশ্চিমা বিশ্বে, মেহের বাবা হলিউডের গ্যারি কপার, চার্লস লাউটন, তাল্লুলাহ ব্যাঙ্কহেড, বরিস কার্লফ, টম মিক্স, মউরিস চেভালিয়ের, আর্নস্ট লুবিটচসহ বেশকিছু উল্লেখযোগ্য খ্যাতিনামা অভিনতা ও শিল্পীর সাথে দেখা করেন। ১ জুন ১৯৩২ সালে, ম্যারি পিকফোড এবং ডগলাস ফ্যারিব্যাংকস জুনিয়র পিকফেয়ারে বাবাকে অভ্যথনা জানানো জন্য একটি অনুষ্ঠানের আয়োজন করে যেখানে তিনি হলিউডের উদ্দেশ্যে বক্তব্য দেন। ফলস্বরূপ, মেহের বাবা "ত্রিশের দশকের আগ্রহী ব্যক্তিদের একজন" হিসেবে আবির্ভূত হন।


title: মেহের বাবা

text: ১৯৩৪ সালে,হলিউডে নিজের মৌন ভঙ্গের ঘোষণা দেয়ার পর হঠাৎ করে তিনি তার পরিকল্পনায় পরিবর্তন আনেন এবং আরএমএস এমপ্রেস অব কানাডা এ উঠে পড়েন এবং কোন প্রকারের ব্যাখ্যা ছাড়াই হংকং এর উদ্দ্যেশে যাত্রা করেন। গণমাধ্যমসমূহ প্রতিবেদন করে যে “বাবা আগামী ফেব্রুয়ারী পর্যন্ত মৌন ভঙ্গের সিদ্ধান্ত নিয়েছেন কারণ পরিস্থিতি তথনো উপযুক্ত ছিলনা”। ১৯৩৪ সালে তিনি ইংল্যান্ডে পুনরায় ফিরে আসেন কিন্তু পঞ্চাশ দশকের শুরু দিক পযর্ন্ত তিনি যুক্তরাজ্যে আর যাননি।


title: মেহের বাবা

text: ত্রিশ দশকের শেষের দিকে, মেহের বাবা পশ্চিমা বিশ্বের একদল মহিলাকে ভারতে তার সাথে যুক্ত হওয়ার আহবান জানান, যেখানে তিনি ভারত ও সিলন (বর্তমানে শ্রীলংকা) এ একটি ধারাবাহিক সফরের আয়োজন করেন যা ব্লু বাস ট্যুরস নামে পরিচিতি লাভ করে। যখন তারা ফিরে আসেন, বিভিন্ন গণমাধ্যম তাদের এই সফরকে লজ্জাজনককর সফর হিসেবে অভিহিত করেন। ১৯৩৬ সালে টাইম ম্যাগাজিন গড ইস মাই এ্যাডভেঞ্চার এর পযালোচনা করতে গিয়ে চার বছর আগের "শ্রী সাদগুরু [শিখ] মেহের বাবা নামে এক লম্বা চুলওয়ালা, রেশমী-গোফঁওয়ালা পারসী ব্যক্তি" নিয়ে যুক্তরাষ্ট্রের মুগ্ধতার বিষয়টি বণনা করে।


title: মেহের বাবা

text: ঊনবিংশ শতাব্দির ত্রিশ ও চল্লিশের দশকে, মেহের বাবা একটি বিশেষ শ্রেণীর লোকদের, যাদের তিনি মাস্ত নামকরণ করেন, নিয়ে বিশাল এক কর্মযজ্ঞে লিপ্ত হন যারা প্রভুর প্রেমে বিভোর ছিল। বাবার মতে, এই মাস্তগণ তাদের মোহনীয় উচ্চতর আধ্যাত্বিক জগতে সর্বদা বিভোর থাকতেন। যদিও বাহ্যিকভাবে মাস্তগণ বিচারশক্তিহীন বা এমনকি উন্মাদের মত দৃশ্যমান হলেও, বাবা দাবি করতেন যে তাদের আধ্যাত্বিক জগতে তাদের অবস্থান বেশ উন্নতর স্থানে এবং তাদের সাথে সাক্ষাত করে আধ্যাত্বিকভাবে তারা যেন আরো উন্নত স্তর লাভ করতে পারে সেজন্য তিনি তাদের সাহায্য করতেন। এই মাস্তগণদের মাঝে সবচেয়ে পরিচিত মাস্ত হচ্ছেন মোহাম্মদ মাস্ত, তিনি মেহেরাবাদে মেহের বাবার আশ্রমে ২০০৩ সালে বাবার মৃত্যু পর্যন্ত বাস করতেন।


title: মেহের বাবা

text: ১৯৪৯ এ বাবা হেয়ালিপূর্ণ জীবন শুরু করেন যেটিকে তিনি “নব জীবন” নামে আখ্যায়িত করেন। বাবার কঠিন অনুরোধ এবং হাজারো প্রশ্ন মান্য করার প্রয়াস প্রদর্শন শর্তেও বাবা মাত্র ২০ জনকে “নৈরাশ্য এবং অসহায়ত্ব” ভরা জীবনে তার সহচর হওয়ার অনুমতি দেন।


title: মেহের বাবা

text: যারা তার উপর নির্ভর ছিল তিনি তাদের ভবিষ্যত প্রয়োজনের জন্য কিছু জিনিসপত্র রেখে, তিনি এবং তার সহচরগণ তাদের অপরাপর সকল প্রকার সম্পত্তি এবং আর্থিক দায়বদ্ধতা পরিত্যাগ করেন। তারপর তারা ছদ্মবেশে সমগ্র ভারত ভ্রমণ করে এবং খাদ্য ভিক্ষা এবং বাবার কঠোর “নব জীবনের শর্তাদি” নির্দেশ মান্য করে চলছিলেন। যে সকল সহচারী এই সকল নির্দেশ পালনে ব্যর্থ হতেন তিনি তাদেরকে দূরে পাঠিয়ে দিতেন।


title: মেহের বাবা

text: নব জীবন সর্ম্পকে মেহের বাবা লিখেছেন:


title: মেহের বাবা

text: এই নব জীবন অনন্ত, এবং এমনকি আমার শারীরিক মৃত্যুর পরও যারা মিথ্যেকথন, ঘৃণা, রাগ, লোভ এবং কামমুক্ত জীবন যাপন করবে, এবং যারা, যৌনাচারে লিপ্ত হবে না, কারো অনিষ্ট করবে না, পরনিন্দা করবে না, বস্তুগত কোন কিছুর অধিকার বা ক্ষমতা অন্বেষণ করবে না, যারা কোন প্রকারের সম্মানের মুখাপেক্ষী হয় না, না সে সম্মানের লোভ করে না কলঙ্ক থেকে দূরে থাকে এবং কোন কিছুকেই ভয় পায় না এবং শুধুমাত্র তারা যারা কেবল স্রষ্টার উপর নির্ভর করে এবং যারা বিশুদ্ধরূপে স্রষ্টাকে ভালবাসে, যারা স্রষ্টানুরাগীদের বিশ্বাস এবং স্রষ্টার প্রকাশ্যবাদে বিশ্বাসী এবং যারা আধ্যাত্বিক বা বস্তুগত কোন প্রকারের প্রতিদান আশা করে না; যারা, দূর্দশায় হতাশ হওয়া ছাড়াই, সাহসিতকা এবং সর্বান্তঃকরণে একশত ভাগ আগ্রহ নিয়ে তারা মোকাবেলা করে এবং জাত, ধর্মীয় মতবাদ এবং ধর্মীয় অনুষ্ঠানাদিকে কোন প্রকারের গুরুত্ব দেয় না, তা সাফল্যের সাথে সম্পন্ন করবে তাদের মাধ্যমেই এই নব জীবনের ধারাবাহিকতা অব্যাহত থাকবে। এই নব জীবন অনন্তকাল ধরে চলতে থাকবে এবং এমনকি এইা নব জীবন পালনের মত কেউ না থাকলেও তা চলতে থাকবে।


title: মেহের বাবা

text: মেহের বাবা ১৯৫২ সালের ফেব্রুয়ারীতে নব জীবনের অধ্যায় শেষ করেন এবং ভারত এবং পাশ্চাত্যে তিনি জনসাধারণের মাঝে পুনরায় ফিরে আসেন।


title: মেহের বাবা

text: ১৯৫০ এর দিকে বাবা ভারতে বাহিরে দুইটি কেন্দ্র খোলেন; আমেরিকার দক্ষিণ ক্যারোলিনার মিরটলে বিচে মেহের আধ্যাত্বিক কেন্দ্র এবং অস্ট্রেলিয়ার ব্রিসবেনের কাছেই অবতার নিবাস। তিনি ১৯৫২ সালের এপ্রিলে মেহের আধ্যাত্বিক কেন্দ্র উদ্বোধন করেন। ১৯৫২ এর ২৪ মে মেহের আধ্যাত্মিক কেন্দ্র থেকে মেহের পর্বতে যাওয়ার সময় তিনি যে গাড়িতে যাত্রী হিসেবে আরোহণ করেছিলেন সে গাড়িটি প্রাগের ওকলাহোমাতে দূর্ঘটনার শিকার হলে তিনি মাথায় আঘাত প্রাপ্ত হন। তিনি এবং তার সাথীরা গাড়ি থেকে ছিটকে পড়ে এবং গুরুতরভাবে আঘাতপ্রাপ্ত হন। বাবা পা মারাত্মকভাবে ভেঙ্গে যায় এবং তিনি দীর্ঘস্থায়ী মুখের আঘাতপ্রাপ্ত হন, সে সাথে তার নাকের হাড়ও ভেঙ্গে যায়। উত্তর ক্যারোলিনার ডরহমে অবস্থিত ডিউক হাসপাতালে তাকে ভর্তি করা হয়। চিকিৎসার পর সহচরসহ তিনি মিরটলে বিচে অবস্থিত মেহের আধ্যাত্বিক কেন্দ্রে সেবা গ্রহণের জন্য পুনরায় ফিরে আসেন। মিরটলে বিচের জুপন ডিউনেসে, এলিজাবেথ প্যাটেরসানে এর মালিকানাধীন বাড়ি, চিকিৎসা পরবর্তী পুর্নবাসনের সময়, তিনি সুফিদের অধিকারের উপর কাজ করেন, যেটিকে তিনি সুফিবাদ বিষয়ক সনদ নামে আখ্যায়িত করেন।


title: মেহের বাবা

text: ১৯৫৩ এর আগষ্টে মেহের বাবা দেরাদুনে সৃষ্টি ও এর উদ্দেশ্য বিষয়বস্তুর উপর তার গুরুত্বপূর্ণ গ্রন্থ "স্রষ্টা বাণী" রচনা করতে শুরু করেন। ১৯৫৪ এর সেপ্টম্বরে, মেহের বাবা মেহেরাবাদে নির্জনে থাকতে শুরু করেন, পরবর্তীতে যা "তিনটি অবিশ্বাস্য সপ্তাহ" হিসেবে বিখ্যাত হয়ে উঠে।. এই সময় বাবা "মেহের বাবার আহ্বান" নামে একটি ঘোষণা জারি করেন, যেখানে তিনি পুনরায় নিজের অবতাররূপের কথা ব্যক্ত করেন। নির্জনবাসের শেষের দিকে মেহেরে বাবা আমেরিকায় সম্পাদনার এবং প্রকাশনার জন্য সুফিবাদে ব্যাপক পরিবর্তন ঘটানো দুইজন ব্যক্তিকে, লুডভিগ এইচ ডিমপল এবং ডন ই স্টিভেনস, তার লিখিত "স্রষ্টার বাণী"র সম্পূর্ণ পান্ডুলিপি প্রদান করেন। গ্রন্থটি পরের বছরই ডড, মেয়াড ও কোম্পানি দ্বারা প্রকাশিত হয়।


title: মেহের বাবা

text: ১৯৫৪ সালের ৩০ সেপ্টেম্বর মেহেরে বাবা তার "চূড়ান্ত ঘোষণা" বার্তা দেন, যেটিতে তিনি বিভিন্ন হেঁয়ালিপূর্ণ ভবিষ্যদ্বাণী করেন।


title: মেহের বাবা

text: ১৯৫৪ এর অক্টোবরে, মেহের বাবা তার বর্ণমালা বোর্ড পরিত্যাগ করেন এবং যোগাযোগের জন্য হাস্ত দ্বা বিশেষ অঙ্গভঙ্গি ব্যবহার করা শুরু করেন, যা তিনি তার শেষ জবিন পর্যন্ত ব্যবহার করেছেন।


title: মেহের বাবা

text: ২ ডিসেম্বর ১৯৫৬ সালে, ভারতের সাতারাতে, যে গাড়িতে বাবা ভ্রমণ করছিলেন সে গাড়িটি নিয়ন্ত্রণ হারিয়ে ফেলে এবং তিনি দ্বিতীয়বারের মত গুরুতর সড়ক দূর্ঘটনার শিকার হন। বাবার মেরুদন্ডসহ বিভিন্ন অঙ্গ গুরুতরভাবে জখমপ্রাপ্ত হয়। ডাঃ নিলু, বাবার মান্দালিদের অন্যতম সদস্য, ঐ দূর্ঘটনায় মৃত্যুবরণ করে। সড়ক দূর্ঘটনাটি বাবার শারীরিক শক্তি অনেকাংশেই কেড়ে নেয়। তার চিকিৎসকের ভবিষ্যদ্বাণী সত্ত্বেও, অনেক চেষ্টার পর বাবা পুনরায় হাটঁতে সক্ষম হন, কিন্তু তিনি তখন থেকেই তীব্র ব্যথা অনুভব করতে থাকেন এবং তার চলাচল চরমভাবে সীমিত হয়ে পড়ে। বস্তুত:, ১৯৫৮ সালে পাশ্চাত্যে তার ভ্রমণের সময়, তাকে প্রায় সময় এক জায়গা থেকে অন্য জায়গা বহন করে নিয়ে যেতে হত।


title: মেহের বাবা

text: ১৯৫৬ সালে, আমেরিকায় তার পনেরতম বারের মত ভ্রমণের সময়, বাবা দক্ষিণ কেরোলিনার মিরটলে বিচে অবস্থিত মেহের আধ্যাত্বিক কেন্দ্রে যাওয়ার পূবে নিউ ইর্য়কের হোটেল ডেলমনিকোতে অবস্থান করেন। জুলাইয়ে তিনি ওয়াশিংটন ডিসিতে যান এবং সেখানে তিনি জেমস টেরি (আইভি) ডিউস, আরাবিয়ান আমেরিকান তেল কোম্পানীর ভাইস প্রেসিডেন্ট এর স্ত্রী, এর ঘরে তার বন্ধু এবং শিষ্যদের সাখে সাক্ষাত করেন। এরপর অস্ট্রেলিয়ার যাওয়ার পূর্বে তিনি ক্যালিফোর্নিয়ার ওজালের মেহের মাউন্ডে যান। ১৯৫৮ সালে তিনি আমেরিকা এবং অস্ট্রেলিয়াতে শেষবারের মত সফর করেন।


title: মেহের বাবা

text:
১৯৬২ সালে, জনসাধারণের জন্য বাবা একটি অনুষ্ঠানের আয়োজন করেন, যা পাচ্য-পাশ্চাত্য সম্মেলন নামে পরিচিত। ঐ সম্মেলনে তিনি তার ভারতীয় শিষ্যদের সাথে সাক্ষাতের জন্য পশ্চিমাবিশ্বে অবস্থানরত তার শিষ্যদেরকে আমন্ত্রণ জানান। দূর্ঘটনাজনিত প্রাপ্ত আঘাতের যন্ত্রণা সত্ত্বেও বাবা হাজারো ভক্তদের তার সাক্ষাত দেন।
ষাটের দশকের মাঝামাঝি সময়ে, পশ্চিমাবিশ্বে মারাত্বকহারে মাদকদ্রব্যের ব্যবহারে তিনি উদ্বিগ্ন হয়ে পড়েন এবং টিমথি লেয়ারি ও রিচার্ড আলপার্টসহ কিছু পাশ্চাত্য সংস্থার সাথে একত্রিত হয়ে কাজ করা শুরু করেন, যেখানে তিনি আধ্যাত্বিক উদ্দেশ্যে মাদ্রক দ্রব্য গ্রহণকে চরমভাবে নিরোৎসাহিত করেন। ১৯৬৬ সালে গড ইন এ পিল নামক একটি প্যাম্পলেটে মাদকদ্রব্যে বিরুদ্ধে বিভিন্ন প্রশ্নের উত্তর প্রকাশিত হয়।


title: মেহের বাবা

text: মেহের বাবা বিবৃতি দেন যে মাদকদ্রব্য গ্রহণ আধ্যাত্বিকতাকে নষ্ট করে দেয় এবং মাদকদ্রব্য গ্রহণের মাধ্যমে যদি আধ্যাত্বিক উৎকষ সাধন হয় তাহলে, “স্রষ্ঠার স্রষ্ঠাত্বে কোন গুরুত্ব নায়”। মেহের বাবা পশ্চিমাবিশ্বে অবস্থানরত কিছু তরুণ শিষ্যকে তার এই বাণী প্রচার করতে নিদেশ দেন; নিদেশ পালন করতে গিয়ে, শিষ্যরা ঐ সময়ে মেহের বাবার উপদেশ সম্পকে তরুণদেরকে সচেতনতা বৃদ্ধি করেন। ফ্রেডরিক চ্যাপমানের সাথে এক সাক্ষাতকারে বাবা বলেন যে এলএসডি “শারীরিক, মানসিক এবং আধ্যাত্বিক পথে খুবিই ক্ষতিকর”, এবং তিনি এই বলে সতক করেন যে “নিয়মিত এলএসডি গ্রহণে গ্রহণকারী মানসিক রোগী বা মৃত্যুর দিকে এগিয়ে যেতে পারে”।


title: মেহের বাবা

text: এর ভিত্তিতে, বাবার যুক্তরাষ্ট্র, ইউরোপ এবং অস্ট্রেলিয়ার ভক্তরা মাদক বিরোধী একটি প্রচারণার আয়োজন করে। প্রচারণাটি ব্যাপক সফলতা না পেলেও, এটি নতুন অনুসারীদের মাঝে একটি নতুন আবহ সৃষ্টি করে এবং মাদকদ্রব্যের ভয়াবহতার অনুসারে বাবার কিছু দৃষ্টিভঙ্গি প্রাতিষ্ঠানিক বিতকের বিষয়বস্তু হয়ে উঠে।


title: মেহের বাবা

text: ১৯৬২ এর দিকে পাচ্য-পাশ্চাত্য সম্মেলনে, বাবার স্বাস্থ্য নিয়মিত অবনতি ঘটতে থাকে। তার শরীরে শারীরিক জখম থাকা সত্ত্বেও, তিনি দীঘ নিজনবাস উপবাস চালিয়ে যান। ১৯৬৮ সালের শেষের দিকে, বাবা একটি নিদিষ্ট সময়ে নিজনবাস সম্পন্ন করেন এবং তারপর তিনি এই বলে বিবৃতি দেন যে তার কাজ “আমার কাজ ১০০% সম্পন্ন হয়েছে এবং আমি সন্তুষ্ট”। এই সময় তিনি একটি হুইল চেয়ার ব্যবহার করতেন। পরবতী কয়েক মাসে তার শারীরিক অবস্থার অবনতি ঘটে এবং এরপরই তিনি শয্যাশায়ী হয়ে পড়েন। তার শরীরের মাংসপেশীতে ভীষণ খিঁচুনী দেখা দেয়। কয়েকজন চিকিৎসকের সেবাদান সত্ত্বেও তার মাংসপেশীর খিঁচুনী ক্রমাগত বৃদ্ধি পেতে থাকে।


title: মেহের বাবা

text: ১৯৬৯ সালের ৩১ জানুয়ারীতে, মেহের বাবা মৃত্যুবরণ করেন, তিনি তার সবশেষ অঙ্গিভঙ্গি দিয়ে বুঝানোর চেষ্টা করেন যে, “ভুলে যেও না যে আমি ঈশ্বর”। বাবাকে মেহেরাবাদে সমাহিত করা হয়। শেষকৃত্যের আগে মেহের বাবা শরীরকে গোলাপ এবং বরফে ঢেকে প্রায় এক সপ্তাহ রেখে দেওয়া হয় যাতে জনসাধারণ বাবাকে শেষবারের মত সম্মান জানাতে পারে। তার মৃত্যুর পূবে, জনসাধারণের সাথে সাক্ষাতের জন্য একটি বিরাট অনুষ্ঠানের প্রস্তুতি নেন যা পুনেতে হওয়ার কথা ছিল। অনুষ্ঠানের উদ্দ্যেক্তার অনুপস্থিতি সত্ত্বেও তারা অনুসারীরা অনুষ্ঠানটি আয়োজনের সিদ্ধান্ত গ্রহণ করে। এই “শেষ দশন” অনুষ্ঠানে যুক্তরাষ্ট্র, ইউরোপ এবং অস্ট্রেলিয়ার শত শত ভক্তসহ হাজারো অনুসারী অংশগ্রহণ করেছিল।


title: মেহের বাবা

text:
১৯২৫ সালের ১০ জুলাই হতে ১৯৬৯ মৃত্যু পর্যন্ত মেহের বাবা নির্বাক ছিলেন। প্রথমদিকে তিনি একটি বর্ণ বোর্ড ব্যবহার করে যোগাযোগ রক্ষা করতেন এবং পরবর্তীতে হাতের বিশেষ সংকেতের মাধ্যমে যা তার বিশেষ এক ভক্ত এরুক জেসাওয়ালা দ্বারা ব্যক্ত হত। মেহের বাবা বলেন যে তার নীরবতা আধ্যাত্বিক কোন কারণ নয়, বরং কেবল তা শুধুমাত্র পার্থিব কাজের সাথে সর্ম্পকযুক্ত।
যখন যখন মানুষ স্রষ্টার দেখানো পথে চলতে ভুলে যায়, তখন এইসব ভ্রান্তপথে চলা মানুষদেরকে স্রষ্টা প্রদত্ত শিক্ষা স্মরণ করিয়ে দেয়ার জন্য অবতারের প্রয়োজন হয়ে দাড়াঁয়। স্রষ্টা যে করুণা শিক্ষা দিয়েছেন তা প্রয়োগ না করে, মানুষ রণক্ষেত্রে জড়িয়ে পড়ে। বিনয়ী, ভালবাসা, শুদ্ধতা এবং সত্যতার পরিবর্তে মানুষ ঘৃণা, লোভ এবং নৈরাজ্যের পথ অবলম্বন করছে। মানুষ যেহেতু স্রষ্টা প্রদত্ত আদর্শনীতি ও নৈতিক উপদেশের প্রতি ভ্রুক্ষেপ না করে বধির হয়ে আছে, তাই আমি বর্তমান এই অবতাররূপে নীরবতা পালন করছি।
মেহের বাবা প্রায় ইঙ্গিত করতেন যে, “ প্রত্যেক অন্তরে ‘মনের ভাব’ প্রকাশ করানোর মাধ্যমেই তিনি তার নীরবতা রদ করবেন, তদানুযায়ী প্রত্যেক জীবের মাঝে আধ্যাত্বিকতার বীজ বপন করে দেয়া।”


title: মেহের বাবা

text: যখন আমি আমার নীরবতা রদ করব, আমার ভালবাসার প্রভাব সমগ্র বিশ্বময় এবং সমগ্র সৃষ্ট জীব তার জানতে পারবে, অনুভব এবং তার স্বাদ গ্রহণ করতে পারবে। এটি প্রত্যেককে নিজস্ব দাসত্ব থেকে মুক্তকরনে সাহায্য করবে। আমি হচ্ছি সে স্বর্গীয় সত্ত্বা যে তোমাদেরকে তোমাদের চেয়ে বেশি ভালবাসতে পারে। আমার নীরবতা রদ তোমাদেরকে তোমাদের নিজের আসল পরিচয় লাভে সহায়তা করবে।মেহের বাবা বলেন, তার নীরবতা রদ বিশ্বময় একটি আধ্যাত্বিক বিপ্লবময় ঘটনা হিসেবে গণ্য হবে।আামি যখন কথা বলব, আমি এমন একটি ভিত্তি স্থাপন করে যাবো যা করতে পরবর্তী সাত শত বছর লেগে যাবে।


title: মেহের বাবা

text: অনেক কারণেই মেহের বাবা তার মৃত্যুর আগে কখন এবং কোথায় শ্রবণসাধ্য শব্দের মাধ্যমে তাঁর নীরবতা ভঙ্গ করার প্রতিশ্রুতি দিয়েছিলেন। কিন্তু সমসাময়িক সকলের মতে, তিনি মৃত্যুর আগ পর্যন্ত নীরব ছিলেন। নীরবতা ভঙ্গে মেহের বাবা র অসফলতা তার কিছু অনুসারীদের মাঝে হতাশার উদ্রেক সৃষ্টি করলেও অন্য অনুসারীরা এটিকে তাদের বিশ্বাসের পরীক্ষা হিসেবে বিবেচনা করেন। কিছু অনুসারী মনে করেন যে “মনের ভাব” এখনো “বলা” হয়নি, অথবা মেহের বাবা আধ্যাত্বিকভাবে তার নীরবতা রদ করেছিলেন কিন্তু শারীরিকভাবে করেননি।


title: মেহের বাবা

text: অনেক বছর ধরেই, বাবা তার অনুসারীদের কঠোরভাবে ১০ জুলাইকে, যেদিন থেকে তিনি নীরবতা শুরু করেছিলেন, নীরবতা পালন, উপোস এবং প্রার্থনার মাধ্যমে পালন করার উদযোগী হতে বলেন। ১৯৬৮ সালে নীরবতা দিবসে তাঁর শেষ অনুরোধে, তিনি তাদেরকে শুধুমাত্র নীরব থাকতে পরামর্শ দেন। বাবার অনেক অনুসারীরা তাঁর সম্মানে নীরবতা দিবসটি পালন করে যাচ্ছে।


title: মেহের বাবা

text: মেহের বাবার উপদেশসমূহকে প্রধান দুইটি শ্রেণীতে ভাগ করা যায়: বিশ্বববহ্মান্ড এবং আত্মার প্রকৃতির উপর তার অধিবিদ্যা এবং আধ্যাত্বিক অভিলাশার জন্য প্রায়োগিক উপদেশ। এ দুইট পরস্পর সর্ম্পকযুক্ত। তার অধিবিদ্যার অনেকাংশই তার প্রধানতম গ্রন্থ, স্রষ্টার বাণীতে পাওয়া যায়।এটিতে তাঁর সৃষ্টিতত্ব এবং জীবনের উদ্দেশ্যসহ আত্মার অগ্রগমন সর্ম্পকে বিস্তারিত বর্ণনা রয়েছে। তার অন্য আরেকটি গ্রন্থ উপদেশবলীতে তিনি বাস্তবিক আধ্যাত্বিক জীবনের উপর নিজের ব্যাখ্যা দিয়েছেন, যদিও এটি স্রষ্টার বাণীতে লিপিবদ্ধ তাঁর অধিবিদ্ধার অনেকাংশ বিস্তারিতভাবে বর্ণনা দিয়েছেন।


title: মেহের বাবা

text: স্রষ্টার বাণীতে, মেহের বাবা আত্মা অচৈতন্য অবস্থা থেকে চৈতন্য অবস্থার পরম সিদ্ধি লাভের সম্পূর্ণ যাত্রা বর্ণনা করেন। সমগ্র যাত্রাটিই একটি কল্পনার যাত্রা, যেখানে স্রষ্টার মূল অবিচ্ছেদ্য সত্তাকে অগণিত আত্মার মূল হিসেবে কল্পনা করেন যেটিকে তিনি একটি অসীম মহাসমুদ্রে পানির বুদ্বুদের সাথে তুলনা করেন।


title: মেহের বাবা

text: প্রত্যেক আত্মা, চৈতন্য লাভের ক্ষমতায় ব্যাকুল, চৈতন্যের চরম আদিম বা প্রাথমিক অবস্থাম থেকে নিজের যাত্রা শুরু করে।চরম আদিম অবস্থার এই সীমাবদ্ধতা থেকে আরো উন্নত চৈতন্যবোধ লাভের প্রয়োজন হয়ে দাঁড়ায়।


title: মেহের বাবা

text: মেহের বাবার মতে, প্রত্যেক আত্মায় স্বর্গীয় চৈতন্যকে অনসুরণ করার মাধ্যমে বিকশিত হতে থাকে: যা সাতটি “জগত”: পাথর/ধাতু, উদ্ভিজ্জ, কীট, মৎস, পাখি, প্রাণী এবং মানুষ, বিভিন্ন রূপে আবর্তনের অভিজ্ঞতার মাধ্যম হয়ে থাকে। প্রত্যেক আত্মাই নিজের ধারাবাহিক প্রতিটি রূপের সাথে পরিচিত হয়, এভাবে আত্মাটি মোহাচ্ছন্ন হয়ে পড়ে। এই বিবতনবাদের সাথে সাথে চিন্তাশক্তিও বাড়তে থাকে, যতক্ষণ পযন্ত না মানবীয় রুপের চিন্তা অসীম না হয়। যদিও মানবরূপে প্রতিটিই আত্মাই স্বগীয় বিষয়ে সজাগে সক্ষম, সকল ধরনের মনোগত বা অনুভূতিগত ধারণা যা আত্মাটি বিবতনের সময় অজন করেছিল তা নিছকই মোহ, যা আত্ম পরিচয় জ্ঞান লাভে বাধা সৃষ্টি করে।এই বাধা অতিক্রম করে, আত্ম পরিচয় জ্ঞান লাভের জন্য পুনরায় মানব রুপে জন্ম নেয়ার প্রয়োজনীয়তা দেখা দেয় যা পুনর্জন্ম বলে পরিচিত।


title: মেহের বাবা

text: প্রকৃতপক্ষে আত্মাটি এমন একটি স্তরে গিয়ে উপনীত হয় যেখানে আগের জন্মের অজনকৃত সকল ধারণা ক্ষীণ হয়ে যায়। এই স্তরটিতেও কয়েকটি মানব জনমের প্রয়োজন রয়েছে, যার মাধ্যমে আত্মাটি অভ্যন্তরীণ সফরের মাধ্যমে নিজের মূল তথা স্রষ্টার প্রকৃত পরিচয় সর্ম্পকে অবগত হবে। বাবা এই সফরটিকে সাতটি স্তরে ভাগ করেন যেগুলোকে তিনি "জগতসমূহ" বলে সম্বোধন করতেন। সমগ্র প্রক্রিয়াটিই সপ্তম জগতে স্রষ্টা-উপলব্ধিতে এসে পরিসমাপ্তি ঘটে, যেখানে প্রতিটি আত্মার জীবনের মূল উদ্দেশ্য সাধিত হয়।


title: মেহের বাবা

text: উপদেশাবলী হচ্ছে আধ্যাত্বিক উৎকর্ষ সাধনের বিভিন্ন বিষয়ের উপর মেহের বাবার বিস্তারিত ব্যাখ্যার সংগ্রহ। কিছু অধিক গুরুত্বপূর্ণ বিষয়গুলো হল: সংস্কার (মনোসংস্কার), মায়া (মোহের মূলনীতি), অহংবোধের প্রকৃতি, পুনর্জন্মবাদ, কর্ম, নৈরাজ্য, ধ্যান, ভালবাসা, শিষ্যত্ব এবং স্রষ্টা-উপলব্ধি। তাঁর ব্যাখ্যায় প্রায় সময় ভারতীয় লোকজ সংস্কৃতি এবং সুফিধারার সংস্কৃতির ঘটনার উপমা পাওয়া যেত। এই রকম একটি ঘটনা, জ্ঞানী ব্যক্তি এবং প্রেতাত্মা, যা বর্ণনা করে কিভাবে কুসংস্কারমূলক বিশ্বাস একজন মানুষের উপর শক্তি প্রদর্শন করে, অপরদিকে অন্য আরেকটি ঘটনা, মাজনু এবং লায়লা, যা দেখায় কিভাবে নিঃস্বার্থ ভালবাসা, এমনকি মানুষের সর্ম্পকে, একজন মানুষকে শিষ্যত্বে দিকে ধাবিত করে।


title: মেহের বাবা

text: এভাবেই মেহের বাবা প্রচুর পরামর্শ দেন যা স্রষ্টা-উপলব্ধি পখে মানুষকে এক ধাপ এগিয়ে রাখে। নৈতিক নিয়মকানুন ছাড়াও, কিছু পদক্ষেপ কেন একজন ব্যক্তিকে এই জড়জগতে বেধে রাখে, পক্ষান্তরে অন্যজনকে কেন এই ধরাধামের মোহজাল থেকে মুক্তি দেয় সে সর্ম্পকে বাবা গুরুত্বপূর্ণ ব্যাখ্যা দিয়েছেন। অনেক অধ্যায় বিভিন্ন কার্য-সাধন যার মাধ্যমে পারষ্পরিক বিপরীত কিছু অভিজ্ঞতা যেমন, সুখ এবং দুঃখ, ভাল এবং মন্দ অনুধাবন অধিকতর সহজ হয়ে উঠে এবং কিভাবে এসব ছাপিয়ে মুক্তি লাভ করা যায় তার পাথেয় নির্দেশ করে দেয়।


title: মেহের বাবা

text: বাবা বলেন যে পৃথিবীতে সবসময় ৫৬ জন স্রষ্টা-জ্ঞান সম্পন্ন আত্মা বিরাজ করেন এবং ঐ আত্মাগুলো মধ্যে পাচঁ জন একত্রিত হয়ে তাদের যুগের “পাচঁ সম্যক গুরু” গঠন করেন। যখন পাঁচ সম্যক গুরুর একজন পরলোক গমন করেন, বাবা বলেন ঐ ৫৬ জন স্রষ্টা-জ্ঞান সম্পন্ন আত্মাদের মধ্যে থেকে একজন তাৎক্ষণিকভাবে তার স্থান পূরণ করেন এবং তাঁর কর্ম সম্পাদন করেন।


title: মেহের বাবা

text: অবতার, বাবার মতে, একজন বিশেষ সম্যক গুরু, ঐ সকল আত্মার মধ্যে যিনি সর্বপ্রথম মৌলিক স্রষ্টা-জ্ঞান অর্জন করেন। এই আত্মাটি, মূল সম্যক গুরু, বা আদি গুরু, মানবরূপে আর কখনো আসবেন না। বাবা নির্দেশ করেন যে, ঐ স্বতন্ত্র আত্মাটি স্রষ্টার অস্তিত্বকে নিজের ভিতরে প্রকাশিত করেন যাকে হিন্দু ধর্মে বিষ্ণু এবং সুফিবাদ পরোয়ারদিগার যার মানে আল্লাহর শাশ্বত রূপ হিসেবে নাম দেওয়া হয়েছে। মেহের বাবার মতে, প্রতি ৭০০-১৪০০ বছরের মধ্যে পৃথিবীতে অবতারের আগমন ঘটে এবং তা ঐ সময়ের পাঁচ সম্যক গুরু কর্তৃক মানবরূপে আগমন ঘটে যাতে স্রষ্টার দিকে সৃষ্টির নিরলস যাত্রা যে প্রক্রিয়া রয়েছে তা সমাপ্তকরণে সহযোগিতা প্রদান করতে পারেন। বাবা দাবি করেন যে, জরাথ্রুস্ট, রাম, কৃষ্ণ, বুদ্ধ, জিসাস এবং মুহাম্মদ তাদের সময় তারা ঐ ভূমিকাটি পালন করেছিলেন।


title: মেহের বাবা

text: বাবা অবতারকে এইভাবে বর্ণনা করেন, তিনি এমন এক মানদন্ড যা দিয়ে মানুষ তাকে বিচার করতে পারেন তিনি কে এবং তিনি কি হিসেবে আবিভূত হবেন। তিনি মানুষকে ধর্মীয় বিধি মোতাবেক ব্যাখ্যাদানের মাধ্যমে মানব জীবনের মানবীয় গুণাবলীর মানদন্ডকে সত্য হিসেবে প্রতিষ্ঠিত করবেন।


title: মেহের বাবা

text: মেহের বাবা অধিকাংশ অনুসারী অবতারবাদ সর্ম্পকে তার দাবি সঠিক বলে গ্রহণ করেন এবং তাকে “সমসাময়িক যুগের অবতার এবং স্রষ্টা-জ্ঞান সম্পন্ন ব্যক্তি হিসেবে বিশ্বের লাখো মানুষ দ্বারা শ্রদ্ধার পাত্র” হিসেবে বলা হত।


title: মেহের বাবা

text: বাবার ভ্রমণ এবং উপদেশ বিশ্বব্যাপী প্রচুর ভক্ত ও অনুসারীদের একটি দল সৃষ্টি করে।


title: মেহের বাবা

text:
অবতার মেহের বাবা চ্যারিটেবল ট্রাস্ট, ১৯৫৯ সালে মেহের বাবা কর্তৃক প্রতিষ্ঠিত, মেহের বাবার স্মৃতিসৌধসহ বিনা বেতনের স্কুল এবং ঔষুদের দোকান, একটি চক্ষু হাসপাতাল এবং একটি ভেটারিনারি হাসপাতাল পরিচালনা করে। ট্রাস্টটি মেহের বাবা তার জীবদ্দশায় যে নীতিমালা রেখে গিয়েছিলেন তা অনুসরণ করে, কিন্তু কোন দলের উপর আধ্যাত্বিক কর্তপক্ষ হিসেবে আচরণ করেনি।
একইভাবে, ট্রাস্টটি কোন প্রকারের মতবাদ, ধর্মীয় মতবিশ্বাস বা গৌড়া মতবাদ প্রচার, বা ধর্মান্তরে লিপ্ত ছিল না। বাবা তার নিজের প্রচারকে অনুৎসাহিত করতেন এই বলে, “আমার কোন প্রকারের প্রচারণা বা প্রচারকার্যের প্রয়োজন নেই”। বরং তিনি তার অনুসারীদেরকে উংসাহ দিতেন এভাবে যে “তোমরা নিজেদের জীবনকে অন্যের আমার ভালবাসা এবং সত্যের বাণীসম্পন্ন জীবন হিসেবে গঠন কর” এবং “তোমাদের পক্ষে যতদূর সম্ভব ভালবাসা ও সত্য বিষয়ক আমার বাণী ছড়িয়ে দাও।” মেহের বাবা অনুসারীদের প্রতিষ্ঠিত কোন আচার-অনুষ্ঠান ছিল না।স অনেকেই নিজেদের পছন্দমত পূজা, আর্তি, প্রার্থনা, সঙ্গীত, নাটক, বাবাকে চিত্রায়িত ছবিসহ বিভিন্ন ধরনের অনুষ্ঠান পালন করে থাকে, কিন্তু যারা যা পালন করত তা শুধুমাত্রই তাদের নিজস্ব ইচ্ছায় বা পছন্দমত।


title: মেহের বাবা

text: বাবা অনুসারীরা সাধারণত অনানুষ্ঠানিকভাবে একত্রিত হন। অমরতীথি, বাবার মৃত্যু বার্ষিকী, এবং বাবা জন্মদিনে সবােইকে একত্রিত করার বিশেষ প্রয়াস পরিলক্ষিত হয়। ১০ জুলাইয়ে (নীরবতা দিবস) বাবার জীবদ্দশায় অনুসারীদের প্রতি নীরব থাকার বিষয়ে বাবা অনুরোধের প্রতি সম্মান প্রদর্শনপূর্বক অনেক অনুসারীরা কথা বলা থেকে বিরত থাকেন। ভারতে বাবার সমাাধিতে সকালে এবং রাতে পূজো অনুষ্ঠিত হয়। মেহেরাবাদে, বাবার অনুসারীরা প্রতি মাসের ১২ তারিখ বাবার দেখিয়ে যাওয়া ধুনি আগুন জ্বালান।


title: মেহের বাবা

text: ১৯৩২ এ হলিউডের বেশকিছু সেলিব্রেটিদের সাথে বাবার যোগাযোগের কারণে যদিও বাবা পাশ্চাত্যেেই প্রথম জনসাধারণের মনোযোগ কাড়েন, পশ্চিমা পপ-সংস্কৃতিতে তার নাম উল্লেখের মাধ্যমে তিনি তাঁর মৃত্যুর পর আরও বেশি নজর আসেন।


title: মেহের বাবা

text: "দি হু" এর "পেট টাউশেন্ড", যিনি বাবা অনুসারী হয়েছিলেন, ১৯৬৯ এ সুরকৃত রক-অপেরা তন্ময় মেহের বাবা উৎসর্গ করেন। ১৯৭১ দি হু’র “বাবা ও’রিলেই” গানটি মেহের বাবা নামানুসারে নামকরণ করা হয়। এবং টাউনশেন্ড মেহের বাবাকে উৎসর্গ করে হ্যাপী বার্থ ডে, আই এ্যাম, হু কেম ফার্স্ট এবং উইথ লাভসহ বেশ কয়েকটি গানের অ্যালবাম রেকর্ড করেন। ১৯৭০ সালে মেলানিক সাফকা “লে ডাউন (ক্যান্ডেল ইন দ্যা রেইন)” শিরোনামের তার এক গানের লিরিকের “মেহের বাবা লিভস আগেন” নামক এক লাইনে বাবার নাম উল্লেখ করেন। ১৯৮৮ সালে গ্রামি অ্যাওয়ার্ডপ্রাপ্ত ববি মেকফেরিনের “ডোন্ট ওয়ারি বি হ্যাপী” শিরোনামের গানটি মেহের বাবার জনপ্রিয় উক্তি, যা বাবার অসংখ্য ব্যানার এবং প্রেরণামূলক পত্রে দেখা যেত, থেকে অনুপ্রাণিত হয়ে রচিত হয়েছিল। হাস্যরসাত্মক গ্রন্থ লেখক জে. এম. ডেম্যাট্টেইসের "ডক্টর ফেইট" এবং "সিকারস ইন টু দি মিসটারি" সহ তার বহু গ্রন্থতে মেহের বাবার দর্শনের ধারণা সহ নাম ছাড়া বাবা চরিতের ব্যবহার প্রায়শই পরিলক্ষিত হয়।


title: মেহের বাবা

text: ১৯৬৭ সালে নির্মিত মেহের বাবার একান্ত সাক্ষাৎকার ২০১২ সালে নির্মিত ফিচার ফিল্ম "নেমা আভিওনা জা জাগরেব" এর সাথে নেদারল্যান্ডে প্রদর্শিত হয়। সাক্ষাতকারে বাবা স্রষ্টা-উপলব্ধি এবং নেশাজনিত অলীক অস্তিতে বিশ্বাসের মধ্যে পার্থক্য তুলে ধরেন এবং দৃশটিই তথ্যচিত্রটি সহজেই বিবৃতিকরণে কেন্দ্রীয় ভমিকা পালন করে।


title: সাভার সেনানিবাস

text: সাভার সেনানিবাস বাংলাদেশের ঢাকা জেলার অন্তর্গত সাভার উপজেলার আশুলিয়া থানায় অবস্থিত বাংলাদেশ সেনা বাহিনীর একটি আবাসিক ঘাটি। সাভার গল্ফ ক্লাবটি এই সেনানিবাসের মধ্যে অবস্থিত।


title: মুজিবুর রহমান মহিলা কলেজ

text: মুজিবুর রহমান মহিলা কলেজ বগুড়া শহরে অবস্থিত বাংলাদেশের একটি সরকারী কলেজ। তৎকালীন খ্যাতনামা শিল্পপতি ও শিক্ষানুরাগী ব্যক্তি মুজিবুর রহমান ভান্ডারী সুবিল খালের পাশে এটিকে প্রতিষ্ঠিত করেন। আজ থেকে প্রায় আড়াই  হাজার বছর আগের গৌরবময় পুন্ড্র সভ্যতার প্রাণকেন্দ্র ছিল পুন্ড্র নগর (মহস্থান) এই অগ্রবর্তী প্রাচীন জনপদই কালক্রমে পরিণত হয়েছে বগুড়া জেলা শহরে। ঐতিহ্যের ধারাবাহিকতায় করতোয়া নদীর অববাহিকায় এ শহরে বেশ কয়েকটি শিক্ষা প্রতিষ্ঠান উজ্জ্বল নক্ষত্রের মত স্বমহিমায় উদ্ভাসিত। সরকারি মুজিবুর রহান মহিলা কলেজ তার মধ্যে অন্যতম। ১৯৬৩ সালেরর ৩১ জুলাই সুবিল খালের পাড়ে এই কলেজটি প্রতিষ্ঠিত হয়। প্রায় ১৫ বছর বেসরকারি অবস্থায় থাকার পর ১ ফেব্রুয়ারী ১৯৭৮ এ প্রতিষ্ঠানটি জাতীয়করণ করা হয়। বগুড়ার তৎকালীন খ্যাতনামা শিল্পপতি ও শিক্ষা অনুরাগী মুরহুম মুজিবুর রহমান ভান্ডরী ছিলেন এই কলেজের প্রতিষ্ঠাতাদের মধ্যে অন্যতম প্রধান ব্যক্তি। তার নাম অনুসারেই এই কলেজটির নামকরণ হয়।


title: মুজিবুর রহমান মহিলা কলেজ

text: উত্তরাঞ্চলের এই ঐতিহ্যবাহী নারী শিক্ষার প্রতিষ্ঠানটি বহু আগেই অভিভাবক ও সুধী সমাজের প্রসংশা ও দৃষ্টি আকর্ষণ করতে সর্মথ হয়েছে। এখানে শিক্ষার সুষ্ঠু ও সুন্দর পরিবেশ, দক্ষ ও মেধাবী অধ্যাপকমন্ডলী ও আধুনিক সুদক্ষ কলেজ প্রশাসনের তত্ত্বাবধানে ছাত্রীরা প্রকৃত শিক্ষা ও সৃজনশীলতা বিকাশের সুযোগ পাচ্ছে। সর্বোপরি সন্ত্রাসমুক্ত নিরাপদ পরিবেশে ছাত্রীরা নির্বিঘে যথাসময়ে প্রত্যকটি পরিক্ষায় আশানুরুপ ভাল ফল লাভ করেছে। সার্বিক কৃতিত্বের স্বাক্ষর স্বরুপ সরকারি মুজিবুর রহমান মহিলা কলেজ ১৯৯৬ সালে বগুড়া জেলার শ্রেষ্ঠ শিক্ষা প্রতিষ্ঠান, ২০০০ সালে বগুড়া সদর থানা ও জেলা পর্যায়ে (জাতীয় শিক্ষা সপ্তাহে) শ্রেষ্ঠ শিক্ষা প্রতিষ্ঠান এবং ২০১৬ সালের জাতীয় বিশ্ববিদ্যালয়ের র‌্যাংকিং-এ রাজশাহী বিভাগে নবম স্থানের মর্যদা লাভ করে।


title: মুজিবুর রহমান মহিলা কলেজ

text: এই কলেজে উচ্চ মাধ্যামিক পর্যায়ে মানবিক, ব্যবসা শিক্ষা ও বিজ্ঞান বিভাগ, স্নাতক বা ডিগ্রী পর্যায়ে বিএ, বিএসএস ও বিএসসি (পাস) এবং বাংলা ইংরেজী, রাষ্ট্রবিজ্ঞান, ইতিহাস, দর্শন, অর্থনীতি, ইসলামের ইতিহাস ও সংস্কৃতি এবং প্রাণীবিদ্যা বিষয়ে অনার্স এবং ৭টি বিষয়ে মাস্টার্স কোর্স চালু রয়েছে। অতিসত্বর আরো কিছু বিষয়ে অনার্স খোলার প্রক্রিয়া চলছে।


title: মুজিবুর রহমান মহিলা কলেজ

text: ফলাফল : ইতোমধ্যে অনার্স এবং মাস্টার্স এর প্রকাশিত ফলাফলে সাফল্যের হার ঈর্ষনীয়। প্রতিটি বিভাগেই একাধিক ছাত্রী ১ম শ্রেণী অর্জন করেছে।  তাদের এই ফলাফলের জন্য কলেজ প্রশাসন তাদেরকে সংবর্ধনা দিয়েছে লেখাপড়ার সুবিধর্থে কলেজে রয়েছে প্রযোজনীয় সংখ্যক বইসহ বিশাল কেন্দ্রীয় লাইব্রেরি, অনার্স বিভাগসমূহের সেমিনার লাইব্রেরি, বিষয়ভিত্তিক অত্যাধুনিক বিজ্ঞান গবেষণাগার, কম্পিউটার ল্যাব ও সেমিনার কক্ষ। প্রসঙ্গত উল্লেখ্য যে ছাত্রীদের লেখাপড়ার জন্য কলেজ প্রশাসনের ঐকান্তিক প্রচেষ্টায় ইতিমধ্যে ব্যবসায় শিক্ষা শাখাসহ সমাজ বিজ্ঞানে নতুন শিক্ষকের পদ সৃষ্ঠি হয়েছে। ছাত্রীদের লেখাপড়ার পাশাপাশি এ কলেজে শারীরিক ও মানসিক বিকাশের লক্ষ্যে খেলাধুলা ও সংস্কৃতি চর্চার উপযুক্ত ব্যবস্থা ও পরিবেশ আছে। ছাত্রীদের দেশ ও সমাসেবামুলক কাজে উৎসাহ ও অংশগ্রহণের জন্য এ কলেজে বাংলাদেশ ন্যাশনাল ক্যাডেট কোর, রোভার স্কাউট ও রেঞ্চার্সের ইউনিট রয়েছে শহর ও শহরের পার্শ্ববর্তী অঞ্চলের ছাত্রীদের নিয়মিত কলেজে যাতায়াতের জন্য রয়েছে নিজস্ব পরিবহণের (বাস) ব্যবস্থা। প্রতিটি ভবনে বর্ণিল রঙ্গে পেইন্টিং এর মাধ্যমে এক নান্দনিক শোভা প্রদান করা হয়েছে।


title: মুজিবুর রহমান মহিলা কলেজ

text: দূরবর্তী ছাত্রীদের জন্য কলেজ ক্যম্পাসের ভেতরে ময়জাননেছা ভান্ডারী হল ও বেগম জাহানারা রহমান হল নামে দুইটি অত্যাধুনিক হোস্টেল আছে। বর্তমানে বেগম রোকেয়া নামে অরো একটি নতুন ছাত্রীনিবাসের সংযোজন হয়েছে। ভবনগুলোতে প্রায় পাচঁ শতাধিক ছাত্রীর আবাসের ব্যবস্থা রয়েছে। ক্যাম্পাসের মধ্যে মসজিদ, কলেজক্যান্টিন ও ডিপার্টমেন্টাল স্টোরসহ কলেজ গেট সংলগ্ন ডাকঘর ও পার্শ্ববর্তী বাজার সকলের প্রয়োজন মেটায়। ছাত্রীদের সাংস্কৃতিক কর্মকান্ডের জন্য রয়েছে মুক্ত মঞ্চ ”বৈশাখী ”। এছাড়া ছাত্রী ও শিক্ষকদের সাংস্কৃতিক কর্মকান্ডের জন্য রয়েছে সাংস্কৃতিক সংগঠন আনন্দ নৃত্য।


title: মুজিবুর রহমান মহিলা কলেজ

text: উচ্চ মাধ্যমিক পরিক্ষা ছাড়া ও জাতীয় বিশ্ববিদ্যালয় অধিনে ডিগ্রী পাস, অনার্স, মাস্টার্স, বি-এড, বি,পি-এড এবং গ্রন্থাগার ও তথ্য বিজ্ঞান ডিপ্লোমা প্রভৃতি পরিক্ষা অনুষ্ঠিত হ। সকল পরিক্ষার সুষ্ঠ ও সুন্দর পরিবেশের জন্য এই কলেজের সুনাম রয়েছে। বর্তমানে সরকার ও কলেজ প্রশাসনের উদ্যেগে এই প্রতিষ্ঠানের বিভিন্ন সংস্কার ও উন্নয়নমূলক কর্মকান্ড অব্যাহত রয়েছে।


title: মাইক্রোসফটের ইতিহাস

text: মাইক্রোসফট একটি মার্কিন যুক্তরাষ্ট্র ভিত্তিক বহুজাতিক কম্পিউটার প্রযুক্তি ("'হার্ডওয়্যার"' ও "'সফটওয়্যার"') উৎপাদনকারী কোম্পানি। মাইক্রোসফটের যাত্রা শুরু হয় ৪ঠা এপ্রিল ১৯৭৫ সালে, এর প্রতিষ্ঠাতা বিল গেটস এবং পল এলেন এর হাত ধরে, মার্কিন যুক্তরাষ্ট্রের নিউ ম্যাক্সিকোর "আলবুকুয়ের্ক"-এ। (Albuquerque, New Mexico)


title: মাইক্রোসফটের ইতিহাস

text: ১৯৮০ সালে মাইক্রোসফট "আইবিএম" এর সাথে পার্টনারশিপ করে যাতে বেশিরভাগ আইবিএম-এর কম্পিউটারে মাইক্রোসফটের "অপারেটিং সিস্টেম" ব্যবহার করা হয়। ১৯৮৫ সালে আইবিএম কোম্পানি মাইক্রোসফটকে অনুরোধ করে তাদের নতুন কম্পিউটারের অপারেটিং সিস্টেম তৈরি করার জন্য, এই অপারেটিং সিস্টেমের নাম ছিল ওএস/২; মাইক্রোসফট নতুন অপারেটিং সিস্টেম আইবিএম-কে দেয়ার পাশাপাশি অন্য কোম্পানির তৈরিকৃত কম্পিউটারের জন্যও তাদের অপারেটিং সিস্টেম বিক্রি করতে শুরু করে। মাইক্রোসফট সফটওয়্যারের বাজার অধিকাংশই দখল করে নেয় এই অপারেটিং সিস্টেম বিক্রির মাধ্যমে। ১৯৯০ সালের দিকে মাইক্রোসফট ৯০% বাজার দখল করতে সক্ষম হয়।


title: মাইক্রোসফটের ইতিহাস

text: ৩০শে জুন ২০১৪ তে মাইক্রসফট-এর বৈশ্বিক আয় ছিল ৮৬.৮৩ বিলিয়ন ডলার এবং সারা বিশ্ব জুড়ে এর সাথে কর্মরত ছিল ১২৮,০৭৬ জন।


title: মাইক্রোসফটের ইতিহাস

text: ১৯৮৫ সালে আইয়ারল্যান্ড মাইক্রোসফটের আন্তঃজার্তিক পণ্যের সুবিধার জন্য মাইক্রোসফটের প্রধান শহর হয়ে ওঠে, এবং ২০শে নভেম্বর খুচরা বিক্রির জন্য প্রথম সংস্করণ মাইক্রোসফট উইন্ডোজ ((উইন্ডোজ ১.০)), মূলত এর গ্রাফিক্যাল এক্সটেনশন এমএস-ডস অপারেটিং সিস্টেম। আগস্টে মাইক্রোসফট এবং আইবিএম সাথী হন নানা অপেরাটিং সিস্টেম উন্নয়নে ,তারা যে অপেরাটিং সিস্টেম উন্নয়ন করেছিলেন সেটি ওএস/২ নামে পরিচিত।ওএস/২ বাজারজাতকরনের পুর্বে আইবিএম নতুন হারডওয়্যার নকশা করেন যা এই অপেরাটিং সিস্টেমের সাথে সংযুক্ত করেন। এটি পিএস/২নামে পরিচিত। ১৬ ফেব্রুয়ারি ১৯৮৬ সালে জায়গা পরিবর্তন করে ,নতুন অফিস নির্মাণ করেন রেডমনড,ওয়াশিংটনে।প্রায় এক মাস পরে ১৩ মার্চ এ জণগণের আইপিও সহ $৬১ মিলিয়ন ডলার আয় করেন শেয়ার বিক্রির মাধ্যমে ,প্রতিটি শেয়ার বিক্রি হয় $২১.০০ মিলিয়ন ডলারে। বিক্রির শেষ দিনে শেয়ার মূল্য বেড়ে দাড়ায় $২৮.০০ ডলারে। ১৯৮৭ সালে মাইক্রোসফট তাদের প্রথম সংস্করণ ওএস/২ কে ওইএম এস করে প্রকাশ করা হয় ।


title: ডব্লিউসিএসপি-এফএম

text: ডব্লিউসিএসপি-এফএম, যা সি-স্প্যান বেতার নামেও পরিচিত, ক্যাবল স্যাটেলাইট পাবলিক এফেয়ার্স নেটওয়ার্ক বা সি-স্প্যান (C-Span) কর্তৃক নিবন্ধিত ওয়াশিংটন, ডি.সি. এলাকার একটি বেতার সম্প্রচার কেন্দ্র। এই বেতার কেন্দ্রটি ৯০.১ মেগাহার্টজে ২৪ ঘণ্টা অনুষ্ঠান প্রচার করে থাকে। এর স্টুডিওগুলি ক্যাপিটাল হিলের কাছে সি-স্প্যান এর হেডকোয়ার্টারে অবস্থিত। ডব্লিউসিএসপি-এফএম এর বাইরে সি-স্প্যান এর বেতার অনুষ্ঠানসমূহ অনলাইনে c-span.org সাইটে এবং স্যাটেলাইট রেডিও'র এক্সএম চ্যানেল ৪৫৫ এ শোনা যায়।


title: ডব্লিউসিএসপি-এফএম

text: ডব্লিউসিএসপি-এফ এইচডি (ডিজিটাল) ফরম্যাটে প্রচার করে থাকে।


title: ডব্লিউসিএসপি-এফএম

text: এই ষ্টেশনটি মূলত জর্জটাউন বিশ্ববিদ্যালয়ের জন্য নিবন্ধন করা হয়েছিলো ডব্লিউজিটিবি নামে এবং জর্জটাউন বিশ্ববিদ্যালয়ের ছাত্রবৃন্দ প্রোগ্রেসিভ রক ফরম্যাটে অনুষ্ঠান প্রচার করছিলেন। ১৯৭৯ সালে জর্জটাউন কর্তৃপক্ষ ডিষ্ট্রিক অফ কলাম্বিয়া বিশ্ববিদ্যালয়ের কাছে ১ মার্কিন ডলারে বেতার কেন্দ্রটি বিক্রয় করে দিয়েছিলেন এই জন্য যে কেন্দ্রটি বিশ্ববিদ্যালয় সম্পর্কে জনগণের ধারণার সাথে যায় না। ১৯৮০ সালের ১২ই মার্চ থেকে ইউডিসি এর কর্তৃত্ব গ্রহণ করে এবং ডব্লিউজিটিবি জ্যাজ ফরম্যাটে পরিবর্তিত হয়ে ডব্লিউডিসিইউ নাম ধারণ করে। ১৯৯৭ এর মধ্যভাগে বাজেট সংকটে কর্তৃপক্ষ ক্যাবল টেলিভিশন শিল্পগোষ্ঠী কর্তৃক পরিচালিত সি-স্প্যান এর কাছে ১৩ মিলিয়ন মার্কিন ডলারে বিক্রয় করে দিয়েছিলেন। ইউডিসি কর্তৃপক্ষের পরিকল্পনা ছিলো সালেম কমিউনিকেশন্স (একটি খ্রিস্টীয় প্রচার সংস্থা) এর কাছে বিক্রয় করা; কিন্তু শেষ পর্যন্ত এটি আর বাস্তবায়িত হয়নি। বেতার কেন্দ্রটি ক্রয়ের পরেই ১৯৯৭ সালের ৯ই অক্টোবর থেকে ডব্লিউসিএসপি, সি-স্প্যান এর বেতার কেন্দ্র হিসেবে প্রচার শুরু করে।


title: ডব্লিউসিএসপি-এফএম

text: সি-স্প্যান রেডিও অনুষ্ঠান প্রচার চুক্তি করে এর আওতা বৃদ্ধি করেছিল। ১৯৯৮ সালের চুক্তি অনুসারে চাঁদা ভিত্তিক স্যাটেলাইট রেডিও সিস্টেম সিডি রেডিও (পরবর্তীতে সিরিয়াস নামে পরিচিত) এবং জেনারেল মোটর্সের এক্সএম রেডিও ২০০১ সালে সারা দেশের শ্রোতাদের কাছে এই বেতার সম্প্রচার পৌঁছে দিয়েছিলেন। ফেব্রুয়ারি ১৪, ২০০৭ সাল থেকে সিরিয়াস স্যাটেলাইট রেডিও ডব্লিউসিএসপি-এফএম এর অনুষ্ঠান প্রচার করছে না। ২০০৭ সালের ১লা এপ্রিল থেকে বেতার কেন্দ্রটি এক্সএম রেডিও কানাডার অন্তর্ভুক্ত হয়। বেতার কেন্দ্রটির এফএম তরঙ্গ উত্তরে পেনসিলভানিয়ার হ্যানোভার থেকে দক্ষিণে ভার্জিনিয়ার ফ্রেডেরিক্সবার্গ পর্যন্ত ১৫ মাইল এবং পশ্চিমে ভার্জিনিয়ার ফ্রন্ট রয়্যাল থেকে পূর্বে মেরিল্যান্ডের ক্যামব্রিজ পর্যন্ত ৫ মাইল পর্যন্ত বিস্তৃত। সি-স্প্যান তার এইচডি রেডিও শ্রোতাদের জন্য একই বেতার তরঙ্গে ৩টি আলাদা অনুষ্ঠান প্রচার করে থাকে। ডিজিটাল টেকনোলজির সুবাদে ৯০.১ এফএম তরঙ্গে ৩টি আলাদা চ্যানেল মাল্টিকাষ্ট করা হয়। ৩টি চ্যানেল আলাদা আলাদা অনুষ্ঠান প্রচার করে; ডব্লিউসিএসপি-এফ এর দৈনন্দিন অনুষ্ঠান প্রচারিত হয় ৯০.১ এইচডি ১ এ; ৯০.১ এইচডি-২ সি-স্প্যান এর অনুষ্ঠান সরাসরি সম্প্রচার করে, যার মধ্যে প্রতিনিধি পরিষদের সভা সহ সি-স্প্যানের অন্যান্য অনুষ্ঠান আছে; ৯০.১ এইচডি-৩ এ সি-স্প্যান২ এর অনুষ্ঠান সরাসরি সম্প্রচার করে যার মধ্যে আছে সিনেট সভা এবং বুক টিভির অডিও।


title: ডব্লিউসিএসপি-এফএম

text: জুলাই ২৮, ২০১০ থেকে সি-স্প্যান রেডিও যে কোন ফোন থেকে শোনা যাচ্ছে, যার জন্য অডিওনাও ধন্যবাদ পাওয়ার যোগ্য। এই সেবা ছাড়াও সি-স্প্যান রেডিও এপ্লিকেশনের মাধ্যমে আইফোনে এই বেতার কেন্দ্রটি শোনা যাচ্ছে।


title: ডব্লিউসিএসপি-এফএম

text: সি-স্প্যান সাধারণত জনগুরুত্ব সম্পন্ন অনুষ্ঠানসমূহ প্রচার করে থাকে, যার মধ্যে আছে নিজস্ব টেলিভিশন এর নানা অনুষ্ঠানের অডিও সরাসরি সম্প্রচার, যেমন ওয়াশিংটন জার্নাল, কিছু আছে শুধুমাত্র বেতার সম্প্রচার যেমন জনসন এবং নিক্সন এর আমলের বিখ্যাত ওভাল অফিস কথোপকথন, কিছু কমিটি সভা এবং সংবাদ সম্মেলনের যে গুলো টিভিতে সম্প্রচারিত হয় নি। বেতার কেন্দ্রটি কখনই সি-স্প্যান টেলিভিশনের অনুষ্ঠান নকল করে করে নি, বরং সযত্নে অনুষ্ঠান নির্বাচন করেছে। নিয়মিত প্রচারিত অনুষ্ঠানমালার মধ্যে আছে টু ডে ইন ওয়াশিংটন এবং প্রাইম মিনিস্টার'স কোশ্চেন টাইম।


title: ডব্লিউসিএসপি-এফএম

text: সি-স্প্যান রেডিও এর প্রাথমিক যুগে স্থানীয় ঘটনা এবং ওয়াশিংটন এলাকার গভর্নমেন্ট হিয়ারিং জাতীয় বিষয়াদি এর অনুষ্ঠানের অন্তর্ভুক্ত ছিলো। কোন বিজ্ঞাপন ছাড়া পরপর ৫টি সানডে মর্নিং টক শো এর পূনঃপ্রচার ছিলো ডব্লিউসিএসপি এর অনুষ্ঠান সমূহের একটি অনন্য অংশ। সি-স্প্যানের সকল অনুষ্ঠান বিজ্ঞাপন ছাড়া প্রচারিত হয়।


title: ডব্লিউসিএসপি-এফএম

text: ডব্লিউসিএসপি-এফএম প্রথম বেতার সম্প্রচারক হিসেবে ইউএস সুপ্রিম কোর্টের শুনানির অডিও টেপ প্রচার করে এবং সেই অডিও টেপ প্রচারের পর অনুষ্ঠান সঞ্চালক আদালতের রায় ব্যাখ্যা করেন। এই সম্প্রচারের ফলে যুক্তরাষ্ট্র এবং কানাডার শ্রোতারা কোর্টের বেশ কিছু উল্লেখযোগ্য মামলার শুনানি নিজ কানে শুনতে সমর্থ হন, যার মধ্যে আছে ১৯৮৯ সালের টেক্সাস বনাম জনসন পতাকা পোড়ানো মামলার যুক্তিতর্ক এবং মিরান্ডা বনাম আরিজোনা মামলার যুক্তিতর্ক। সেপ্টেম্বর ২০১০ সাল থেকে প্রতি শুক্রবার সুপ্রিম কোর্ট প্রতি সপ্তাহের শুনানির অডিও রেকর্ড প্রকাশ করা শুরু করে, ফলে সি-স্প্যান রেডিও সমসাময়িক মামলার শুনানির অডিও রেকর্ড প্রচারে সমর্থ হয়। পূর্বে যে সব মামলার ব্যাপারে ব্যাপক জন-আগ্রহ ছিলো সি-স্প্যান এর আবেদনের প্রেক্ষিতে শুনানির অডিও রেকর্ড মাঝে মধ্যে প্রকাশ করা হতো।


title: নেপাল এয়ারলাইন্স

text: নেপাল এয়ারলাইন্স (Nepali: , পূর্বতন রাজকীয় নেপাল এয়ারলাইন্স) নেপালের জাতীয় এবং প্রধান এয়ারলাইন্স। এর প্রধান কার্যালয় এনএসি ভবন, কাঠমান্ডু। এবং এর মুল ঘাটি ত্রিভুবন আন্তর্জাতিক বিমানবন্দর, কাঠমান্ডু। এই এয়ালাইন্সটি প্রতিষ্ঠিত হয় জুলাই, ১৯৫৮ সালে রয়াল নেপাল এয়ারলাইন্স কর্পোরেশন নামে। এই এয়ারলাইন্সের প্রথম বিমান ডগলাস ডিসি-৩, যেটি অভ্যন্তরীণ গন্তব্যে চলত এবং ভারতে চলার উপযোগী ছিল। এই এয়ারলাইন্স প্রথম জেট বিমান, বোয়িং ৭২৭ কিনে ১৯৭২ সালে। ২০০৪ সালে নেপাল সরকার এর ৪৯% শেয়ার পাবলিক খাতে বিক্রির সিদ্ধান্ত নেয়। মে ২০১৪ পর্যন্ত এর বহরে ৯টি বিমান আছে।


title: নেপাল এয়ারলাইন্স

text: নেপালের অন্যান্য এয়ারলাইন্সের মতো নেপাল এয়ারলাইন্সও ইউরোপে চলাচল নিষিদ্ধ।.


title: নেপাল এয়ারলাইন্স

text: ২০১৫ সালের ৩০ এপ্রিল নেপাল এয়ারলাইন্স দ্বিতীয় এয়ারবাস এ৩২০ লাভ করে। নেপাল এয়ারলাইন্স বর্তমানে দুটি সুপরিসর বিমান কেনার প্রক্রিয়া চলছে। এই এয়ারলাইন্স অজানা সংখ্যক এয়ারবাস এ৩৩০ বিমান কেনার আগাম সমঝোতা চুক্তি স্বাক্ষর করেছে।


title: নেপাল এয়ারলাইন্স

text: একটি ডগলাস ডিসি-৩ বিমান নিয়ে এই এয়ারলাইন্স "রয়াল নেপাল এয়ারলাইন্স কর্পোরেশন" নামে ১৯৫৮ সালের জুলাই মাসে যাত্রা শুরু করে। শুরুতে এই ফ্লাইট সীমারা, পোখরা, বিরাটনগর এবং ভারতের পাটনা, কলকাতা এবং দিল্লি চলাচলের মধ্যেই সীমাবদ্ধ ছিল। ১৯৬১ সালে, পিলাটাস পোর্টার বিমান বহরে যুক্ত হয়েছে; ১৯৬৩ সালে একটি ১২ সিটের চীনা বিমান বহরে যুক্ত হয়।


title: নেপাল এয়ারলাইন্স

text: ১৯৬৬ সালে একটি ফকার এফ২৭ বিমান বহরে যুক্ত হয়।


title: নেপাল এয়ারলাইন্স

text: ১৯৭০ সালে রয়াল নেপাল এয়ারলাইন্স একটি হকার সিডলে (HS-748) বিমান ও ১৯৭১ সালে টুইন অটার বিমান কেনে। ১৯৮৭ সালে দুটি বোয়িং ৭২৭ বদলায়ে দুটি বোয়িং ৭৫৭ বিমান কেনে।


title: নেপাল এয়ারলাইন্স

text: ১৯৮৫ সালে নেপালে ১৮১,০০০ পর্যটক আসে, যাদের ৮০ভাগ আসে বিমানপথে। রয়াল নেপাল এয়ারলাইন্স ৩৮% পর্যটক বহন করে।


title: নেপাল এয়ারলাইন্স

text: দেশের অভ্যন্তরীণ বিমান ব্যবসা ১৯৯২ সালে মুক্ত করে দেয়া হয়; নতুন প্রতিযোগীর আবির্ভাব ঘটে; নিকন এয়ার, নেপাল এয়ারওয়েজ; এভারেস্ট এয়ার, বুদ্ধ এয়ার, ইয়েতি এয়ার, সীতা এয়ার। নেপাল এয়ারলাইন্সে সর্বশেষ বোয়িং ৭২৭ বিমান ছিল ১৯৯২ সালে। ১৯৯৭ সালের মধ্যে চার প্রতিযোগী নেপালের অভ্যন্তরীণ বাজারের ৭০% দখল করে।


title: নেপাল এয়ারলাইন্স

text: নেপাল এয়ারলাইন্স কাঠমান্ডুর ত্রিভুবন আন্তর্জাতিক বিমানবন্দর থেকে ৭টি আন্তর্জাতিক ফ্লাইট পরিচালনা করে।


title: নেপাল এয়ারলাইন্স

text: নেপাল এয়ারলাইন্স অভ্যন্তরীণ রুটে ২৫টি ফ্লাইট পরিচালনা করে।


title: কম্বোডিয়ার জাতীয় সঙ্গীত (১৯৭০-১৯৭৫)

text: খ্‌মের জাতি (খ্‌মের:ប្រជាជាតិខ្មែរ; খ্‌মের জাতি) সঙ্গীতটি ১৯৭০ থেকে ১৯৭৫ সালে পর্যন্ত কম্বোডিয়া জাতীয় সঙ্গীত ছিল। ১৯৬০ সালে, কম্বোডিয়া ভিয়েতনাম যুদ্ধের মধ্যে জড়িয়ে পড়ে। মার্কিন যুক্তরাষ্ট্রের সাথে এবং কমিউনিস্ট উত্তর ভিয়েতনামের সাথে দ্বন্দ্ব এড়ানোর জন্য যুবরাজ "সিহানোউক" কাম্বোডিয়াকে একটি নিরপেক্ষ রাষ্ট্র হিসেবে ঘোষণা করেন। কিন্তু তিনি উত্তর ভিয়েতনামকে দক্ষিণ ভিয়েতনামের কমিউনিস্ট ভিয়েতকং গেরিলাদের সামরিক পণ্য, অস্ত্র ও সরঞ্জাম কম্বোডিয়ার দেশের মধ্য দিয়ে পরিবহন করার অনুমতি দেন। ১৮ই মার্চ, ১৯৭০ সালে, জেনারেল "লন নোল" "সিহানোউক" বিরুদ্ধে একটি সামরিক অভ্যুত্থানের নেতৃত্ব দেন এবং একটি প্রো-আমেরিকান সরকার গঠন করেন। যার ফলে কম্বোডিয়া অঞ্চলে ভিয়েতনামী কমিউনিস্টদের বিরুদ্ধে মার্কিন সেনাবাহিনী যুদ্ধ করার অনুমতি পায়। জেনারেল "লন নোল" কম্বোডিয়াকে "খেমের প্রজাতন্ত্র" হিসেবে ঘোষণা করেন এবং দেশটি একটি নতুন পতাকা ও জাতীয় সঙ্গীত (খ্‌মের জাতি) পায়। ১৯৭৫ সালে কমিউনিস্ট "খেমের রুজ" কম্বোডিয়ার ক্ষমতা দখল করে এবং নোকো রীচ জাতীয় সঙ্গীতটি প্রতিস্থাপিত করেন।


title: বাইত আল কুরআন

text: বাইত আল কুরআন (, অর্থ: কুরআনের ঘর) বাহরাইনের হুরায় অবস্থিত ইসলামি শিল্পের উপর বিশেষায়িত একটি কমপ্লেক্স। এটি ১৯৯০ খ্রিষ্টাব্দে প্রতিষ্ঠিত হয়। এই কমপ্লেক্স এখানকার ইসলামি জাদুঘরের জন্য প্রসিদ্ধ। এটি পৃথিবীর প্রসিদ্ধতম ইসলামি জাদুঘরগুলোর মধ্যে অন্যতম।


title: বাইত আল কুরআন

text:
১৯৮৪ খ্রিষ্টাব্দে এই কমপ্লেক্সের নির্মাণ শুরু হয়। ১৯৯০ খ্রিষ্টাব্দের মার্চে জাদুঘর চালু করা হয়। আবদুল লতিফ জাসিম কানু এর উদ্বোধন করেন। কুরআন ও অন্যান্য দুর্লভ বইয়ের মূল্যবান পাণ্ডুলিপি রক্ষার জন্য এটি নির্মিত হয়। একটি আঞ্চলিক ম্যাগাজিনের মতে পারস্য উপসাগর অঞ্চলে এই উদ্যোগ অভাবনীয়।
জাদুঘরের মূলে রয়েছে কানুর ব্যক্তিগত কুরআনের পাণ্ডুলিপি সংকলন ও ইসলামি শিল্পের নিদর্শন। তাকে একজন আগ্রহী সংগ্রাহক বলা হয়ে থাকে। তার সংগ্রহ বৃদ্ধি পাওয়ার সাথে সাথে তিনি তার সংগ্রহে থাকা দুর্লভ পাণ্ডুলিপির প্রতি দায়িত্ব অনুভব করেন বলা হয়। ১৯৯০ খ্রিষ্টাব্দে তার প্রতিষ্ঠিত জাদুঘরে তিনি তার সংগ্রহ দান করেন। এধরনের জাদুঘরের মধ্যে এটি প্রথম।


title: বাইত আল কুরআন

text: এই কাজের অর্থায়ন জনসাধারণের দানের মাধ্যমে করা হয়। রাষ্ট্রপ্রধান থেকে শুরু করে স্কুলের শিক্ষার্থী পর্যন্ত সমাজের বিভিন্ন স্তরের মানুষ এই কাজে সহায়তা করে। সাধারণ জনগণের জন্য বাইত আল কুরআনের সুযোগ সুবিধা বিনামূল্যে প্রদান করা হয়।


title: বাইত আল কুরআন

text: এই প্রতিষ্ঠান ও এর জাদুঘরে আন্তর্জাতিকভাবে প্রসিদ্ধ কুরআনের ঐতিহাসিক পাণ্ডুলিপি রয়েছে। এখানে পূর্বে চীন থেকে পশ্চিমে স্পেন পর্যন্ত ইসলামি বিশ্বের নানা স্থানের কুরআনের পাণ্ডুলিপি রয়েছে। এর মাধ্যমে হিজরি প্রথম শতাব্দী থেকে ইসলামি স্বর্ণযুগসহ বর্তমান অবধি ক্যালিগ্রাফি শৈলীর অগ্রগতি বোঝা যায়।


title: বাইত আল কুরআন

text: বাইত আল কুরআন কমপ্লেক্স শনিবার থেকে বুধবার সকাল ৯টা থেকে দুপুর ১২টা এবং বিকাল ৪টা থেকে সন্ধ্যা ৬টা পর্যন্ত জনসাধারণের জন্য খোলা থাকে। জটিল গঠনের বাহ্যিক নকশা ১২শ-শতাব্দীর প্রাচীন মসজিদের নকশার ভিত্তিতে প্রস্তুত করা হয়েছে। কমপ্লেক্সে মসজিদ, গ্রন্থাগার, অডিটোরিয়াম, মাদ্রাসা এবং দশটি প্রদর্শন হলযুক্ত জাদুঘর রয়েছে। মূল হল ও মসজিদের উপর বড় আকারের স্ট্রেইন্ড গ্লাসের গম্বুজ রয়েছে। মিহরাব নীল সিরামিক দিয়ে আবৃত। এর উপর কুরআনের আয়াত উৎকীর্ণ রয়েছে।


title: বাইত আল কুরআন

text: গ্রন্থাগারে ইসলামের উপর লিখিত আরবি, ইংরেজি ও ফরাসি ভাষায় প্রায় ৫০,০০০ বই ও পাণ্ডুলিপি রয়েছে। জাদুঘরটি ইসলামি শিল্প বিষয়ে বিশেষায়িত। এর অধিকাংশ রেফারেন্স বই আন্তর্জাতিক গুরুত্ব সম্পন্ন। অফিস চলাকালীন সময়ে গ্রন্থাকার ও পাঠকক্ষ সাধারণের জন্য খোলা থাকে। এখানে ইন্টারনেট সুবিধা রয়েছে। এছাড়াও গবেষক ও বিশেষজ্ঞদের জন্য পৃথক কক্ষ রয়েছে।


title: বাইত আল কুরআন

text: কমপ্লেক্সের অডিটোরিয়ামের নাম মুহাম্মদ বিন খলিফা বিন সালমান আল খলিফা লেকচার হল। এটি ১৫০ জন দর্শক ধারণ করতে পারে। এটি মূলত বক্তৃতা ও একাডেমিক সম্মেলনের জন্য ব্যবহৃত হয়। যুক্তরাজ্য, যুক্তরাষ্ট্র, ফ্রান্সসহ বিভিন্ন দেশ থেকে অতিথি বক্তারা বাহরাইনে এসে থাকেন। বিভিন্ন সমিতি ও প্রতিষ্ঠানের সাথে সহযোগিতার জন্য সম্মেলন হল প্রায় সাধারণের জন্য ব্যবহৃত হয়।


title: বাইত আল কুরআন

text: ইসলামি শিক্ষা বিষয়ক ইউসুফ বিন আহমেদ কানু স্কুল এই স্থানে অবস্থিত। এই স্কুলে সাতটি ভিন্ন বিষয়ে পড়ানো হয়। নারী ও শিশুদের জন্য পৃথক ক্লাসে কুরআন শিক্ষা দেয়া হয়।


title: বাইত আল কুরআন

text: আল হায়াত জাদুঘর এই কমপ্লেক্সের সবচেয়ে স্বীকৃত প্রতিষ্ঠান। এতে দুইটি তলায় দশটি হল রয়েছে। এসব হলে হিজরি প্রথম শতাব্দী থেকে শুরু করে বিভিন্ন যুগে লিখিত কুরআনের পাণ্ডুলিপি রক্ষিত রয়েছে। মক্কা, মদিনা, দামেস্ক, বাগদাদে পার্চ‌মেন্ট কাগজে লিখিত পাণ্ডুলিপি এখানে রক্ষিত রয়েছে। পাণ্ডুলিপির সুরক্ষার জন্য বিশেষ প্রক্রিয়ায় সংরক্ষণ করা হয়। দুর্লভ পাণ্ডুলিপির মধ্যে ১৬৯৪ খ্রিষ্টাব্দে জার্মানিতে মুদ্রিত কুরআনের একটি পাণ্ডুলিপি রয়েছে। ৯৫৫ খ্রিষ্টাব্দে সুইজারল্যান্ডে ল্যাটিন ভাষায় অনূদিত কুরআনের পাণ্ডুলিপি জাদুঘরে রয়েছে। এটি কুরআনের প্রাচীনতম অনুবাদগুলোর অন্যতম। খলিফা উসমানের আমলে লিখিত কুরআনের পাণ্ডুলিপি এখানে রক্ষিত আছে। এছাড়াও কিছু ক্ষুদ্র আকারের কুরআনের পাণ্ডুলিপি রয়েছে যা পড়ার জন্য আলোকীয় যন্ত্রের প্রয়োজন হয়।


title: বাইত আল কুরআন

text: ১৪শ শতাব্দীতে বর্তমান পাকিস্তানে শস্য, ডাল ও চালের উপর লিখিত কুরআনের বিভিন্ন সূরা এই জাদুঘরে রয়েছে। এছাড়াও বিভিন্ন যুগে ইরাক, তুরস্ক, ইরান ও মিশরে নির্মিত দুর্লভ স্বর্ণ ও তামার পাত্র এবং কাচ জাদুঘরে রয়েছে।


title: বাইত আল কুরআন

text: ইবনে তাইমিয়াসহ অন্যান্য ইসলামি পণ্ডিতদের রচনা জাদুঘরে রক্ষিত আছে। দাবি করা হয় যে ""এটি কুরআন ও কুরআন অধ্যয়নে নিবেদিত পৃথিবীর একমাত্র প্রতিষ্ঠান""।


title: অরনিকো

text: অরনিকো (; ) (১২৪৫-১১ মার্চ, ১৩০৬) একজন নেপালি স্থপতি, ভাস্কর তথা চিত্রশিল্পী ছিলেন, যিনি নেপালের মল্ল রাজা জয়ভীম দেবের নির্দেশে তিব্বত ও ইউয়ান সাম্রাজ্য বৌদ্ধ স্তূপ নির্মাণের জন্য যাত্রা করে চীনা শিল্পকে হিমালয়ের পার্বত্য অঞ্চলের শিল্পের দ্বারা প্রভাবিত করেন।


title: অরনিকো

text: অরনিকোর জীবন সম্বন্ধে কোন নেপালি উৎস থেকে তথ্য পাওয়া যায় না। অরনিকো ১২৪৫ খ্রিস্টাব্দে নেপালের কাঠমান্ডু উপত্যকায় জন্মগ্রহণ করেন। ঐতিহাসিক বাবুরাম আচার্য্য তাঁকে স্থাপত্য ও ভাস্কর্যের জন্য বিখ্যাত পাটন অঞ্চলের একজন নেওয়ার জনজাতির ব্যক্তি বলে করেছেন। চীনা উৎসগুলি থেকে জানা যায় যে, তাঁর পিতামহের নাম ছিল মি-তি-র্হা (=? মিত্র) এবং পিতামহীর নাম ছিল কুন-দি-লা-চি-মেই (=? কুণ্ডলক্ষ্মী)। এই উৎসগুলি থেকে জানা যায় যে, তাঁর পিতার নাম ছিল লা-কে-ন =? লক্ষ্মণ) ও মাতার নাম ছিল শু-মা-কে-তাই। প্রাচীন চীনা পুঁথিগুলিতে অরনিকো বা অর্নিকো বা অনিকো নামটি পাওয়া যায়। বাবুরাম আচার্যের মতে এই নামগুলি "অনেক" শব্দের চীনা অপভ্রংশ। শৈশব থেকেই অরনিকোর শিল্পের প্রতি উৎসাহ সৃষ্টি হয় এবং বাল্যকালে মেধাবী এই ছাত্র চিত্রকলা ও ভাস্কর্যের প্রতি ব্যুৎপত্তি অর্জন করেন।


title: অরনিকো

text: ১২৬০ খ্রিস্টাব্দে ইউয়ান সাম্রাজ্যের মঙ্গোল সম্রাট কুবলাই খান তাঁর নবনিযুক্ত জাতীয় ধর্মশিক্ষক তথা তিব্বতের প্রশাসনিক ও ধর্মীয় বিভাগের প্রধান 'গ্রো-ম্গোন-ছোস-র্গ্যাল-'ফাগ্স-পা () নামক সা-স্ক্যা ধর্মসম্প্রদায়ের সপ্তম প্রধানকে একটি স্বর্ণখচিত স্তূপ নির্মাণের নির্দেশ দেন। এই স্তূপটি কুন-দ্গা'-র্গ্যাল-ম্ত্শান-দ্পাল-ব্জাং-পো () নামক বিখ্যাত বৌদ্ধ পণ্ডিত ও সা-স্ক্যা ধর্মসম্প্রদায়ের ষষ্ঠ প্রধানের সম্মানার্থে ও স্মৃতিতে নির্মাণের নির্দেশ দেওয়া হয়েছিল। এই কাজের জন্য 'গ্রো-ম্গোন-ছোস-র্গ্যাল-'ফাগ্স-পা নেপাল থেকে শিল্পীদের তিব্বত পাঠানোর অণুরোধ করলে নেপালের মল্ল রাজা জয়ভীম দেবের নির্দেশে কিশোর অরনিকোর নেতৃত্বে আশিজন শিল্পী লাসা যাত্রা করেন। ১২৬১ খ্রিস্টাব্দে তাঁরা লাসা পৌছলে 'গ্রো-ম্গোন-ছোস-র্গ্যাল-'ফাগ্স-পা অরনিকোর তত্ত্বাবধানে সা-স্ক্যা বৌদ্ধবিহারের মূল ভবনের মধ্যে এই স্তূপ নির্মাণের দায়িত্ব প্রদান করেন ও পরবর্তী আনুমানিক দুই বছর ধরে এই কাজ সম্পন্ন হয়।


title: অরনিকো

text: সাম্রাজ্যের ধর্মশিক্ষক হওয়ার কারণে 'গ্রো-ম্গোন-ছোস-র্গ্যাল-'ফাগ্স-পা সা-স্ক্যা ধর্মসম্প্রদায়ের শিক্ষা মঙ্গোলদের মধ্যে প্রচারের জন্য যাত্রা করার প্রয়োজন হলে তিনি শিল্পী অরনিকোকে তাঁর সঙ্গে ইউয়ান রাজদরবারে যাওয়ার অণুরোধ করেন। তিনি তাঁকে শিষ্যত্ব প্রদান করে বৌদ্ধ ভিক্ষুতে পরিণত করেন।


title: অরনিকো

text: ১২৬২ খ্রিস্টাব্দের শেষের দিকে অরনিকো শাংদু পৌঁছন ও কুবলাই খানের সঙ্গে সাক্ষাৎ করেন। এরপর তিনি তাঁর নির্দেশে সুং রাজবংশের উপহার হিসেবে প্রদত্ত একটি ব্রোঞ্জের মূর্তি দুই বছর ধরে নিখুঁত ভাবে মেরামত করেন। এই সময় তিনি ইউয়ান সাম্রাজ্যে বেশ কিছু অট্টালিকা ও প্রাসাদ নির্মাণ করেন, যার মধ্যে বেইজিং শহরে অবস্থিত মিয়াওয়িং মন্দিরের শ্বেত স্তূপ নির্মাণ সবচেয়ে উল্লেখযোগ্য। ৫০.৯ মিটার উচ্চ এই স্তূপ নির্মাণ করতে দশ বছর সময় লাগে। এই স্তূপের চূড়োয় ছত্রাকৃতি বিশিষ্ট একটি ব্রোঞ্জের শীর্ষদেশ রয়েছে, যার চারদিক থেকে ৩৬টি ব্রোঞ্জের ঘন্টা ঝুলন্ত অবস্থায় রয়েছে। তাঁর জীবনকালে অরনিকো তিনটি স্তূপ, নয়টি বৌদ্ধ মন্দির, দুইটি কনফুশিয় মন্দির, একটি দাওবাদী মন্দির, অসংখ্য চিত্র ও মূর্তি নির্মাণ করেন। তিনি রাজপরিবারের সসস্যদের প্রতিকৃতিও অঙ্কন করেন। তাইপেইয়ের জাতীয় সংগ্রহালয়ে সংরক্ষিত কুবলাই খান ও তাঁর পত্নীর প্রতিকৃতিটি অরনিকো দ্বারা অঙ্কিত বলে মনে করা হয়।


title: অরনিকো

text:
ইউয়ান সাম্রাজ্যে অরনিকো বহু সম্মান লাভ করেন। ১২৭৩ খ্রিস্টাব্দে তাঁকে শিল্পী সম্প্রদায়ের প্রধান বানানো হয় এবং তিনি চীনা শিল্পীদের সা-স্ক্যা ধর্মসম্প্রদায়ের পদ্ধতিতে তাঁদের প্রশিক্ষণ দেন। সম্রাটের প্রিয়পাত্র এই শিল্পীকে তা-শা-থু উপাধিতে ভূষিত করা হয় এবং একজন মন্ত্রী সমমর্যাদা দেওয়া হয়। তিনিই ছিলেন সেই সামান্য কয়েকজন বিদেশীদের অন্যতম যার জীবনী চীনা সাম্রাজ্যের ঐতিহাসিক পুঁথিগুলি থেকে পাওয়া যায়। চেং জুফু দ্বারা ১৩১৬ খ্রিস্টাব্দে রচিত "লিয়াংগুয়ো মিনহুই গোং শেন্দাও বেই" গ্রন্থ এবং মিং শাসনকালে রচিত "ইউয়ানশি" গ্রন্থে তাঁর জীবনী সম্বন্ধে ঐতিহাসিক তথ্য পাওয়া যায়
চীনে অরনিকো তাঁর ভিক্ষুজীবন ত্যাগ করে পুনরায় বিবাহ করেন। তাঁর নেপালি পত্নী ছাড়াও দুইজন মঙ্গোল পত্নী ও সাতজন চীনা পত্নী ছিল। তাঁর মোট ছয়জন পুত্র ও আটজন কন্যা সন্তানের জন্ম হয়। ১৩০৬ খ্রিস্টাব্দের ১১ই মার্চ ঘুমন্ত অবস্থায় তাঁর মৃত্যু ঘটে। সাতদিন পরে নেপালি ঐতিহ্যে তাঁর শবদেহ দাহ করা হয় এবং তাঁর অস্থিভস্ম গাংজিইউয়ানের স্তূপে সমাধিস্থ করা হয়।


title: অরনিকো

text: নেপাল সরকার অরনিকোর সম্মানার্থে ডাকটিকিট প্রকাশ করেন। নেপালের কাঠমান্ডু হতে কোডারি পর্যন্ত বিস্তৃত অরনিকো রাজমার্গ তাঁর নামে নামাঙ্কিত।


title: তাইপেই অববাহিকা

text: তাইপেই অববাহিকা () হল উত্তর তাইওয়ানের একটি ভৌগোলিক অঞ্চল। এটি তাইওয়ানের দ্বিতীয় বৃহত্তম অববাহিকা। অববাহিকাটি উত্তরে ইয়াংমিংস্তান, পশ্চিমে লিঙ্কউ মেসা এবং দক্ষিণ-পূর্বে জুয়েশান ব্যাপ্তি (ঐতিহ্যবাহী চীনা: 雪山山脈) দ্বারা বেষ্টিত। অববাহিকাটির আকার প্রায় একটি ত্রিভুজের মত। এর তিনটি কোণা যথাক্রমে নাঙ্গাং, জিঞ্জহুয়াংয়ের হুইলং এবং বেইতউ-এর গুয়ান্ডু অবস্থিত।


title: তাইপেই অববাহিকা

text: তাইপেই অববাহিকা হতে উৎপন্ন নদীসমূহের মধ্যে তামসুই নদী, কিলাং নদী, দাহান নদী এবং জিন্ডিয়ান নদী প্রধান।


title: তাইপেই অববাহিকা

text: প্রাগৈতিহাসিক কালে, তাইপেই অববাহিকাটি কেটাগ্যালানদের (আদিবাসী) বাসস্থান ছিল। হ্যান চীনারা এই অঞ্চলে অষ্টাদশ শতক পর্যন্ত তাদের নিবাস গড়েনি। বর্তমানে তাইপেই অববাহিকাটি তাইপেই শহর এবং নব্য তাইপেই শহরের সীমানার মাঝে অবস্থিত এবং সেইসাথে এটি তাইওয়ানের বৃহত্তম তাইপেই মহানগরীয় অঞ্চল।


title: তাইপেই অববাহিকা

text: তাইপেই অববাহিকার নদীসমূহ অবৈধ শিল্প-কারখানার শিল্প দূষকের মাধ্যমে তীব্রভাবে দূষিত হয়েছে। তাইপেই শহর সরকার, তাইপেই কেন্দ্রীয় সরকার এবং অন্যান্য কিছু নাগরিক সংস্থার অন্যতম এজেন্ডা "প্রাকৃতিক নদী পুনরুদ্ধার"-এর মাধ্যমে এর দূষণ কমানোর প্রকল্প গ্রহণ করেছে।


title: তাইপেই অববাহিকা

text: তাইওয়ান ফিলিপাইন সমুদ্র প্লেট এবং ইউরেশীয় প্লেটের সাংঘর্ষিক সীমায় অবস্থিত। এর প্রথমটি উত্তর-পশ্চিম দিকে ৭ সেমি/বছর গতিতে ধীরে ধীরে এগিয়ে যাচ্ছে। ফিলিপাইন সমুদ্র প্লেট ইউরেশীয় প্লেটকে উত্তর-তাইওয়ান অঞ্চলে প্রায় ঢেকে ফেলেছে। এই সংঘর্ষ তাইওয়ান অঞ্চলে উচ্চমাত্রার ভূমিকম্প ঘটানোর সম্ভাবনার দিকে ঠেলে দিয়েছে। তাইপেই মেট্রোপলিটন এরিয়া (টিএমএ), তাইওয়ানের রাজনৈতিক, অর্থনৈতিক এবং সাংস্কৃতিক কেন্দ্র, এমনকি তাইপেই শহর ও বেশকিছু কৃত্রিম শহর যা তাইপেই অববাহিকা অঞ্চলে অবস্থিত, তীব্রমাত্রা ভূমিকম্পের ঝুঁকিতে রয়েছে। এর আগের দুই যুগে টিএমএ'র কিছু ভবন নানামাত্রা ভূমিকম্পের ফলে ভেঙে বা ধসে পড়েছে। যেমন- ২০ মে ও ১৪ই নভেম্বর, ১৯৮৬-এর হুয়ালিয়েন ভূমিকম্প, ২১শে সেপ্টেম্বর, ১৯৯৯-এর চি চি ভূমিকম্প এবং ৩১ মার্চ, ২০০২-এর হুয়ালিয়েন ভূমিকম্প। এছাড়াও ১৬৯৪ ও ১৯০৯ সালেও টিএমএ নানা ধরণের ভূমিকম্পে বেশ গুরুতরভাবে ক্ষতিগ্রস্ত হয়েছিল, যার উৎপত্তিস্থল ছিল এই অববাহিকা। এ কারণে ভূমিকম্প ও ফাটলের চিত্রণ সম্পর্কে নানা ধরণের গবেষণা থেকে জানা যায়, যে এ অঞ্চলে যেকোনো সময় এক বড়সড় মাত্রার ভূমিকম্প হতে পারে।


title: হুয়াই নদী

text: হুয়াই নদী () হল গণচীনের একটি অন্যতম প্রধান নদী। এটি হুয়াংহো এবং ইয়াংৎজে, চীনের বৃহত্তম দুই নদীর মাঝে অবস্থিত এবং তাদের মতই পশ্চিম থেকে পূর্বদিকে ধাবিত হয়। ভয়াবহ বন্যার কারণে হুয়াই নদী অত্যন্ত কুখ্যাত।


title: হুয়াই নদী

text: হুয়াই নদী-কুইন পর্বত রেখাটিকে সাধারণত উত্তর ও দক্ষিণ চীন বিভক্তকারী রেখা হিসেবে বিবেচনা করা হয়। এই রেখাটি চীনের ০ ডিগ্রীতে জানুয়ারি সমোষ্ণ রেখা এবং ৮০০ মিমি বৃষ্টিপাত রেখায় অবস্থিত (প্রায়)।


title: হুয়াই নদী

text: এটি একই সাথে উত্তর চীনের জিন সাম্রাজ্য এবং দক্ষিণ চীনের দক্ষিণ সং এ মধ্যকার ১১৪২ সালের শ্যাওক্সিং-এর চুক্তি মোতাবেক নির্মিত সীমানার কথাও স্মরণ করিয়ে দেয়।


title: হুয়াই নদী

text: হুয়াই নদীর দৈর্ঘ্য প্রায় , যার মধ্যের নিষ্কাশন অঞ্চল।


title: হুয়াই নদী

text: হুয়াই নদী হেনান প্রদেশের টংবাই পর্বত থেকে উৎপত্তি লাভ করেছে। এটি হেনানের দক্ষিণাঞ্চল থেকে উত্তরে আনহুই এবং জিয়াংসুর উত্তর থেকে বয়ে গিয়ে ইয়াংজহৌর জিয়াংডুর ইয়াংৎজে নদীতে প্রবেশ করে।


title: হুয়াই নদী

text: ঐতিহাসিকভাবে, হুয়াই নদী একটি প্রশস্ত পথের মাধ্যমে ইউন্টিগুয়ানের হুয়াংহো নদীতে প্রবেশ করে। তখন এই নদীকে পার্শ্ববর্তী কৃষিজমিতে পানিসেচের জন্য ব্যবহৃত হত। তারই সাথে এটি খাল ও উপনদী এক বিশাল মিলনস্থলও বটে। ১১৯৪ সালে প্রবাহ শুরু হওয়ার পর থেকে হুয়াংহো নদী ক্রমাগত তার যাত্রাপথ পরিবর্তিত করে উত্তরের দিকে যেতে যেতে হুয়াই নদীর মধ্যে প্রবেশ করে। পরবর্তীতে নদীভরাট এত বৃহদাকার ধারণ করে, যে হুয়াংহো যখন পরবর্তীকালে আরও উত্তরে বিরাটভাবে সরে যায় (১৮৯৭), তখন হুয়াই নদীর ভূগোল তাৎপর্যপূর্ণভাবে নতুন নতুন উঁচু দ্বীপ, হ্রদ, চর - ইত্যাদি তৈরি করতে থাকে। ফলে নদীর মধ্যভাগ থেকে নিম্নভাগের দিকে সাবলীলভাবে পানিপ্রবাহিত হতে পারত না, এবং নিম্নভাগের পানি সমুদ্রে যেতে বাধাগ্রস্ত হত। দ্বিতীয় বিশ্বযুদ্ধের সময় এই পরিস্থিতির আরও অবনতি ঘটে, কারণ চিয়াং কাই-সেক সরকার জাপানি আক্রমণ থেকে মুক্তি পাওয়ার আশায় হুয়াংহো নদীর দক্ষিণের বাঁধ খুলে দিয়ে নিম্নাঞ্চল সম্পূর্ণরূপে প্লাবিত করে দেয়। হুয়াংহো নদী পরবর্তী ৯ বছর ধরে উক্ত বাঁধের ফাটল ধরে প্রবাহিত হয়, যা হুয়াই নদীর প্রবাহকে ব্যাপকভাবে বাঁধাগ্রস্ত করে।


title: হুয়াই নদী

text: এই পরিবর্তনসমূহের কারণে হুয়াই নদীর পানি হংজ হ্রদ পর্যন্ত উঠে যায় এবং পরে ইয়াংৎজে নদীর দক্ষিণ বরাবর প্রবাহিত হতে থাকে। ছোট-বড়-মাঝারি মানের বন্যা প্রায়শই এই অঞ্চলে হয়ে থাকে, যা তীব্র দুর্ভোগের সৃষ্টি করে। ১৯৫০ সাল পর্যন্ত শেষ ৪৫০ বছরে হুয়াই নদী প্রতি শতকে প্রায় ৯৪টি বড়মাপের বন্যার সৃষ্টি করেছে।


title: হুয়াই নদী

text: হুয়াই নদীর সমস্যার সমাধান করতে হুয়াই নদী থেকে ইয়াংৎজে নদী ও সমুদ্র পর্যন্ত নির্মাণে কিছু ভিন্নতা আনার প্রতি আলোকপাত করা হয়েছে। বর্তমানে, নদীর একটি বিশাল অংশ হংজ হ্রদ হয়ে ইয়াংৎজে নদী দিয়ে প্রবাহিত হয়। উত্তর জিয়াংসু পানিসেচ খাল এর কিছু অংশের পানিকে সমুদ্রে যাবার পুরনো পথকে পৃথক করেছে এবং একই সাথে একটি সমান্তরাল চ্যানেল তৈরির কথাও ভাবা হচ্ছে। একই সাথে কিছু সংখ্যক উপনদীও পানির একটি অংশকে সমুদ্রে নিয়ে যায়।


title: হুয়াই নদী

text: চীনের তাপনিয়ন্ত্রণ ব্যবস্থা মূলত কয়লানির্ভর। এ পদ্ধতি তুলনামূলকভাবে অদক্ষ ধরণের। শিল্পোন্নত দেশগুলোতে মূলত তড়িৎনির্ভর উৎপাদন ব্যবস্থায় এ পদ্ধতি পরিচালিত হয়ে থাকে। তবে উত্তর চীনই ১৫ই নভেম্বর থেকে ১৫ই মার্চ পর্যন্ত এ পদ্ধতিতে তাপ নিয়ন্ত্রিত হয়। দক্ষিণাঞ্চলে সরকারি কোনো কাঠামো বা বেসরকারি ব্যবস্থা না থাকায় হুয়াই নদীর তীরবর্তী সাংহাই, নানজিং, চেংডু প্রভৃতি এলাকায় শীত ঠাণ্ডা ও কষ্টকর হিসেবেই দেখা দেয়। তা সত্ত্বেও ঐ অঞ্চলের অদগ্ধ কয়লা থেকে নির্গত TSP, SO, NO গ্যাস এ নদীর ওপর মারাত্মক প্রভাব বিস্তার করে।


title: ইউসুফ ইসহাক

text: তুন ইউসুফ বিন ইসহাক (Jawi: يوسف بن اسحاق ; ; জন্ম: ১২ আগস্ট, ১৯১০ - মৃত্যু: ২৩ নভেম্বর, ১৯৭০) পেরাক দারুল রিদজুয়ান প্রদেশের তাইপিংয়ের তেরং এলাকায় জন্মগ্রহণকারী সিঙ্গাপুরের বিশিষ্ট রাজনীতিবিদ ছিলেন। ১৯৬৫ থেকে ১৯৭০ মেয়াদের সিঙ্গাপুরের ইতিহাসে প্রথম রাষ্টপতির দায়িত্ব পালন করেন ইউসুফ ইসহাক। তাঁর প্রতিকৃতি সংবলিত চিত্র কাগুজে মুদ্রায় মুদ্রিত করা হয়।


title: ইউসুফ ইসহাক

text: বাবার দিক দিয়ে তিনি মিনাংকাবাউ বংশোদ্ভূত সন্তান তিনি। তাঁর মা ইন্দোনেশিয়ার ল্যাংকাটে জন্মগ্রহণ করেছিলেন। তাঁর ভাই আজিজ ইসহাক সাংবাদিক ও মুক্তিযোদ্ধা ছিলেন। ভিক্টোরিয়া ব্রিজ স্কুল (বর্তমানে - ভিক্টোরিয়া স্কুল) থেকে প্রাথমিক শিক্ষা সমাপণ করেন। এরপর র‌্যাফলস ইনস্টিটিউশনে মাধ্যমিক শিক্ষা লাভ করেন। এখানে অধ্যয়নকালে সিঙ্গাপুর ন্যাশনাল ক্যাডেট কোরে যোগ দেন। ঐ কোরে সর্বপ্রথম ক্যাডেট অফিসার হিসেবে কমিশন্ড প্রাপ্ত হন।


title: ইউসুফ ইসহাক

text: মালয়েশিয়া ফেডারশনে থাকাকালে ১৯৫৯ থেকে ১৯৬৫ মেয়াদে ইয়াং ডি-পারতুয়ান নেগারা বা রাষ্ট্রপ্রধানের দায়িত্ব পান। ১৯৬৫ মালয়েশিয়া থেকে সিঙ্গাপুর স্বাধীনতা লাভ করে। এরফলে তিনি আমৃত্যু সিঙ্গাপুর প্রজাতন্ত্রের রাষ্টপতি পদে অধিষ্ঠিত হন।


title: ইউসুফ ইসহাক

text: তাঁর সম্মানার্থে ইউসুফ ইসহাক মাধ্যমিক বিদ্যালয়ের নামকরণ হয়। ২০১৪ সালে মাদাম তুসো সিঙ্গাপুরের মোমের জাদুঘরে তাঁর প্রতিকৃতি উন্মোচন করা হয়। আগস্ট, ২০১৫ সালে সাউথইস্ট এশিয়ান স্টাডিজ ইনস্টিটিউটের নাম পরিবর্তন করে আনুষ্ঠানিকভাবে আইএসইএএস-ইউসুফ ইসহাক ইনস্টিটিউট নামে পরিবর্তন করা হয়।


title: ইউসুফ ইসহাক

text: সাংবাদিক হিসেবেও তিনি সুনাম কুড়ান। সিঙ্গাপুরের রাষ্ট্রপ্রধানের দায়িত্ব লাভের পূর্বে মালয় ভাষার সংবাদপত্র উতাসান মেলাউ প্রতিষ্ঠা করেন। নূর আয়শা’র সাথে পরিণয়সূত্রে আবদ্ধ হন। ১৯৭০ সালে হৃদজনিত সমস্যায় তাঁর দেহাবসান ঘটে। ক্রাঞ্জি রাষ্ট্রীয় সমাধিক্ষেত্রে তাঁকে সমাহিত করা হয়।


title: সুবর্ণভূমি বিমানবন্দর

text: সুবর্ণভূমি বিমানবন্দর () থাইল্যান্ডের ব্যাংককে অবস্থিত অন্যতম আন্তর্জাতিক বিমানবন্দর। এছাড়াও এ বিমানবন্দরটি ব্যাংকক আন্তর্জাতিক বিমানবন্দর নামে পরিচিত। ব্যাংককের অন্য আন্তর্জাতিক বিমানবন্দরটি হচ্ছে ডন মুয়াং আন্তর্জাতিক বিমানবন্দর। ১৫ সেপ্টেম্বর, ২০০৬ তারিখে সীমিত পরিসরে অভ্যন্তরীণ রুটে আনুষ্ঠানিকভাবে উড্ডয়ন করে। এরপর একই বছরের ২৮ সেপ্টেম্বর তারিখে অভ্যন্তরীণ ও আন্তর্জাতিক পর্যায়ে বাণিজ্যিকভিত্তিতে চলাচল করছে।


title: সুবর্ণভূমি বিমানবন্দর

text: রাজা ভূমিবল অতুল্যতেজ কর্তৃক ‘সুবর্ণভূমি’ নামটি গৃহীত হয় যা সোনালী রাজতন্ত্রকে তুলে ধরে। হেলমুট জন অব মার্ফি / জন আর্কিটেকটস কর্তৃক ভবনের নকশা প্রণয়ন করা হয়। আইটিও জেভি মূলতঃ এর অবকাঠামো নির্মাণ করে। বিমানবন্দরে পৃথিবীর সর্বাপেক্ষা উঁচু ও মুক্ত অবস্থায় দাঁড়ানো কন্ট্রোল টাওয়ার রয়েছে যার উচ্চতা ১৩২.২ মিটার। এছাড়াও ৫৬৩,০০০ বর্গমিটারের বিশ্বের চতুর্থ বৃহৎ একক ভবন টার্মিনাল রয়েছে।


title: সুবর্ণভূমি বিমানবন্দর

text: বিশ্বের দশম ও এশিয়ায় ষষ্ঠ ব্যস্ততম বিমানবন্দর এটি। এছাড়াও দেশের শীর্ষে থেকে ২০১২ সালে ৫৩ মিলিয়ন যাত্রী বহন করে। সর্বমোট ৯৫টি বিমান স্থাপিত বিমানঘাঁটিতে রয়েছে। ২০১২ সালে ইনস্টাগ্রামে বিশ্বের সর্বাপেক্ষা জনপ্রিয় স্থানরূপে দেখানো হয়েছে।


title: সুবর্ণভূমি বিমানবন্দর

text: ১৯৬০-এর দশকের শুরুতে ব্যাংককে দ্বিতীয় আন্তর্জাতিক বিমানবন্দর হিসেবে নির্মাণের পরিকল্পনা নেয়া হয়। এরপর ১৯৬৮-এর প্রথমদিকে এটির নির্মাণ কাজ ধীরগতিতে শুরু হয়। ফলে এ প্রকল্পটি নির্ধারিত সময়সীমার পাঁচ থেকে সাত বছর পরে শেষ হবে বলে সমালোচকেরা মন্তব্য করতে থাকেন।


title: সুবর্ণভূমি বিমানবন্দর

text: আন্তর্জাতিকমানের এই বিমানবন্দরটি নির্মাণে থাই সরকার ฿১৫০,০০০ মিলিয়ন থাই বাত ($৪.৯ বিলিয়ন মার্কিন ডলার) বরাদ্দ রাখে। তন্মধ্যে, সরকার ও রাষ্ট্রীয় সংস্থা থেকে ฿১৩৭,০০০ মিলিয়ন বাত এবং বেসরকারী প্রতিষ্ঠান থেকে ฿১৩,০০০ মিলিয়ন বাত ছিল।


title: সুবর্ণভূমি বিমানবন্দর

text: ১৯৭৩ সালে ৩২.৪ বর্গকিলোমিটার ভূমি অধিগ্রহণের মাধ্যমে ক্রয় করা হয়। ২৩ সেপ্টেম্বর, ২০০৫ তারিখে থাই বিমানবন্দর কর্তৃপক্ষ ৯৯জন বৌদ্ধ সন্ন্যাসী আমন্ত্রণ জানিয়ে উদ্বোধনী অনুষ্ঠান করে। ৩ ও ২৯ জুলাই, ২০০৬ তারিখে পূর্ণাঙ্গভাবে বিমানবন্দরে পরীক্ষামূলকভাবে বিমান পরিচালনা করে।


title: সুবর্ণভূমি বিমানবন্দর

text: জানুয়ারি, ২০০৭ সালে সুবর্ণভূমির রানওয়েতে চাকার দাগ খুঁজে পায়। এরফলে পূর্বদিকের রানওয়েটি মেরামতের জন্য বন্ধ করে দেয়া হয়। বিমানবন্দর কর্তৃপক্ষ ও বিমানের প্রতিনিধিগণ নিরাপত্তার কারণে পার্শ্ববর্তী ডন মুয়াং বিমানবন্দরে অবতরণের পরামর্শ দেয়। ২৭ জানুয়ারি, ২০০৭ তারিখে বিমান পরিচালনা অধিদপ্তর বিমানবন্দরের নিরাপত্তার সনদ নবায়ণে অস্বীকৃতি জানায়। কেননা, থাই আইন অনুযায়ী আইসিএও’র চাহিদা অনুযায়ী প্রয়োজনীয় যোগ্যতা গ্রহণ করেছিল ও বিমান পরিচালনা অব্যাহত রাখে।


title: গ্রেট সল্ট লেক

text: গ্রেট সল্ট লেক যুক্তরাষ্ট্রের উত্তরে ইউটা অঙ্গরাজ্যে অবস্থিত পৃথিবীর পশ্চিম গোলার্ধের সর্ববৃহৎ লবণাক্ত হ্রদ এবং বিশ্বের চতুর্থ বৃহত্তম টার্মিনাল হ্রদ। হ্রদটির গড় আয়তন প্রায় , তবে গভীরতার কারণে বছরের বিভিন্ন সময়ে এই আয়তনের তারতম্য ঘটে। ১৯৬৩ সালে হ্রদটির সবচেয়ে আয়তন নির্ণীত হয়, এই পরিমাণ ছিল , তবে ১৯৮৮ সালে সর্বোচ্চ নির্ণয় করা হয়। ভূপৃষ্ঠ আয়তনের দিক থেকে এটি যুক্তরাষ্ট্রের সর্ববৃহৎ হ্রদ, যা গ্রেট লেক অঞ্চলের অন্তর্গত নয়।


title: গ্রেট সল্ট লেক

text: গ্রেট সল্ট লেক হল হ্রদ বনভিলের সবচেয়ে বড় অবশিষ্টাংশ, যা মূলত পশ্চিম ইউটা অঙ্গরাজ্যের পশ্চিমে বিশাল স্থানজুড়ে বিস্তৃত একটি প্রাগঐতিহাসিক আর্দ্র্র হ্রদ। গ্রেট সল্ট লেকের প্রধান উপনদীগুলো হল জর্ডান, ওয়েবার এবং বিয়ার নদী। এই তিনটি নদী থেকে একত্রে প্রতি বছরে প্রায় ১.১ মিলিয়ন টন খনিজ পদার্থ এই হ্রদে পতীত হয়। হ্রদটি কোন শাখা নদী নেই, ফলে একমাত্র বাষ্পীভবন ছাড়া আর কোন উপায়ে জল এখান থেকে নির্গত হয় না। একারণে এর পানি বেশ লবণাক্ত। এর পানির লবণাক্ততা সমুদ্রের পানির চেয়েও বেশি। হ্রদটির পানিতে বিদ্যমান খনিজ পদার্থের পরিমাণ ক্রমেই বৃদ্ধি পাচ্ছে।


title: গ্রেট সল্ট লেক

text: গ্রেট সল্ট লেক যুক্তরাষ্ট্রের "মৃত সাগর" নামে পরিচিত হলেও হ্রদটি লক্ষাধিক পক্ষী, ব্রাইন চিংড়ি, অতিথি পাখি ও জলকুক্কুটের আবাস হিসেবে কাজ করে।


title: গ্রেট সল্ট লেক

text: লেক বনভিল-এর অবশিষ্ট জলাধারগুলোর মধ্যে সবচেয়ে বড় হল গ্রেট সল্ট লেক। বনভিল ইউটাতে অবস্থিত একটি প্রাগঐতিহাসিক হ্রদ। বনভিল হ্রদের সর্বোচ্চ নির্ণীত আয়তন , যা বর্তমান লেক মিশিগানের আয়তনের প্রায় সমান এবং বর্তমান গ্রেট সল্ট লেকের আয়তনের দশগুণ। বনভিলের সর্বোচ্চ ধারণকৃত গভীরতা । ইউটা অঙ্গরাজ্যের অধিকাংশ অঞ্চল জুড়ে বনভিল হ্রদ ছিল। এছাড়া প্লাইস্টোসিন যুগে আইডাহো এবং নেভাডা রাজ্যেও এই বনভিল হ্রদের অবস্থান ছিল।


title: গ্রেট সল্ট লেক

text: বিগত ১৬,৮০০ বছর পূর্ব পর্যন্ত বনভিল লেকের অস্তিত্ব ছিল। বৈশ্বিক জলবায়ু পরিবর্তনের কারণে হ্রদটি শুকিয়ে যেতে থাকে, ফলে হ্রদটি থেকে বেশ কয়েকটি ছোট হ্রদের সৃষ্টি হয়। এর মধ্যে গ্রেট সল্ট লেক, ইউটা লেক, সেভিয়ার লেক এবং রাশ লেক উল্লেখযোগ্য।


title: গ্রেট সল্ট লেক

text: স্থানীয় আমেরিকানদের কাছে গ্রেট সল্ট লেক আগে থেকেই পরিচিত ছিল। স্পেনীয় পর্যটক সিলভাস্ত্রে এসকালান্তে সর্বপ্রথম এই হ্রদের তথ্য লিখিতরূপে সংরক্ষণের ব্যবস্থা করেন। তিনি স্থানীয় আদিবাসী টিমপানোগদের কাছ থেকে হ্রদটির তথ্য সংগ্রহ করেছিলেন ১৭৭৬ সালের দিকে। সেসময় হ্রদটির বিশেষ কোন নাম ছিল না এবং বের্নার্ডো মিয়েরা ওয়াই পেচাকোর মানচিত্রেও সেটির স্থান ছিল না। ১৮২৪ সালে সর্বপ্রথম উত্তর আমেরিকানরা হ্রদটি দেখতে পায়, এরপরে জিম ব্রিজার ও এটিন প্রভোস্ট স্বতন্ত্রভাবে এটি দেখেন এবং হ্রদটি ক্রমেই পরিচিতি লাভ করতে থাকে।


title: গ্রেট সল্ট লেক

text: সেসময় অধিকাংশ পর্যটকগণ অশিক্ষিত ছিলেন, ফলে তারা ঐসময়ের অবস্থা লিখিতরূপে সংরক্ষণ করে যেতে পারেননি। তবে তাদের মৌখিক ভাষ্য থেকে পরবর্তিতে শিক্ষিত পর্যটকগণ তথ্যাবলি সংরক্ষণ করেন, যদিও এতে কিছু ত্রুটি থাকতে পারে। এসকালান্তে ইউটা লেকের তীরে ভ্রমণ করেন, যেটির নাম তিনি রাখেছিলেন লাগুনা টিমপানোগোস। মানচিত্র আঁকিয়ে মিয়েরা কিছুকাল পরে একটি মানচিত্র তৈরি করেন যাতে হ্রদটি স্থান পেয়েছিল। অন্যান্য মানচিত্র আঁকিয়েরা মিয়েরার সেই মানচিত্র অবলম্বন করে পরবর্তিতে বিভিন্ন মানচিত্রে লেক টিমপানোগোস নামে হ্রদটির উল্লেখ করেন। যতই মানুষ গ্রেট সল্ট লেকের ব্যাপারে জানতে থাকলো, তারা ভাবতে শুরু করে যে, "টিমপানোগোস"-ই হল হ্রদটির নাম। কোন কোন মানচিত্রে দুইটি নামই একত্রে ব্যবহৃত হয়েছে। কালক্রমে "টিমপানোগোস" নাম এবং ইউটা লেকের সাথে হ্রদটির সম্পর্কের ইতিবৃত্ত হারিয়ে যায়।


title: গ্রেট সল্ট লেক

text: ১৮৪৩ সালে জন সি ফ্রেমন্ট সর্বপ্রথম গ্রেট সল্ট লেকে একটি বৈজ্ঞানিক অভিযান পরিচালনা করেন। কিন্তু সেসময় শীতকালের দ্রুত আগমন ঘটায় তিনি পুরো হ্রদটির জরিপ শেষ করতে পারেননি। ১৮৫০ সালে হাওয়ার্ড স্টান্সবেরি এই কাজটি সফলভাবে সম্পন্ন করেছিলেন। জন ফ্রেমন্টের জরিপের প্রতিবেদন সমসাময়িক বিভিন্ন প্রকাশনায় প্রকাশিত হয়েছিল। এরপর স্টান্সবেরির জরিপের প্রতিবেদন প্রকাশিত হয় এবং তা জনপ্রিয়তও লাভ করে। এই প্রতিবেদন গ্রেট সল্ট লেক সিটির মরমন সম্প্রদ্বায়ের সাথে স্টান্সবেরির আলোচনার সারসংক্ষেপ উল্লেখ ছিল। এছাড়া তাদের ধর্মবিশ্বাস সম্পর্কেও তথ্য ছিল। ১৮৪৭ সাল থেকে গ্রেট সল্ট লেক অঞ্চলে মরমন সম্প্রদ্বায় বসবাস করতে শুরু করে।


title: গ্রেট সল্ট লেক

text: ১৮৯৫ সালের নভেম্বরে শিল্পী এবং লেখক আলফ্রেড ল্যামবোর্ন গ্রেট সল্ট লেকের অন্যতম দ্বীপ গানিসন আইল্যান্ডে এক বছর থেকে "আওয়ার ইনল্যান্ড সী" নামে একটি অনুধ্যান ও কাব্য রচনা করেন। নভেম্বরে, ১৮৯৫ থেকে ১৮৯৬ পর্যন্ত তিনি একাই দ্বীপটিতে বাস করেছিলেন। একই বছরের মার্চ মাসে কয়েকজন গুয়ানো চাষী সেখানে আসে। তাদের জীবনগাথা এবং সংগ্রামের ঘটনা ল্যামবোর্ন তার গ্রন্থে উল্লেখ করেন। ১৮৯৬ সালের শীতে ল্যামবোর্ন কয়েকজন গুয়ানো চাষীর সাথে দ্বীপ ছেড়ে চলে যান।


title: গ্রেট সল্ট লেক

text: গ্রেট সল্ট লেক অনুসারে সল্ট লেক সিটির নামকরণ হয়েছে। তবে শুরুতে শহরটির নাম “গ্রেট সল্ট লেক সিটি” রাখেন শহরটির একটি চার্চের প্রেসিডেন্ট ব্রিগহ্যাম ইয়াং। তিনি ১৮৪৭ সালের ২৪ জুলাই মরমন সম্প্রদ্বায়কে সল্ট লেক উপত্যকায় নিয়ে আসেন।


title: গ্রেট সল্ট লেক

text: গ্রেট সল্ট লেকটি পাঁচটি কাউন্টিজুড়ে অবস্থিত: বক্স এল্ডার, ডাভিস, টুয়েল, ওয়েবার এবং সল্ট লেক। সল্ট লেক সিটি এবং এর উপশহরগুলো গ্রেট সল্ট লেকের দক্ষিণ-পূর্বে ও পূর্বে অবস্থিত। হ্রদটির উত্তর এবং পশ্চিম অঞ্চলে জনবসতি নেই বললেই চলে। হ্রদের পশ্চিমে রয়েছে বনভিল সমভূমি। হ্রদের দক্ষিণে রয়েছে স্টান্সবেরি পর্বত।


title: গ্রেট সল্ট লেক

text: তিনটি প্রধান নদী এবং কিছু ছোট আকৃতির নদী থেকে মূলত গ্রেট সল্ট লেকে পানি পতিত হয়। ঐ তিনটি নদীর উৎপত্তি হয়েছে ইউটা অঙ্গরাজ্যের উত্তর-পশ্চিমের উইন্টা পর্বতমালা থেকে। এদের মধ্যে বিয়ার নদী উইন্টা পর্বতমালার উত্তর থেকে শুরু হয়ে উত্তরে প্রবাহিত হয়েছে। প্রবাহের পথে বিয়ার লেকের অবস্থান রয়েছে। বিয়ার নদী থেকে মানবসৃষ্ট খাল দিয়ে বিয়ার লেকে পানি প্রবেশ করে। বিয়ার লেক অতিক্রম করে বিয়ার নদী আইডাহো অঙ্গরাজ্যের দক্ষিণে প্রবাহিত হয়ে অবশেষে গ্রেট সল্ট লেকের উত্তর-পূর্বে পতিত হয়েছে। ওয়েবার নদের উৎপত্তিও উইন্টা পর্বতের উত্তরে হয়েছে এবং এটি গ্রেট সল্ট লেকের পূর্ব পাশ দিয়ে প্রবাহিত হয়েছে। জর্ডান নদী অবশ্য সরাসরি উইন্টা পর্বতমালা থেকে উৎপত্তি হয়নি, বরং এর উৎপত্তি হয়েছে স্বাদু পানির ইউটা হ্রদ থেকে। এই ইউটা হ্রদে পতিত হয়েছে প্রোভো নদ, যার উৎপত্তি উইন্টা পর্বতমালায়। জর্ডান নদী ইউটা অঙ্গরাজ্যের উত্তর দিক থেকে প্রবাহিত হয়ে গ্রেট সল্ট লেকের দক্ষিণ-পূর্বে পতিত হয়েছে।


title: গ্রেট সল্ট লেক

text: গ্রেট সল্ট লেকের মাঝ দিয়ে একটি রেলপথ প্রবাহিত হয়েছে। রেলপথটি গ্রেট সল্ট লেককে তিনটি অংশে বিভক্ত করেছে: উত্তর-পূর্ব অংশ, উত্তর-পশ্চিম অংশ এবং দক্ষিণ অংশ। উত্তর-পশ্চিম অংশটিতে কেবল ছোট কিছু জলস্রোত থেকে পানি পতিত হয়, তাই এই অংশের লবণাক্ততা হ্রদের অন্যান্য অংশের চেয়ে বেশি।


title: গ্রেট সল্ট লেক

text:
যেহেতু গ্রেট সল্ট লেকের পানিপৃষ্ঠের উচ্চতা সময়ভেদে পরিবর্তিত হয়, তাই কোন দ্বীপ যা বছরের কোন সময় উপদ্বীপ বলে মনে হতে পারে, আবার অল্প পানির অংশে অবস্থিত কোন দ্বীপ বছরের অন্য সময় পানি দিয়ে প্লাবিত হতে পারে। যুক্তরাষ্ট্রের আন্তরাষ্ট্র দপ্তর এবং ভূতাত্ত্বিক জরিপ কর্তৃপক্ষের হিসেব অনুসারে গ্রেট সল্ট লেকে আটটি স্বতন্ত্র নামবিশিষ্ট দ্বীপ রয়েছে। এগুলোর কোনটিই কখনো প্লাবিত হয়নি। বছরের যে সময়ে হ্রদে পানিপৃষ্ঠের উচ্চতা কমে যায়, তখন আটটি দ্বীপের সবগুলোই মূল ভূখন্ডের সাথে ভূপৃষ্ঠ দ্বারা যুক্ত হয়েছে। এই আটটি দ্বীপ ছাড়াও গ্রেট সল্ট লেকে রয়েছে বেশ কিছু প্রবালপ্রাচীর। পানিপৃষ্ঠের উচ্চতা বেড়ে গেলে এগুলো তলিয়ে যায়। যেহেতু গ্রেট সল্ট লেকের পানিপৃষ্ঠের উচ্চতা সময়ভেদে পরিবর্তিত হয়, তাই কোন দ্বীপ যা বছরের কোন সময় উপদ্বীপ বলে মনে হতে পারে, আবার অল্প পানির অংশে অবস্থিত কোন দ্বীপ বছরের অন্য সময় পানি দিয়ে প্লাবিত হতে পারে। যুক্তরাষ্ট্রের আন্তরাষ্ট্র দপ্তর এবং ভূতাত্ত্বিক জরিপ কর্তৃপক্ষের হিসেব অনুসারে গ্রেট সল্ট লেকে আটটি স্বতন্ত্র নামবিশিষ্ট দ্বীপ রয়েছে। এগুলোর কোনটিই কখনো প্লাবিত হয়নি। বছরের যে সময়ে হ্রদে পানিপৃষ্ঠের উচ্চতা কমে যায়, তখন আটটি দ্বীপের সবগুলোই মূল ভূখন্ডের সাথে ভূপৃষ্ঠ দ্বারা যুক্ত হয়েছে। এই আটটি দ্বীপ ছাড়াও গ্রেট সল্ট লেকে রয়েছে বেশ কিছু প্রবালপ্রাচীর। পানিপৃষ্ঠের উচ্চতা বেড়ে গেলে এগুলো তলিয়ে যায়।
অপরদিকে ইউটা ভূতাত্ত্বিক জরিপ কর্তৃপক্ষ বলেছে যে গ্রেট সল্ট লেকে ১১টি স্বীকৃত দ্বীপ রয়েছে, যদিও এই সংখ্যা হ্রদের পানিপৃষ্ঠের উপর নির্ভর করে। এদের মধ্যে সাতটি দ্বীপের অবস্থান হ্রদের দক্ষিণে এবং অপর চারটি হ্রদের উত্তর-পশ্চিমে।
দ্বীপগুলোর আকার এবং তাদের অবস্থা মূলত নির্ভর করে হ্রদের পানিপৃষ্ঠের উপর। আকারের দিক থেকে দ্বীপগুলো হল অ্যান্টেলোপ আইল্যান্ড, স্টান্সবেরি আইল্যান্ড, ফ্রেমন্ট আইল্যান্ড, কেরিংটন আইল্যান্ড, ডলফিন আইল্যান্ড, কাব আইল্যান্ড, ব্যাজার আইল্যান্ড।


title: গ্রেট সল্ট লেক

text: গ্রেট সল্ট লেকের পাশে অবস্থিত অকুইয়ার পর্বতমালার একটি অংশ হ্রদের তলদেশ পর্যন্ত প্রসারিত হয়েছে। এই পর্বতমালার কিছু অংশ, যেমন-ব্ল্যাক রক, অ্যান্টেলোপ আইল্যান্ড, হোয়াইট রক, এগ আইল্যান্ড, ফ্রেমন্ট আইল্যান্ড গ্রেট সল্ট লেকের দ্বীপ বা উপদ্বীপ। অপরদিকে স্টান্সবেরি পর্বতমালার অংশ হছে স্টান্সবেরি দ্বীপ, কেরিংটন দ্বীপ ও হ্যাট আইল্যান্ডস। লেকসাইড পর্বতের একটা প্রসারিত অংশ হচ্ছে স্ট্রং নব, যা হ্রদের পশ্চিম অংশ দিয়ে প্রবাহিত হয়েছে। এসমস্ত দ্বীপের মাঝের অংশটি হ্রদের গভীরতম স্থান বলে গণনায় প্রমাণিত হয়েছে। ১৮৫০ সালে হাওয়ার্ড স্টান্সবেরি এই স্থানে হ্রদের গভীরতা ৩৫ ফুট নির্ণয় করেন। হ্রদের গড় গভীরতা ১৩ ফুট। হ্রদের পানিপৃষ্ঠের উচ্চতা কম থাকলে অ্যান্টেলোপ আইল্যান্ড, গুজ আইল্যান্ড, ব্রাউন্স আইল্যান্ড ও অন্যান্য কিছু ছোট দ্বীপ তীরের সাথে উপদ্বীপ হিসেবে যুক্ত হয়। স্টান্সবেরি আইল্যান্ড ও স্ত্রং নব অধিকাংশ সময় উপদ্বীপ হিসেবেই থাকে, তবে পানিপৃষ্ঠের উচ্চতা গড় গভীরতা অতিক্রম করলে সেগুলো দ্বীপে পরিণত হয়।


title: গ্রেট সল্ট লেক

text: গ্রেট সল্ট লেকের উষ্ণ পানির কারণে ঐ অঞ্চলে প্রায়ই তুষারপাত হয়ে থাকে। উত্তর, উত্তর-পশ্চিম ও পশ্চিম থেকে বাতাস হ্রদের উপরদিয়ে প্রবাহিত হওয়ার সময় শীটল হয়। হ্রদের পানি ও বায়ুর তাপমাত্রার তারতম্যের কারণে তুষারপাত ঘটে। হ্রদের পূর্বে টুয়েল কাউন্টি ও ডেভিস কাউন্টিতে এই ঘটনা বেশি হয়ে থাকে। অনেক সময়ই একারণে অধিক তুষারপাত ঘটে, তবে বায়ুর চলাচলের পথের উপর নির্ভর করে তুষারপাতও সেই দিক বরাবর হয়।


title: গ্রেট সল্ট লেক

text: হ্রদের কারণে এই তুষারপাত সাধারণত শীতের প্রারম্ভে ও বসন্তের মাঝামাঝি ঘটে থাকে, কারণ ঐ সময়ে হ্রদের পানি ও তার উপর দিয়ে প্রবাহিত বায়ুর তাপমাত্রার তারতম্য বেশি থাকে। তবে গ্রীষ্মে এই কারণে হ্রদের উপরে বজ্রঝড় হয়। গড়ে প্রতি বছরে আট থেকে দশবার হ্রদের কারণে স্থানীয় তুষারঝড় হয়ে থাকে। এছাড়া সল্ট লেক সিটির গড় তুষার ও বৃষ্টিপাতের প্রায় ১০% উক্ত কারণে ঘটে।


title: গ্রেট সল্ট লেক

text: হ্রদের পানিতে অধিক লবণের কারণে পানির ঘনত্ব বেশি। একারণে গ্রেট সল্ট লেকে মানুষ অনেক সহজেই ভেসে থাকতে পারে। বিশেষ করে হ্রদের উত্তরে অবস্থিতগানিসন বে-তে এই ঘনত্ব আরো বেশি।


title: গ্রেট সল্ট লেক

text: ১৮৭৫ সাল থেকে গ্রেট সল্ট লেকের পানির উচ্চতা নির্ণয় করা হচ্ছে। গড়ে পানিপৃষ্ঠের উচ্চতা ৪,২০০ ফিট (সমুদ্রপৃষ্ঠের উপর) নির্ণীত হয়েছে। গ্রেট সল্ট লেক একটি অগভীর হ্রদ, তাই পানিপৃষ্ঠের উচ্চতার সামান্য পরিবর্তনের কারণে তীরের আকৃতিতে পরিবর্তন ঘটে। বর্ষাকালে পানির উচ্চতা অধিক হয়ে থাকে এবং বছরের শুষ্ক সময়ে এই উচ্চতা নেমে যায়। এছাড়া হ্রদ থেকে কৃষিকাজের জন্য ও অন্যান্য কারণে পানির ব্যবহারের জন্যেও এই উচ্চতার পরিবর্তন ঘটে। জর্ডান ও ওয়েবার নদীর পানি শিল্পসহ বিভিন্ন কাজের উদ্দ্যেশে ব্যবহৃত হয়। ১৮৮০-এর দশকে বিশিষ্ট মার্কিন ভূতাত্ত্বিক গ্রুভ কার্ল গিলবার্ট ভবিষ্যৎ বাণী করেন যে গ্রেট সল্ট লেকের পানি কিছুকালের মধ্যে শেষ হয়ে যাবে (সেসময় বছর শুষ্কতম ছিল এবং হ্রদের পানির উচ্চতা স্বাভাবিকে চেয়ে কম ছিল)।


title: গ্রেট সল্ট লেক

text: ২০১৪ সালে একটি গবেষণায় গাছের প্রস্থচ্ছেদের মাধ্যমে গ্রেট সল্ট লেকের ৫৭৬ বছরের গঠনের ইতিহাস অনুসন্ধান করা সম্ভব হয়। এই অনুসন্ধানে হ্রদের পানির হ্রাস-বৃদ্ধি ও তীরের গঠন বিশেষভাবে জানা যায়। ঐ অঞ্চলের আবহাওয়ার তারতম্য ও সমুদ্র পৃষ্ঠের প্রভাবে হ্রদের সামগ্রিক পরিবর্তন পরিলক্ষিত হয়। জলবায়ুর প্রভাব ও গাহের প্রস্থচ্ছেদের পরীক্ষার মাধ্যমে বিজ্ঞানীরা হ্রদের পানির হ্রাস-বৃদ্ধি সম্পর্কে ৫-৮ বছরের ভবিষ্যদ্বাণী করতে সক্ষম হন।


title: গ্রেট সল্ট লেক

text: গ্রেট সল্ট লেকের উত্তর ও দক্ষিণ অংশের পানিপৃষ্ঠের উচ্চতার মধ্যে সামান্য পার্থক্য দেখা যায়। হ্রদের দক্ষিণদিকের পানিপৃষ্ঠের গড় উচ্চতা উত্তরদিকের তুলনায় ০.৫ থেকে ২ ফিট (১৫-৬১ সেমি) বেশি। এর কারণ মূলত, হ্রদের ভেতরে পানি দক্ষিণ দিকের বিভিন্ন জলধারার মাধ্যমে প্রবেশ করে।


title: গ্রেট সল্ট লেক

text: মূলত বাষ্পীভবনের মাধ্যমে গ্রেট সল্ট লেক ও স্থানীয় মরু এলাকায় লবণ জমা হয়। গ্রেট সল্ট লেকের আদি অবস্থা লেক বনভিলের লবণাক্ততা মাত্রাতিরিক্ত ছিল না, তা মাছের জন্যে উপযুক্ত ছিল। পরীক্ষায় দেখা যায় প্রতি বছর হ্রদে লবণাক্ততার পরিমাণ বেড়েই চলেছে, এর কারণ বিভিন্ন নদী ও জলধারা থেকে আসা লবণাক্ত পানি। তবে লেক বনভিলের তুলনায় এই হ্রদের লবণাক্ততা কম।


title: গ্রেট সল্ট লেক

text: গ্রেট সল্ট লেকের অন্যতম অববাহিকা গিলবার্ট বে-এর লবণাক্ততা বছরের সময়ভেদে পরিবর্তন ঘটে এবং তা অনেকাংশে হ্রদের লবণাক্ততার উপর নির্ভর করে। সাধারণত গিলবার্ট বে-তে লবণাক্ততার পরিমাণ ৫ থেকে ২৭%-এর মধ্যে হ্রাস-বৃদ্ধি ঘটে। পৃথিবীর সামুদ্রিক লবণাক্ততা গড়ে ৩.৫% এবং ডেড সীতে এর পরিমাণ প্রায় ৩৩.৭%। গ্রেট সল্ট লেকের পানিতে পটাশিয়ামের অস্তিত্ব পাওয়া যায়।


title: গ্রেট সল্ট লেক

text: ১৯৩০-এর প্রথমদিকে একটি প্রকল্প হাতে নেওয়া হয়। প্রকল্পটির উদ্দেশ্য ছিল গ্রেট সল্ট লেকের পূর্বে বাধ নির্মাণের মাধ্যমে স্বাদু পানির সংরক্ষণ এবং তা সেচকার্যে ব্যবহার করা। তবে পরিকল্পনা অবস্থাতেই প্রকল্পটি বাতিল হয়ে যায়।


title: গ্রেট সল্ট লেক

text: ১৯৮০ সালের অতিরিক্ত পানিবৃদ্ধির কারণে গ্রেট সল্ট লেকের পূর্বাংশে ব্যাপক ক্ষয়ক্ষতি হয়। ইন্টারস্টেট হাইওয়ে ৮০-এরও ক্ষতি হয়। ইউটা প্রাদেশিক সরকার সম্ভাব্য ভবিষ্যত ক্ষতি ঠেকাতে ওয়েস্ট ডেজার্ট পাম্পিং প্রকল্প হাতে নেয়। এই প্রকল্পের মধ্যে ছিল হ্রদের পশ্চিমে পাম্পিং স্টেশন নির্মাণ করা। এই পাম্পিং স্টেশনের অধীনে ছিল তিনটি পাম্প, যেগুলোর সর্বমোট পাম্পিং ক্ষমতা ১,৫০০,০০০ ইউএস গ্যালন প্রতি মিনিট। এছাড়া রয়েছে ২৫ মাইলবিশিষ্ট বাঁধ ও লেকসাইড শহর ও পাম্পিং স্টেশনের মধ্যে ১০ মাইলের প্রবেশ পথ।


title: গ্রেট সল্ট লেক

text:
পাম্পিং প্রকল্পের উদ্দেশ্য ছিল গ্রেট সল্ট লেকের পৃষ্ঠের আকার বৃদ্ধি করা, যাতে পানির বাষ্পীভবনের হার হ্রাস পায়। পাম্পগুলো হ্রদের পানি হ্রদের পশ্চিমে মরু এলাকার প্রায় ৩২০,০০০ একর জায়গায় ফেলতে পারতো। এর ফলে মাঝেমধ্যে কিছু পরিমাণ লবণাক্ত পানি মরু এলাকা থেকে হ্রদে প্রবেশ করতো।
এই প্রকল্পের শুরুর প্রথম বছরে পাম্পগুলো প্রায় ৫০০,০০০ একর ফিট পৃষ্ঠের পানি হ্রদ থেকে অপসারণ করে। ১৯৮৯ সালের জুনে এই প্রকল্পটি বন্ধ হয়ে যায়, কারণ হ্রদের পানিপৃষ্ঠের উচ্চতা প্রায় ছয় ফিট নেমে গিয়েছিলো। ইউটা ডিভিশন অফ ওয়াটার রিসোর্সেস হ্রদের এই পানিপৃষ্ঠ নেমে যাওয়ার এক-তৃতীয়াংশ কারণ হিসেবে প্রকল্পটিকে চিহ্ণিত করে। পাম্পগুলো সর্বমোট ২,৭৩০,০০০ একর ফিট পানি হ্রদ থেকে অপসারণ করেছিলো।


title: গ্রেট সল্ট লেক

text: যদিও পাম্পগুলো পরবর্তিতে আর ব্যবহার করা হয়নি, তবে সেগুলো ঐ স্টেশনেই রাখা হয়েছে যাতে কখনো হ্রদের পানিপৃষ্ঠের উচ্চতা বেড়ে গেলে পাম্পের মাধ্যমে পানি অপসারণ করা সম্ভব হয়।


title: গ্রেট সল্ট লেক

text: পানির অধিক লবণাক্ততা গ্রেট সল্ট লেকের পানিতে কিছু প্রজাতির প্রাণীর থাকার পক্ষে অনুপযোগী। যেমন- ব্রাইন চিংড়ি, ব্রাইন মাছি এবং কয়েক জাতের শৈবাল। গ্রেট সল্ট লেকে আগত অনেক অতিথি পাখি খাদ্য হিসেবে ব্রাইন মাছি গ্রহণ করে। তবে হ্রদের পূর্বে এবং উত্তরের স্বাদু পানির অংশ বেশ কিছু প্রজাতির অসংখ্য অতিথি পাখির আবাস হিসেবে কাজ করে। এগুলো ইউটা অঙ্গরাজ্যের প্রায় ৭৫% জলাভূমি।


title: গ্রেট সল্ট লেক

text: গ্রেট সল্ট লেকের তীরবর্তী এলাকায় বিশটি হংস ক্লাব, সাতটি সরকারি জলচর পাখি সংরক্ষণ এলাকা এবং একটি বড় রাজ্য পাখি অভয়াশ্রম রয়েছে। এছাড়া রয়েছে বেশ কয়েকটি বন্যপ্রাণী অভয়াশ্রম। এদের মধ্যে আছে বিয়ার রিভার মাইগ্রেটরি বার্ড রিফিউজি, গিলমোর স্যাংচুয়ারি, গ্রেট সল্ট লেক শোরল্যান্ডস প্রিজার্ভ, সল্ট ক্রিক, হ্যারল্ড ক্রেন, টিমপি স্প্রিংস, ফার্মিংটন বে ওয়াটারফোল ম্যানেজমেন্ট এরিয়া।


title: গ্রেট সল্ট লেক

text: গ্রেট সল্ট লেকের কয়েকটি দ্বীপ প্রচুর পাখির আবাস হিসেবে কাজ করে। হ্যাট, গানিসন এবং কাব দ্বিপে মানুষের প্রবেশাধিকার কঠোরভাবে নিয়ন্ত্রণ করা হয়। এই দ্বীপগুলোতে বাস করে বিপন্নপ্রায় আমেরিকান হোয়াইট পেলিকান পাখি। এই হ্রদের দ্বীপগুলোতে অনেক প্রজাতির সরীসৃপ, স্তন্যপায়ী প্রাণীও বাস করে। এছাড়া রয়েছে বৈচিত্র্যময় প্রজাতির অনেক উদ্ভিদ। কিছু উদ্ভিদের প্রজাতি দ্বীপগুলো থেকে বিপন্ন হয়েছে। ১৮০০ সালে একটি অনুসন্ধানী দল এই হ্রদের দ্বীপগুলোতে হলুদ রঙের ফুলবিশিষ্ট উদ্ভিদ প্রচুর পরিমাণে দেখতে পেয়েছিলো, যা তারা ক্যালোকর্টাস লিউটাস নামে চিহ্ণিত করে।এই প্রজাতির উদ্ভিদ বর্তমানে কেবল ক্যালিফোর্নিয়াতে জন্মে। এই উদ্ভিদগুলো বর্তমানে ইউটাতে জন্মালেও ঐ দ্বীপগুলোতে আর জন্মে না।


title: গ্রেট সল্ট লেক

text: অতিরিক্ত লবণাক্ততার কারণে গ্রেট সল্ট লেকেওল্প কিছু প্রজাতির মাছ বাস করে। তবে বিয়ার নদী এলাকা এবং ফার্মিংটন উপসাগরে অনেক মাছ রয়েছে। বিশেষ করে বসন্তে যখন হ্রদে স্বাদু পানির প্রবেশ ঘটে, সেসময় অনেক মাছের আগমন ঘটে। হ্রদের মূল এলাকায় অল্প কিছু প্রজাতির জলচর প্রাণী বাস করে। এদের মধ্যে রয়েছে ব্রাইন চিংড়ি। তারা শীতের প্রথমার্ধে এবং শীতের শেষের দিকে প্রচুর পরিমাণে ২০০ মাইক্রোমিটার আকারের ক্ষুদ্র, শক্ত আবরণবিশিষ্ট ডিম উৎপাদন করে। এই চিংড়িগুলো মাছের খাদ্য হিসেবে বাণিজ্যিকভাবে ব্যবহৃত হয়। বিষাক্ত পদার্থ, ঔষধ ও অন্যান্য রাসায়নিক পদার্থের সনাক্তকরণেও এগুলোর ব্যবহার রয়েছে। এছাড়া দুই প্রজাতির ব্রাইন মাছি, শৈবাল, ব্যাক্টেরিয়া ইত্যাদি এই হ্রদে পাওয়া যায়।


title: গ্রেট সল্ট লেক

text: গ্রেট সল্ট লেকের উপরে অবস্থিত রেলওয়ের দুইপাশের পানির লবণাক্ততার পার্থক্যের কারণে দুই অংশের প্রাণীজগতেও তারতম্য দেখা যায়। রেলপথের দক্ষিণে হ্রদের পানি তুলনামূলকভাবে বেশি সবুজ, এর কারণ ঐ অংশে একধরণের সবুজ রঙের শৈবালের উপস্থিতি। অপরদিকে রেলপথের উত্তরে হ্রদের অংশ কিছুটা লালচে। এর কারণ ঐ অংশীকধরণের শৈবাল রয়েছে যা বেটা-ক্যারোটিন নিঃসরণ করে। এই বেটা-ক্যারোটিন একধরণের ব্যাকটেরিয়ার সাথে মিলে লালচে রঙের পানি তৈরি করে।


title: গ্রেট সল্ট লেক

text: রেলপথের উত্তরে হ্রদের অংশে ব্রাইন চিংড়ি পাওয়া গেলেও তা অস্থায়ী বলে ইউটা ডিভিশন অফ ওয়াইল্ডলাইফ রিসোর্সেস-এর পরীক্ষায় প্রমাণিত হয়েছে। ব্রাইন চিংড়ির উপস্থিতি প্রধাণত হ্রদের দক্ষিণ অংশে সীমিত।


title: গ্রেট সল্ট লেক

text: গ্রেট সল্ট লেকের যে অংশগুলোতে বেশি স্বাদু পানি প্রবেশ করে, তাদের মধ্যে বিয়ার রিভার বে এবং ফার্মিংটং বে-তে বিদ্যমান প্রাণীজগতের বৈচিত্র্য বেশি। এই দুই অংশের পানির লবণাক্ততা বসন্তে প্রায় স্বাদু পানির কাছাকাছি চলে আসে, বিশেষ করে যখন বরফ গলে। সেসময় কয়েক প্রজাতির ব্যাকটেরিয়া এবং শৈবাল প্রচুর পরিমাণে প্রজনন ঘটায়। এই জায়গার মাছ জলচর পাখির খাদ্য।


title: গ্রেট সল্ট লেক

text: ইউএস জিওলোজিক্যাল সার্ভে এবং ইউএস ফিশ এন্ড ওয়াইল্ডলাইফ গবেষকরা গ্রেট সল্ট লেকে সেলেনিয়ামের মাত্রা পরীক্ষণ করতে গিয়ে হ্রদের পানিতে উচ্চ মাত্রার মিথাইল-মার্কারির উপস্থিতি সনাক্ত করেন। এই মাত্রা ছিল প্রতি লিটার পানিতে ২৫ ন্যানোগ্রাম। ফ্লোরিডা এভারগ্লেডস-এ প্রতি লিটার পানিতে ১ ন্যানোগ্রাম মিথাইল-মার্কারি পাবার পর সেখানে মৎস্য আহোরণ সীমিত করা হয়েছিল। অতিরিক্ত মাত্রার এই পদার্থের উপস্থিতি সবচেয়ে বেশি পানির ৬ মিটার গভীরতা পর্যন্ত পাওয়া যায়। বিশেষ করে পানির যে স্থানগুলোতে অক্সিজেনের ঘনমাত্রা কম, সেখানে মিথাইল-মার্কারির উপস্থিতি তুলনামূলকভাবে অধিক।


title: গ্রেট সল্ট লেক

text: এই পরীক্ষণের ফলাফলের প্রকাশিত হবার পর আরো কয়েকটি পরীক্ষা করা হয়। বিজ্ঞানীরা মানুষকে এই হ্রদের উত্তুরে খুন্তেহাঁস এবং গোল্ডেনআই হাস খাওয়া থেকে বিরত থাকতে পরামর্শ দেন। তবে ঐ পদার্থের উপস্থিতি ঐ দুই প্রজাতির হাস খাওয়া থেকে বিরত থাকা ছাড়া আর কোন ক্ষেত্রে (যেমন-হ্রদের বিনোদনমূলক কার্যক্রম) সমস্যার সৃষ্টি করেনি।


title: গ্রেট সল্ট লেক

text: পরবর্তীতে আরো কয়েকটি পরীক্ষা সম্পাদন করা হয়। সিনামন টিল জাতের হাঁসকেও খাদ্য হিসেবে গ্রহণ করা থেকে বিরত থাকতে বলা হয়। অন্য সাতটি হাঁসের জাত পরীক্ষা করে দেখা আয় সেগুলোতে মার্কারির পরিমাণ নিম্ন মাত্রায় রয়েছে, যা খাওয়ার ক্ষেত্রে নিরাপদ।


title: গ্রেট সল্ট লেক

text: ২০১০ সালের একটি পরীক্ষায় প্রকাশিত হয় যে, গ্রেট সল্ট লেকের পানিতে উচ্চ মাত্রার মার্কারির কারণ শিল্পকারখানার বর্জ্য পদার্থ। বিশ্বব্যাপী সমুদ্রপৃষ্ঠের পানির উচ্চতা হ্রাস-বৃদ্ধির সাথে সাথে মার্কারির পরিমাণেও তারতম্য লক্ষ্য করা যায়। প্রায় ১৬ শতাংশ মার্কারি আসে নদীর পানি থেকে। ৮৪ শতাংশ মার্কারি বাতাসে উপস্থিত ক্ষতিকর রাসায়নিক পদার্থ থেকে পানিতে দ্রবীভূত হয়। বাতাসের এই অবিষাক্ত মার্কারি ব্যাকটেরিয়ার প্রভাবে বিষাক্ত মিথাইল মার্কারিতে রূপান্তরিত হয়, যা গ্রেট সল্ট লেকের উত্তর অংশের লবণাক্ত পানিতে জমা হয়।


title: গ্রেট সল্ট লেক

text: ইউটা অঙ্গরাজ্যের অর্থনীতিতে গ্রেট সল্ট লেকের অবদান বার্ষিক ১.৩ বিলিয়ন ডলার। এছাড়া সংশ্লিষ্ট শিল্প থেকে বার্ষিক ১.১ বিলিয়ন, হ্রদের বিনোদনমূলক কার্যক্রম থেকে ১৩৬ মিলিয়ন, ব্রাইন চিংড়ির চাষ থেকে ৫৭ মিলিয়ন ডলার আয় হয়।


title: গ্রেট সল্ট লেক

text: হ্রদের তীড় ঘেষে নির্মিত সৌর বাষ্পীভবন পুকুরগুলোতে লবণ এবং ব্রাইন উৎপন্ন হয়। হ্রদ থেকে আহোরিত হয় বিভিন্ন খনিজ পদার্থ; যেমন- সোডিয়াম ক্লোরাইড, সল্ট আইস, পটাশিয়াম সালফেট (বাণিজ্যিক সার হিসেবে ব্যবহৃত), ম্যাগনেসিয়াম-ক্লোরাইড ব্রাইন (ম্যাগনেশিয়াম ধাতুর উৎপাদনে ব্যবহৃত), ক্লোরিন গ্যাস। ইউএস ম্যাগনেশিয়াম কোম্পানি হ্রদের দক্ষিণ-পশ্চিম পার্শ্বে একটি কারখানাতে ম্যাগনেসিয়াম উৎপাদন করে। কোম্পানিটি বিশ্বের মোট উৎপাদিত ম্যাগনেশিয়ামের ১৪% উৎপাদন করে থাকে, যা অন্য যেকোন মার্কিন কোম্পানির চেয়ে বেশি। হ্রদের উপর নির্ভরশীল খনিজ সম্পদ উৎপাদনকারী প্রতিষ্ঠানগুলো ইউটা অঙ্গরাজ্য সরকারকে রাজস্ব প্রদান করে, কারণ এই হ্রদের মালিকানা প্রাদেশিক সরকারের।


title: গ্রেট সল্ট লেক

text: শীতের শুরু ও শেষের দিকে ব্রাইন চিংড়ির চাষ স্থানীয়ভাবে একটি গুরুত্বপূর্ণ অর্থনৈতিক খাত হিসেবে গড়ে উঠেছে। গ্রেট সল্ট লেক থেকে উৎপাদিত ব্রাইন চিংড়ি বিশ্বের মোট উৎপাদিত ব্রাইন চিংড়ির ৩৫ থেকে ৪৫ শতাংশ যোগান দেয়। ১৯৫০ এর দশকে প্রথম এ অঞ্চলে ব্রাইন চিংড়ির চাষ শুরু হয়, এগুলো তখন বাণিজ্যিকভাবে বিক্রয় করা হত। ১৯৭০ এর দশকে চিংড়ির পাশাপাশি চিংড়ির ডিমও বাণিজ্যিকভাবে গুরুত্বপূর্ণ হয়ে উঠে। এই ডিম প্রধানত যুক্তরাষ্ট্রের বাহিরে মাছের খাদ্য হিসেবে বিক্রয় করা হয়। বর্তমানে পূর্ব-এশিয়া ও দক্ষিণ আমেরিকাতে ব্রাইন চিংড়ির ডিম উল্লেখযোগ্য হারে বিক্রয় হয়। এই ডিমের মান বিভিন্ন বিষয়ের উপর নির্ভর করে, তবে পানির লবণাক্ততা অন্যতম। পানির লবণাক্ততা ২ থেকে ৩% এর মধ্যে থাকলে সাধারণত এই ডিম প্রাকৃতিকভাবে উৎপাদিত হয়, তবে লবণাক্ততা ১০%-এর উপরে থাকলে সর্বোচ্চ পরিমাণে ডিম উৎপাদন হয়। লবণাক্ততা কমলে ডিমের উৎপাদন বাধাগ্রস্ত হয়।


title: গ্রেট সল্ট লেক

text: হ্রদের উত্তরের অংশে খনিজ তেলের উপস্থিতি রয়েছে, তবে তা নিম্ন মানের বলে পরীক্ষায় প্রতীয়মান হয়েছে। অর্থনৈতিকভাবে এই তেল উত্তোলন লাভজনক নয়। ১৯৯৩ নাগাদ, গ্রেট সল্ট লেক থেকে প্রায় অপোরিশোধিত তেল উত্তোলিত হয়েছে হ্রদের রোজেল পয়েন্ট এলাকার একটি তেল উত্তোলনকারী প্রতিষ্ঠান। হ্রদের ৩০-৫০টি কূপ থেকে প্রায় ১০,০০০ ব্যারেল তেল উত্তোলন করেছে, তবে এটি ১৯৮০-এর পর থেকে নিষ্ক্রিয় রয়েছে। ঊনবিংশ শতকের প্রথম থেকেই এই হ্রদে তেলের উপস্থিতি মানুষের জানা ছিল। ১৯০৪ সালে প্রথম তেল উত্তোলনের প্রচেষ্টা চালানো হয়। ২০০৫ সালে পরিচালিত একটি পরিস্কার অভিযানে হ্রদের নিকটে তেল উত্তোলনকারী শিল্পকারখানার ধ্বংসাবসেস পাওয়া যায়।


title: গ্রেট সল্ট লেক

text: ১৯৫০-এর দশকে গ্রেট সল্ট লেকের উপরে একটি রেলপথ নির্মাণ করা হয়। এর আগে হ্রদের উপরে একটি কাঠ-নির্মিত পথ ছিল, এর পরিবর্তেই সাউদার্ন প্যাসিফিক রেলওয়ের জন্যে ঐ রেলপথটি নির্মিত হয়। বর্তমানে ইউনিয়ন প্যাসিফিক রেইলরোড এই রেলওয়েটি পরিচালনা করছে। প্রতিদিন ২০ মেইল দীর্ঘ এই রেলপথ দিয়ে প্রায় ১৫টি ট্রেন অতিক্রম করে। হ্রদের পানির উপরে নির্মিত এই দীর্ঘ রেলপথটির কারণে হ্রদের সামগ্রিক অবস্থায় প্রভাব পড়ে।


title: গ্রেট সল্ট লেক

text: যেমন- হ্রদের উত্তরের অংশ তুলনামূলকভাবে বেশি লবণাক্ত। এই অংশ ব্রাইন চিংড়ি বাসের পক্ষে অনুপোযোগী। অপরদিকে হ্রদের দক্ষিণাংশে স্বাদু পানির প্রভাব বেশি। সেখানে পানির লবণাক্ততা কম থাকায় তা ব্রাইন চিংড়ির পক্ষে উপযুক্ত নয়। তাই রেলপথের কারণে হ্রদের পানিপ্রবাহে বিঘ্ন ঘটায় তা চিংড়ি শিল্পের জন্যে ক্ষতিকর।


title: গ্রেট সল্ট লেক

text: তবে অতিরিক্ত লবণাক্ততা ও খনিজ পদার্থের উপস্থিতি খনিজ পদার্থ আহোরনকারী কোম্পানিগুলোর পক্ষে সুবিধাজনক। মর্টন সল্ট, কার্গিল সল্ট, ব্রোকেন অ্যারো সল্ট, ইউএস ম্যাগনেশিয়াম কোম্পানিগুলো হ্রদের দক্ষিণ অংশ থেকে খনিজ পদার্থ উত্তোলন করে।


title: গ্রেট সল্ট লেক

text: গ্রেট সল্ট লেকের পানির অনিয়মিত হ্রাস-বৃদ্ধি হ্রদকে ঘিরে গড়ে ওঠা পর্যটন খাতের সহায়ক হয়েছে। তবে শিল্প-কারখানা ও নাগরিক বর্জ্য পদার্থের নিঃসরণ হ্রদের জন্য হুমকিস্বরূপ। বর্জ্যপদার্থের উপস্থিতি হ্রদের বিভিন্ন জীবের পক্ষে ক্ষতিকর, যা হ্রদের সামগ্রিক বাস্তসংস্থান বিনষ্ট করছে।


title: গ্রেট সল্ট লেক

text: এসব সমস্যা সত্ত্বেও গ্রেট সল্ট লেক ইউটা অঙ্গরাজ্যের অন্যতম বৃহৎ পর্যটন আকর্ষণ। অ্যান্টিলোপ আইল্যান্ড স্টেট পার্ক এই অঙ্গরাজ্যের অন্যতম জনপ্রিয় পার্ক, এখান থেকে গ্রেট সল্ট লেকের প্যানোরামিক দৃশ্য উপভোগ করা যায়। এছাড়া এই পার্কে পর্যটকদের জন্য রয়েছে হাইকিং, বাইকিং, বন্যপ্রাণী দর্শন এবং হ্রদের তীরে অবকাশ যাপনের সুবিধা।


title: গ্রেট সল্ট লেক

text: ইউটা সরকার হ্রদের দক্ষিণে গ্রেট সল্ট লেক স্টেট পার্কে একটি এবং অ্যান্টিলোপ আইল্যান্ড স্টেট পার্কে আরেকটি পোতাশ্রয় পরিচালনা করে। হ্রদের পানির হ্রাস-বৃদ্ধি এবং ঝড়ের কারণে এখানে নৌকা চালনা ঝুঁকিপূর্ণ। এই হ্রদে এক মাস্তল বিশিষ্ট নৌকাই সবচেয়ে জনপ্রিয়। হ্রদে হঠাৎ ঝড় এবং শৌখিন নৌকাঁচালকদের উপস্থিতি এই হ্রদে নৌকাবিলাসের ক্ষেত্রে ঝুঁকির কারণ।


title: গ্রেট সল্ট লেক

text: ১৮৯৩ সাল থেকে গ্রেট সল্ট লেকের তীর এলাকায় তিনটি অবকাশযাপন কেন্দ্র রয়েছে। এগুলোর প্রত্যেকটি সল্টএয়ার নামে পরিচিত। একটি আরেকটি উত্তরাধিকারী হিসেবে নির্মিত হয়েছে। হ্রদের পানির হঠাৎ হ্রাস-বৃধি এগুলোর নির্মাণের ক্ষেত্রে সমস্যা তৈরি করেছিল। প্রথম দুইটি কেন্দ্র অগ্নিসংযোগের কারণে ধ্বংস হয়েছিল।


title: গ্রেট সল্ট লেক

text:
১৯২৫ সালের ২২ এপ্রিল প্রথম সল্টএয়ারের প্যাভিলিয়ন ধ্বংস হয়ে যায়। ঐ অবকাশযাপন কেন্দ্রটি পরে আরো সম্প্রসারিত করা হয় এবং তাতে আবার একটি প্যাভিলিয়ন যুক্ত করা হয়। কিন্তু ১৯৭০ সালে আবার অগ্নিসংযোগের কারণে তা ক্ষতিগ্রস্ত হয়।
বর্তমানে হ্রদের তীরে অবস্থিত সল্টএয়ারটি একটি কনসার্টের স্থান হিসেবে সুপরিচিত। নতুন এই অবকাশ কেন্দ্রটি ১৯৮১ সালে নির্মিত হয়। এটি মূল অবকাশ কেন্দ্র থেকে ১ মাইল পশ্চিমে।


title: স্বাধীনতার স্তবগান

text: স্বাধীনতার স্তবগান "বা" মুক্তির স্তবগান (, ) গ্রিস এবং সাইপ্রাসের জাতীয় সঙ্গীত। এটি ১৫৮টি স্তবক সম্পূর্ণ একটি কবিতা, যা ১৮২৩ সালে দিওন্যসিওস সলোমস লিখে ছিলেন। এই গানের সুর দিয়েছেন নিকোলাওস মান্টযারোস। পাঠ্য দৈর্ঘ্যের দিক থেকে এটি বিশ্বের দীর্ঘতম জাতীয় সঙ্গীত। ১৮৬৫ সালে, প্রথম তিনটি স্তবক (এবং পরে প্রথম দুই) আনুষ্ঠানিকভাবে গ্রিস এবং ১৯৬৬ সালে, সাইপ্রাস প্রজাতন্ত্রের জাতীয় সঙ্গীত হিসেবে গ্রহণ করা হয়।


title: স্বাধীনতার স্তবগান

text: সাইপ্রাস গ্রিক ও তুর্কিদের একটি দ্বি-জাতীয় সম্প্রদায়। যেখানে গ্রিকরা সংখ্যাগরিষ্ঠ এবং ক্ষমতাসীন সরকার। যখন সাইপ্রাস ১৯৬০ সালে গ্রেট ব্রিটেন থেকে স্বাধীনতা ঘোষণা করা হয়েছিল, তখন নতুন দেশের সংবিধানে অন্যান্য জাতীয় প্রতীক হিসাবে পতাকা সন্নিবেশিত হয়েছিল। কিন্তু সেখানে কোনো জাতীয় সঙ্গীত উল্লেখ ছিল না। কমিউনিটি কেউই একটি জাতীয় সঙ্গীত ব্যপারে অনেক বিতর্ক পরেও একমত হতে পারে্নি। বিদেশী রাষ্ট্র পরিদর্শনের সময়, পদযাত্রাতে বিভিন্ন যন্ত্রসংগীত ব্যবহৃত হয়। ১৬ই নভেম্বর, ১৯৬৬ সালে একতরফাভাবে সরকারের গ্রিক সদস্যদের (তুর্কি সদস্যরা ইতিমধ্যে এই পয়েন্ট সরকার বর্জন করেছিলেন) দ্বারা সিদ্ধান্ত নেওয়া হয়, যে গ্রিক জাতীয় সঙ্গীত হবে সাইপ্রাস জাতীয় সঙ্গীত। তুর্কি সম্প্রদায়ের একে স্বীকৃতি দেয় না এবং এর পরিবর্তে তাদের স্বঘোষিত জাতির জন্য তুর্কি জাতীয় সঙ্গীত ব্যবহার করে।